
REVISTA  TEOLOGICĂ 

=:  organ  pentru  ştiinţa  şi  viaţa  bisericească.  = 


ABONAMENTUL:  Pe  nn  an  200  Lei.  Pe  o  jumătate  de  an  100  Lei. 
—  =  Un  număr  15  Leu  —  - 


Suflete  fără...  graţie!... 

(Mateiu  XXII.  1-14). 

Suflete  ingrate,  şi  fără  graţie  dovedesc  a  fi 
fost  sufletele  celor  3  invitaţi  la  ospăţul  împăratului 
Frumuseţea  supremă  a  vieţii  stă  în  a  se  dărui  con¬ 
tinuu  şi  deplin,  entusiast  şi  jertfelnic  oricărui  ideal 
vrednic  de  visul  şi  osârdia  ta  şi  a  lumii  care  ten- 
conjoară. 

A-ţi  sacrifică  bucuriile  tale  individuale,  pentru 
a  împărtăşi  cu  toată  inima  bucuriile  fratelui  tău,  a 
te  uită  pe  tine  însuţi  pentru  el,  a-ţi  părăsi  interesele 
şi  pasiunile  tale  —  oricât  de  obligatorii  şi  de  ur¬ 
gente  —  pentru  a-i  spori  cu  simpatia  ta,  măcar  fru¬ 
museţea  unei  singure  clipe  a  vieţii  lui,  iată  ceeace 
nu  au  putut  şi  ceeace  n’au  înţeles  că  trebue  să  facă, 
cei  3  invitaţi  de  preferinţă  ai  împăratului.  Suflete 
fără  graţie,  pe  care  experienţa  nu  i-a  învăţat  ce 
este  acel  misterios  râs  al  inimii  care  este  „bucuria" 
şi  mai  ales  nu  i-a  învăţat  că  esenţa  fiinţii  noastre 
este  închegată  din  idealurile  sau  din  idolii  cărora 
ne  închinăm  viaţa  şi  puterile  ei  clocotitoare.  Ei  au 
preţuit  mai  mult  valorile  materiale  ale  vieţii  — -  deşi 
ele  erau  relative  şi  provizorii.  —  De  ce  ?  Pentrucă 
întreaga  lor  existenţă  şi  întreaga  lor  activitate,  erau 
zidite  pe  ele,  dăinuiau  prin  ele,  şi,  desigur,  aveau 
să  dispară  fără  urmă,  cu  ele.  La  o  bucurie  care  nu 
rentează  material,  care  nu  sporeşte  capitalul,  care 

nu  consolidează  prestigiul  lui  Mamona  în  lume,  ce 
erau  să  caute  nişte  oameni  care-şi  sporiau  latifun¬ 
diile,  cirezile  şi  aventurile  erotice,  pentrucă  în  ele 
ei  îşi  găsiseră  raţiunea  suEicientă  a  vieţii  lor,  justi¬ 
ficarea  supremă  a  agitaţiei  ei! 

In  intimitatea  animalităţii  ei  se  simţiau  ca  într’o 
atmosferă  de  triumf,  de  plenitudine  vitală,  de  beati¬ 
tudine. 

Instinctul  de  conservare  şi  cel  de  perpetuare 
erau  suverane. 

Cel  de  perfecţiune  murise  de  mult  sufocat  de 
acelea.  De  aceea,  când  vin  crainicii  împăratului  să 
reamintească  oaspeţilor  chemarea  împăratului,  în 
ei  nu  vorbeşte  decât  un  singur  imperativ:  al  inte¬ 
resului  şi  al  pasiunii  egoiste. 

Nu  sunt  capabili  o  clipă  măcar  de  abdicare  dela 
egoismul  lor;  în  chip  organic  ei  nu  simt  capabili  de 
altruism.  Instinctul  animalic  devine  agresiv  —  de¬ 
vine  chiar  asasin.  Oricine  îndrăzneşte  să-l  tulbure, 
cu  vre-un  „memento"  în  legătură  cu  viaţa  supe¬ 
rioară  a  spiritului,  trebue  să  piară.  In  Sibaris  co¬ 
coşii  erau  doar  ucişi  pentrucă  soarele  să  răsară 
fără  semnalul  lor,  şi  fără  ca  ochii  oamenilor  să-l 
poată  contemplă.  Acolo  somnul  era  triumfător,  pen¬ 
trucă  păcatul  era  suveran. 

La  răspântii,  însă,  aşteptau  fără  nici  un  lucru, 
darurile  întâmplării,  atâţia  oameni  fără  căpătâi.  Ari¬ 
stocratul  trădat  şi  despreţuit  de  aristocraţi,  se  în¬ 
dreaptă  acum,  către  acei  pe  care  nici  măcar  nu  cu¬ 
tezase  a-i  consideră  poate  „oameni",  ci  numai  simpli 
„candidaţi"  la  un  fel  de  umanitate  care.  părea  a  fi 
şi  aceia  foarte  îndepărtată. 

Erau  aceştia  invitaţi  de  milă,  din  necesitate,  sau 
din  capriciul  unei  sfidări  aristocratice,  şi  al  vreunei 
răsbunări  inspirate  de  orgoliul  imperial  atât  de  jignit? 
Câte-şi  trele  motivele  par  a  se  putea  impune  inter¬ 
pretului,  pentrucă  ele  îşi  pot  găsi  o  suficientă  justi¬ 
ficare  psihologică. 

Vagabonzii,  a  căror  viaţă  mizeria  o  simplificase 
atât  de  tragic,  aleargă,  necrezându-şi  aproape  ure- 

chilor,  la  chemarea  crainicilor  imperiali.  Halucinau? 
Un  împărat  să-i  cheme,  pe  ei,  la  masă?  Pe  ce  lume 
erau?  Şi,  totuşi,  era  aşa.  împăratul  pe  ei  îi  doria 
în  acest  ceas!  Numai  pe  ei!  Pentrucă  numai  în 
fiinţa  lor  nu  erau  coliziuni  de  pasiuni,  concurenţe 
de  idoli  şi  conflicte  de  idealuri.  Sufletul  lor  era 
bun,  curat,  încrezător,  senin  şi  împăcat  cu  lumea, 
cu  viaţa,  cu  toţi  şi  cu  toate!...  Ei  trăiau  mai  lângă 
Dumnezeu,  decât  boierii  care  nu  răspunseseră  la 
apelul  iubirii  imperiale;  pentru  ei  bucuria  era  mai 
rară  şi  de  aceea  ei  îi  şi  înţelegeau  mai  bine  rostul 
şi  o  trăiau  mai  intens  decât  aristocraţii  cu  trup  obosit 
de  voluptăţi  şi  cu  suflet  istovit  de  vlagă. 

Pe  cât  păreau  de  contrariaţi,  pe  atât  erau  de 
timizi.  La  uşa  palatului  îi  aşteptă  o  garderobă  lu¬ 
xoasă.  Aci  nu  puteau  intră  cu  zdrenţele  lor  sordide, 
cu  gesturile  lor  suspecte,  cu  graiul  lor  echivoc,  cu 
un  cuvânt,  cu  mizeria  vieţii  lor  de  toate  zilele,  toate 
acestea  trebuiau  să  rămână  la  poartă,  afară,  în  lumea 
din  care  fuseseră  culeşi,  pe  uliţele  dosnice  şi  pră¬ 
fuite  ale  rătăcirilor  şi  pripasurilor  lor. 

Aci  trebuiau  să  fie  alţii  şi  la  chip  şi  la  suflet. 

Haine  de  nuntă  trebuiau  să  le  învestmânteze 
trupul,  cuviinţă  imperială  trebuia  să  le  împodobească 
sufletul.  La  masă  cu  împăratul  nu  poate  sta  decât 
celce  are  un  suflet  de  împărat! 

Ceeace  e  vrednic  de  ţinut  în  seamă  este  faptul 
că  însuşi  împăratul  puneâ  la  îndemână  oaspeţilor  lui 
cerşetori,  veştmântul  cel  ales.  Ei  aduceau  poate  un 
suflet  mai  curat,  decât  l-ar  fi  adus  presupuşii  prie¬ 
teni  ai  împăratului,  dar  sufletul  trebuie  să-şi  găsească 
o  expresie  în  atitudini,  în  fapte,  în  gesturi  şi  în  ma¬ 
niere...  împăratul  le  înlesneşte,  prin  intervenţia  lui, 
această  exprimare  a  adevăratei  lor  sensibilităţi  mo¬ 
rale,  aceasta  legitimare  a  fiinţei  lor  nevăzute,  a  ca¬ 
racterului  lor. 

Ţi  se  dau  toate  condiţiunile  mântuirii  —  toate 
mijloacele  de  a  fi  ceeace  trebuie  să  fii,  ceeace  este 
împăratul  vieţii  tale,  şi  ceeace  El  însuşi  vrea  să  fii 
ca  să  poţi  sta  alături  cu  El,  să  iei  parte  la  bucuria 

la  izbânda,  la  vecinicia  Lui...  Ospăţul  euharistie 
este  gata.  El  nu  încetează  niciodată !  Crainicii  Dom¬ 
nului  te  cheamă  să-ţi  iei  locul! 

Tu  refuzi' categoric,  tu  ai  vite,  moşii  şi  femei, 
de  văzut,  de  îngrijit.  Iubirea  ta  e  în  veac.  Inima  ta 
Ia  zădărniciile  lui. 

Insistă  crainicii?  Ca  să  scapi  de  monotonia 
predicii  lor,  tu  îi  calomniezi,  îi  alungi,  îi  ucizi. 

Dar  iată  şi  între  cei  adunaţi  de  pe  uliţi,  între  cei 
pe  care  suferinţa  lor  şi  uitarea  oamenilor,  ar  fi  trebuit 
să-i  facă  mai  conştienţi  de  sine,  mai  răspunzători 
de  ceeace  fac  şi  spun,  se  găsesc  excepţii  şi  excepţii 
dureroase,  se  găsesc  oameni  ingraţi,  oameni  fără 
graţie,  care  înţeleg  să  introducă  în  casa  bucuriei, 
demnităţii,  iubirii,  solicitudinei,  ospitalităţii  şi  mân¬ 
tuirii,  tot  duhul  necuvios  şi  necuviincios  al  veacului, 
toată  lipsa  de  virtute,  de  frumuseţe  şi  de  conştiinţă  de 
sine  pe  care  le-a  căşunat-o  păcatul,  toată  vulgaritatea 
uliţei  şi  toată  cruditatea  păcatului,  toată  urâciunea 
omului  căruia  deşi  îmbiindu-i-se  prilejul  de  a  fi  mai 
mult  decât  e,  el  vrea  să  rămână  totuşi  ceeace  este, 
fără  a-şi  da  seama,  că  în  felul  acesta  va  ajunge 
fără  zăbavă  mai  puţin  decât  ceeace  este.  Omul  fără 
„haină  de  nuntă,  e  dat  afară  pentru  inoportunitatea 
lui,  pentru  inconştienţa  lui,  pentru  insensibilitatea 
lui  spirituală  pentru  trivialitatea  lui  morală  refrac¬ 
tară  —  pentrucă  vrusese  să  vină  la  Dumnezeu,  fără 
să  se  lepede  de  Satan,  pentrucă  doria  să  se  aşeze 
la  masa  împăratului  fără  să  împlinească  condiţia 
neapărată  de  a  se  înfăţişa  cuviincios,  în  „haină  de 
nuntă",  dovedind  în  chipul  acesta  a  fi  rămas  în 
vechea  lui  mentalitate  de  sclav,  de  om  vechiu,  rudi¬ 
mentar,  de  om  care  nu  simte  nevoia  să  fie  „după 
chipul"  lui  Dumnezeu,  de  om  care  se  simte  bine 
în  vecinătatea  animalităţii  şi  inferiorităţilor  ei  şi  pe 
care  îl  stinghereşte  uniforma  eleganţei  morale,  care 
este  haina  virtuţii,  aparenţa  imperială,  veştmântul 
de  gală  obicinuit  la  curţile  împăratului  Slavei. 

Cei  dintâi  invitaţi  erau  materialişti,  egoişti,  invi¬ 
dioşi,  o  dovediseră  cu  prisosinţă  prin  atitudinea  lor. 

Dar  împăratul  era  în  curent  şi  cu  materialismul  şi 
cu  egoismul  lor.  Ei  nu  se  prefăcuseră!  Se  arăta¬ 
seră  aşa  cum  erau:  răi. 

Dar  acesta?  Vrea  să  pară  ceeâce  nu  eră.  Vrea 
să  se  strecoare  neobservat 

Să  fie  considerat  om  virtuos,  să  ocupe  situaţii, 
pe  care  nu  le  merită,  să  fie  în  vaza  lumii,  să  fie 
purtat  în  alaiu,  să  domine,  să  poruncească,  să  fie 
ceeace  la  drept  vorbind  nu  se  gândise  niciodată  în 
chip  serios  să  ajungă. 

Ipocrizia  lui  eră  dublată  de  cinism.  —  „Dum¬ 
nezeu  nu  se  lasă  însă  batjocurit“. 

Chemat  de  milă,  el  nu  ştiu  să  aprecieze  acest 
privilegiu,  şi  fie  din  nepăsare,  fie  din  incorijibilă  im¬ 
pertinenţă,  fie  din  sfidare  cinică,  el  îşi  pierdu  un 
drept  solemn,  pentrucă  nu  înţelesese  să-şi  facă  o  da¬ 
torie  măruntă,  care  datorie  era  însă  esenţială,  întrucât 
împlinirea  ei  corectă  dovediâ  realitatea  morală  a 
unei  conştiinţe  şi  prin  urmare,  vrednicia  sau  nevred¬ 
nicia  ei  de  a  fi  împărtăşită  de  privilegiul  dumne- 
zeesc  al  harului. 

Dumnezeu  îi  cheamă  pe  toţi  deopotrivă  la  mân¬ 
tuire  chiar  şi  pe  cei  mai  netrebnici  —  cu  o  condiţie 
să-şi  schimbe  haina,  să-şi  schimbe  idealul,  şi  să-şi  po¬ 
trivească  vieaţa  după  el,  să  se  nască  din  nou,  şi  să 
dovedească  cu  vieaţa  lor  şi  permanent,  aceasta. 

Cei  dintâi  chemaţi  şi  care  se  simfiau  oarecum 
şi  legitim  chemaţi,  nu  se  mântuesc  —  pentrucă  nu 
vor  să  renunţe  pentru  Dumnezeu,  la  Mamona  şi  la 
Venus.  —  Cei  chemaţi  la  urmă  şi  care  păreau  a  fi 
în  situaţia  „nepoftiţilor  care  n’au  scaun,  se  mântuesc 
pentrucă  se  „îmbracă  în  omul  cel  nou",  pentrucă  se 
conformează  legilor  împărăţiei  Unul  singur  este 
expulzat  pentrucă  sa  expulzat  de  bună  voie,  prin 
neconformismul  lui  moral,  înfăţişând  pentru  umani¬ 
tatea  din  toate  veacurile,  tragedia  conştiinţelor  su¬ 
perficiale,  insuccesul  speranţelor  iluzorii  şi  compro- 
misiunea  oricărui  cinism  moral. 

Dumnezeu  ne  chiamă  la  bucurie;  la  bucuria 
împărtăşirii  din  aceeaşi  bucurie  a  Lui  care  e  bucuria 

„nunţii*  Fiului  Lui,  adică  din  bucuria  comuniunii  Fiului 
Său  cu  umanitatea,  prin  întrupare. 

Noi  însă  nu  mai  suntem  în  stare  să  ne  bucurăm. 
Am  perdut  capacitatea  bucuriei  spirituale.  Nu  vibrăm 
decât  la  bucurii  comune,  mediocre,  inferioare.  De 
aceea  răspundem  negativ  la  apelul  lui  Dumnezeu. 
Fiul  totuşi  se’ntrupează.  Dar  de  roadele  întrupării 
Lui,  se  bucură  numai  ceice  s’au  îmbrăcat  în  „haina 
de  nuntă"  a  virtuţii  şi  dela  aceste  roade  sunt  depărtaţi 
toţi  ceice  au  rămas  îmbrăcaţi  aşa  „cum  erau",  adică 
desbrăcaţi  de  orice  virtute. 

Mulţi  din  cei  aleşi  sunt  osândiţi  la  suferinţă  de 
propriile  lor  bucurii  care  sunt  iremediabil  false. 

Mulţi  din  cei  adunaţi  din  toată  lumea,  jubilează 
acum  pentrucă  bucuria  renaşterii  i-a  izbăvit  pentru 
totdeauna  de  toate  suferinţele. 

Tu  unde  vrei  să  fii  —  cu  ceice  amăgindu-se  că 
se  bucură,  s’au  robit  în  veac  fără  de  izbăvire  du¬ 
rerii  sau  cu  ceice  ştiind  că  suferind  în  veac,  au 
alergat  spre  bucuria  cu  care  milueşte  Domnul  pe 
cei  ce-L  iubesc? 

Tu  eşti  din  ceata  celorce  iubesc  „bunăcuviinţa 
casei  Domnului?" 

Unde  ţi-e  haina  ta  de  nuntă?  Numai  Domnul 
nunţii  ţi-o  poate  da.  Numai  dela  El  s’o  ceri  —  Ea 
este  la  fel  pentru  toţi  fiii  harului  —  Ea  este  uniforma 
mântuirii !  Cu  altă  haină,  rişti  să  fii  dat  afară  —  căci 
ea  nu  te  poate  legitima,  în  faţa  lui  Dumnezeu.  Creşti¬ 
nismul  este  bucurie,  negrăită,  profundă,  vibrantă, 
permanentă  bucurie,  dar  numai  pentru  acei  de  care 
şi  Domnul  are  bucurie. 

Când  vrei  să  te  foloseşti  numai  tu  de  Evanghelie, 
fără  ca  Evanghelia  să  se  folosească  de  tine,  când 
bucuria  mântuirii  pentru  tine,  este  numai  o  temă 
retorică,  ci  nu  o  realitate  fundamentală  a  personali¬ 
tăţii  tale,  când  dela  apologia  teoretică  şi  declama¬ 
torie  a  bucuriei  creştine,  tu  nu  treci  niciodată  drumul 
la  cei  care  fac,  prin  suferinţa  lor  şi  prin  resemnarea, 
cu  care  o  îndură,  în  chip  practic,  apologia  bucuriei 
şi  păcii  şi  seninătăţii  creştine,  tu  nu  eşti  departe  de 

ceice  „n  avea  haină  de  nuntă“  pentrucă  n’avea  suflet 
vrednic  de  har  şi  clipa  expulzării  tale  din  casa  îm¬ 
păratului  şi  a  bucuriei  adevărate  şi  sincere,  este 
foarte  aproape. 

Dacă  te  bucuri  tu  de  darurile  lui  Hristos,  trebue 
să  faci  şi  pe  alţii  să  se  bucure  de  ele.  Şi  ei  se 
vor  bucura  de  darurile  lui  Hristos  numai  în  ziua, 
în  care  tu  li  le  vei  împărtăşi,  nu  numai  în  forma 
unui  discurs  frumos  şi  avântat,  ci  şi  în  întruparea 
pilduitoare  a  unei  fapte,  în  întruparea  izbăvitoare  a 
întregii  tale  vieţi.  Până  atunci  şi  tu  faci  parte  din 
ceata  mamoniştilor  ipocriţi  şi  cinici,  din  ceata  lati¬ 
fundiarilor,  capitaliştilor  şi  voluptuoşilor,  din  ceata 
oamenilor  „fără  graţie11,  din  ceata  oamenilor  „ingraţi", 
din  ceata  celor  ce  n’au  decât  „haină"  de  nuntă,  dar 
n’au  „suflet"  de  părtaşi  ai  bucuriei,  pentrucă  n’au  în 
fiinţa  lor  svâcnirile  iubirii  curate,  statornice  şi  jert- 
fitoare  faţă  de  Mirele  vieţii  noastre. 

Ca  să  avem  un  loc  al  nostru,  pregătit,  sigur  şi 
de  cinste  la  ospăţul  Fiului  împăratului  nostru  Ceresc, 
trebue  să  ne  facem  mai  întâi  loc  în  iubirea  fraţilor 
noştri  îndureraţi.  De  bucuria  deplină  a  împăratului  ce¬ 
resc  nu  au  dreptul  să  se  împărtăşească  decât  ceice 
au  împărtăşit  aici  semenilor  lor  toată  mila  lor. 

Câtă  durere  ai  alinat  tu  în  lume? 

Câte  suferinţe  s’au  stins  prin  darul  iubirii  tale 
sub  cer?  Câte  lacrimi  a  svântat  zâmbetul  tău  de 
frate  ?  Cu  cât  spor  de  bucurie  ai  înseninat  şi  ai  îmbo¬ 
găţit  inima  semenilor  tăi?  Câtă  bucurie  curată,  ce¬ 
rească,  înviorătoare  au  dăruit  lumii  pildele  virtuţilor 
tale?  Câtă  bucurie  ai  dăruit,  din  câtă  bucurie  ai 
primit  tu  dela  Dumnezeu?  Iată,  ceeace  vreau  să  aflu, 
azi,  dela  tine,  iubit  creştin,  pentrucă  inima  mea  să 
nu  se  tulbure  şi  să  nu  se  „întristeze"  de  bănuiala 
atât  de  amară  că  tu  vorbeşti  atât  de  frumos  numai, 
de  lucruri  pe  care  nu  le  împlineşti  în  rosturile  vieţii 
şi  chemării  tale  în  această  lume! 

Căci  dacă  bucuria  ta  nu  se  hrăneşte  din  izvorul 
iubirii  şi  milostivirii  tale  nesecate,  e  o  bucurie  care 
creşte  şi  se  înavuţeşte  din  trufie  şi  egoism.  Dar 

pentruca  bucuria  ta  să  se  reverse  din  prisosul  iubirii 
milostive,  trebue  ca  iubirea  ta  să  înflorească  din 
credinţa  în  Dumnezeu! 

Crezi  tu,  cu  adevărat  în  Dumnezeu? 

II  iubeşti  tu  pe  El  şi  în  semenii  tăi?... 

Sau  11  iubeşti  numai  în  tine  însuţi?... 

Te  bucuri  tu  şi  de  altul  sau  numai  de  tine? 

Şi  ce-ai  făcut  tu  şi  ce  faci  tu  efectiv,  ca  să  se 
bucure  şi  alţii,  cât  mai  mulţi,  şi  toată  lumea,  de  este 
cu  putinţă,  să  sufere  mai  puţin  în  viaţa  ei,  în  tru¬ 
dele  ei,  în  decepţiile  ei. 

Vino  cu  toate  pasiunile  tale,  cu  vite,  femei  şi 
holde,  vino  cu  ele  la  Mine!  Şi  Eu  te  voiu  desvăţa 
de  idolatria  lor,  pentrucă  te  voiu  învăţă  să-ţi  pre- 
ţueşti  mai  mult  sufletul  tău  şi  vecinicia  lui. 

Prof.  Dr.  Gr.  Cristescu. 


Amintirile  unui  preot  romano-catolic 
devenit  preot  ortodox. 

[Urmare], 

Aceasta  era  starea  lucrurilor,  când,  în  1853,  mi-am 
tipărit  volumul  al  optulea. 

Duşmanii  mă  credeau  mort,  mort  de-abinelea;  şi  iată 
că  eu  reînviam  cu  un  volum  în  fruntea  căruia  dovediam 
că  am  făcut  pe  lângă  Index  toate  demersurile  pe  care  le-a 
putut  face  un  scriitor  în  mod  cinstit  şi  am  redus  la  nimic 
sărmanele  observaţii  ale  dlui  Pallu. 

Se  pregătia  atunci  adunarea  în  conciliu  provincial  a 
episcopilor  din  provincia  Bordeaux  din  care  făceau  parte 
„Son  Odeur“  autorul  poemei  de  Crepitu,  admirabilul  Bailles 
de  Luţon  şi  nu  mai  puţin  admirabilul  Cousseeu  de  Angou- 
leme.  Aceşti  învăţaţi  şi  ilustre  personagii  începură  prin  a 
cere  arhiepiscopului  de  Paris  măsuri  aspre  contra  mea. 
Prietenul  meu  Leon  Garapin  mi-a  scris  că  la  episcopia  de 
Blois  se  vorbia  că  mai  mulţi  episcopi  au  scris  M.  Sibour 
că  trebuia  să  mă  trateze  ca  pe  unul  nedemn  de  preoţie ; 
aceşti  episcopi  erau  prietenii  dlui  Pallu  şi  acest  mare  epi- 

scop  a  intrat  însuşi  în  rândul  lor.  Având  atunci  ocazia 
să  scrie  arhiepiscopului  de  Paris  el  adăogă  la  sfârşitul 
scrisorii  un  post-scriptum  împotriva  mea.  M.  Sibour  mi-a 
citit- o  şi  în  prezenta  mea  şi- a  dat  frâu  liber  dreptei  sale 
indignări.  Trata  pe  dl  Pallu  şi  pe  amicii  săi  precum  şi  me¬ 
ritau. 

El  era  încă  din  prietenii  mei.  Aveam  alţii  ia  Paris  şi 
în  dieceza  de  Blois. 

Chiar  să  nu  fii  profet  în  tara  ta,  eu  pot  să  spun  că 
aveam  partizani  înfocaţi  în  dieceza  de  Blois.  Ei  mă  încu¬ 
rajară  prin  scrisorile  lor  simpatice  şi  doriau  să-mi  continuu 
cartea.  Printre  ei  era  vechiul  meu  amic  şi  dascăl  dl  Leon 
Garapin  care-mi  scria: 

„ Scumpul  meu  Abate, 

„Ştiam  boala  şi  vindecarea  dtale.  Deşi  departe  de  dta 
vechia  prietenie  n’a  adormit  când  suferinţa  te -a  făcut  să 
veghezi  din  greu.  Cred  că  toate  hărţuelile,  pe  cari  te-au 
făcut  să  le  încerci,  au  contribuit  dacă  nu  la  declararea 
boalei  cel  puţin  la  agravarea  ei,  te- ai  scăpat  în  mod  fe¬ 
ricit  de  ele :  Insă  pe  drept  cuvânt  am  o  oarecare  frică  de 
o  întorsătură  citind  scrisoarea  dtale  din  prefaţă  şi  înştiin¬ 
ţarea  către  cititor  cari  figurează  în  fruntea  celui  de  al 
optelea  volum.  E  adevărat  că  toate  acestea  pot  să  fie  re¬ 
dactate  ca  să  despereze  pe  intriganţi;  dar...  în  sfârşit  noi 
o  să  judecăm;  facă  Cerul  şi  duhovnicul  dela  Saint-Louis 
ca  toate  să  se  îndrepte  spre  bine.  Vorbind  cinstit,  aştept 
volumul  cu  nerăbdare  şi  sper  că  o  să  scape  Indexului. 
Cunosc  mai  mult  de  o  persoană  care  gândeşte  ca  mine; 
şi  în  timpul  din  urmă  un  preot  căruia  îi  împrumutasem 
volumele  asupra  Epocei  feudale  îmi  arăta  părerea  de  rău 
ce-ar  simti-o  dacă  n’ar  mai  fi  continuată  lucrarea". 

Fusesem,  într 'adevăr  aşa  de  zdruncinat  de  oprirea  cărţii 
mele  încât  am  fost  atins  de  dureri  cerebrale  puternice. 
Doctorii  dela  spitalul  Saint-Louis  au  fost  foarte  îngrijaţi 
câteva  zile.  Nu  s’a  întâmplat  ceeace  aşteptau  şi-am  putut 
să  mă  vindec  în  opt  zile. 

După  aceasta  Indexul  a  putut  să  tot  lovească  în  lu¬ 
crările  mele;  nu  m’am  măi  ocupat  şi  am  considerat  cea¬ 
surile  sale  ca  foarte  onorabile  pentru  mine. 


230 


revista  teologică 


Aveam  la  Paris  alţi  prieteni  cari  mă  încurajau  tot 
atât  de  mult.  Printre  ei  era  venerabilul  preot  dela  Saint- 
Louis  d’Antin,  Martin  de  Noirlieu.  Era  un  om  de  înaltă 
virtute  şi  de  o  ştiinţă  puţin  obişnuită.  Abia  ajuns  la  Paris 
mi-a  şi  scris  pentru  a-i  fixa  ziua  şi  ora  când  mă  putea 
întâlni.  In  loc  de  răspuns  m’am  dus  însu-mi  la  respecta¬ 
bilul  preot  care  m’a  primit  dându-mi  dovezi  de  cea  mai 
mare  stimă  şi  de  o  dragoste  care  m'a  mişcat  adânc.  Dl 
Martin  de  Noirlieu  fusese  ataşat  persoanei  Ducelui  de 
Bordeaux  cunoscut  sub  numele  de  conte  de  Chambord. 
El  a  rămas  credincios  vechilor  sale  păreri  legitimiste  şi'n 
fiecare  an  făcea  câte-o  vizită  regelui  său.  Iată  de  ce  n'a 
ajuns  episcop  cu  tot  meritul,  ştiinţa  teologică  şi  virtutea  sa. 
El  mă  sfătuise  să  nu  intru  în  luptă  cu  M.  Pallu  Duparc: 
„Aceşti  episcopi  noui,  mi- a  spus,  pe  cât  sunt  de  mândri 
pe  atât  sunt  de  incapabili.  Ei  o  să  se  unească  ca  să  te 
zdrobească1*.  Am  cedat  sfatului  său  şi-am  scris  M  Pallu 
o  scrisoare  foarte  supusă  de  care  am  fost  mulţumit  precum 
am  văzut.  Dar  îndatăce  venerabilul  Martin  de  Noirlieu  a 
văzut  că  se  condamnă  lucrarea  mea  în  momentul  în  care 
mă  umiliam  în  faţa  unui  măgar  cu  mitră  (acestea  sunt  ex¬ 
presiile  sale),  i-a  părut  rău  de  sfatul  ce  mi-a  dat:  „Luptă, 
scumpul  meu  prieten,  mi-a  zis,  luptă  câtă  vreme  ai  aface 
cu  oameni  pătimaşi  cari  n'ascultâ  decât  glasul  pasiunii  lor 
ultramontane.  Prima  dtale  intenţie  a  fost  cea  bună". 

Am  luat,  prin  urmare,  hotărârea  să  lupt  până  la  capăt. 
Se  va  vedea  dacă  am  fost  credincios  acestei  hotărâri. 

Printre  amicii  mei  dela  Paris,  număram  pe  abatele 
de  Cassan-Floyrac  care  a  îndrăznit  să' mi  ia  apărarea  în 
Gazette  de  France  şi  a  făcut  o  dare  de  seamă  asupra  operei 
mele,  plină  de  elogii  pentru  mine  şi  de  dojeni  pentru  Dulac 
dela  Universul.  Aveam  de  asemenea  cu  mine  pe  Promp- 
sault  şi  Laborde.  Şi  unul  şi  celălalt  au  fost  puşi  la  index 
pentru  oarecari  broşuri  galicane.  Ei  nu  sau  supus  şi  s'au 
ridicat  contra  unei  Congregaţii  romane  care  avea  pretenţia 
să  judece  lucrările  lor  şi  drept  la  supunerea  lor,  pe  câtă 
vreme  ea  n'avea  în  Franţa  nici  o  autoritate. 

Dar  din  cauza  importanţei  lucrării  mele,  censura  care 
o  lovise,  îi  dădea  o  importanţă  cu  mult  mai  mare  decât 
altora. 

Prietenii  mei  se  bucurară  mult  la  publicarea  celui 
de-al  optulea  volum.  Duşmanii  au  turbat  cu  adevărat. 

Episcopii  provinciei  bisericeşti  Bordeaux  s’au  hotărît 
atunci  să  se  joace  de-a  conciliul  în  oraşul  La  Rochelle. 
Am  aflat  că  Gauthier,  zis  nas  borcănat  trebuia  să  meargă 
cu  noul  meu  volum  şi  să  provoace  o  censură.  Am  aflat 
de  asemenea  că  trebuiau  să  censureze  şi  pe  Bossuet. 

Proectul  din  urmă  era  datorit  iniţiativei  lui  Son  Odeur, 
autorul  poemului  De  crepitu.  Bailles  şi  Cousseau  erau  to¬ 
varăşi.  E  regretabil  că  acest  plan  n’a  fost  pus  în  aplicare. 
Ar  fi  fost  foarte  interesant  să  vezi  trei  vrăbii  unindu-se 
pentru  a  smulge  o  pană  Vulturului  de  Meaux ;  aceasta 
putea  da  prilej  unui  artist  să  facă  un  tablou  care  ar  fi  avut 
succes.  Cât  despre  mine,  aş  fi  fost  foarte  măgulit  să  mă 
văd  censurat  în  compania  lui  Bossuet.  Majoritatea  Vene¬ 
rabililor  părinţi  cari  se  jucau  de-a  conciliul  n’au  crezut  de 
cuviinţă  să  primească  proectul  Villecourt,  aşa  că  am  rămds 
singur  censurat. 

Tfebuia  să  se  ia  oarecari  precauţii  faţă  de  arhiepis¬ 
copul  de  Paris.  Monseniorul  Donnet,  arhiepiscop  de  Bor¬ 
deaux,  preşedintele  micului  conciliabul,  i-a  trimis  Raportul 
pe  care  se  întemeia  censura,  însă  ruga  pe  arhiepiscop  să 
nu  mi-1  facă  cunoscut.  M.  Sibour  nu  şi-a  dat  osteneala  să-l 
citească  ci  l-a  încredinţat  dlui  Lequeux  fără  a-i  face  vre-o 
recomandaţie.  Dl  Lequeux  mi  l-a  dat  fapt  ce  m'a  mirat 
mult  M’am  gândit  să  nu  aibă  vre-o  neînţelegere  pela  arhie¬ 
piscopie  şi  m'am  grăbit  să  copiez  faimosul  Raport.  Pre¬ 
vederile  mele  erau  drepte,  am  primit  dela  dl  Lequeux  o 
scrisoare  în  care  îşi  lua  toată  răspunderea  comunicării, 
şi  mă  ruga  să-i  restitui  Raportul. 

Iată  scrisoarea  dlui  Lequeux: 

Arhiepiscopia  de  Paris.  Paris2  Oct.  1853. 

Domnule, 

„Un  mic  necaz  mă  obligă  să  vă  scriu.  Am  vrut  să 
las  să  treacă  un  timp  liber  pentru  a-i  vorbi  Monseniorului 
de  răspunsul  d-voastre  asupra  Obiecţiunilor  dela  La  Rochelle 
şi-am  fost  foarte  mirat  când  mi-a  spus  că  el  na  vrut  de 
altfel  ca  ele  să  vă  fie  comunicate ,  că  cardinalul  de  Bor¬ 
deaux  i-a  cerut  aceasta  şi  că  el  i-a  făgăduit  că  nu  vor  fi. 

Mă  grăbesc  să  vă  vestesc  pentruca  să  păstraţi  o  mare 
rezervă  asupra  acestui  subiect,  aş  fi  foarte  mulţumit  să 
ştiu  dacă  aţi  făcut  vre-un  lucru  în  acest  sens  care  ar  putea 
fi  cunoscut  de  cardinalul  de  Bordeaux,  în  acest  caz  nu  voi 
şovăi  să-i  scriu  pentru  a-mi  lua  singur  toată  răspunderea 
acestui  mic  quiproquo. 

«Primiţi,  domnule,  asigurarea  consideraţiei  mele. 

.  Al  vostru  servitor: 

„Leqneux,  V.“ 

„Va  trebui  să  fiţi  foarte  prevăzător  în  explicaţiile  pe 
cari  le-aţi  putea  da  asupra  acestui  subiect,  de  exemplu 
când  veţi  vedea  pe  M.  Buquet,  etc“. 

In  timp  ce  episcopii  din  -  provincia  Bordeaux  jucau 
farsa  cu  conciliul,  eu  am  publicat  al  nouălea  volum  şi  îm¬ 
preună  cu  al  optulea  l-am  trimis  la  Roma  pentru  a  fi  su¬ 
puse  examenului  Congregaţiei  Indexului. 

De  dragul  păcii  continuam  să  mă  umilesc. 

Aflasem,  înainte  de  a  avea  cunoştinţă  de  Raport,  că 
conciliabulul  dela  La  Rochelle  îmi  cenzurase  al  optulea 
volum. 

Atunci  a  fost  între  M.  Donnet,  preşedintele  conciliului 
şi  mine  următorul  schimb  de  scrisori; 

«E.  S.  Monseniorului  cardinal-arhiepiscop  de  Bordeaux*. 

« Monseniore , 

„Mi  sa  scris  de  îndată  că  cel  de-al  optulea  volum  din 
lucrarea  mea  întitulată :  Istoria  Bisericii  Franţei  a  fost  cen¬ 
zurat  de  conciliul  dela  Rochelle  prezidat  de  Eminenţa  Voa¬ 
stră.  Oricât  ar  fi  de  bine  informată  persoana  care  mi-a  scris 
nu  pot  crede,  Monseniore,  ceeace  mi  se  comunică,  decât 
dupăce  voi  fi  primit  confirmarea  Eminenţei  Voastre;  şi 
sper  Monseniore,  că  răspunsul  vostru  va  desminţi  această 
ştire.  Nu  pot  să  mă  decid  să  cred  că  o  reuniune  de  episcopi 
franceză,  cenzurează  fără  o  înştiinţare  prealabilă  o  operă 
a  unui  preot  francez,  care  e  onorat  de  încrederea  supe¬ 
riorilor  săi  apropiaţi  şi  în  momentul  când  toată  lumea  ştie 
că  a  propus  Congregaţiei  Indexului  să  aducă  lucrării  sale 
toate  modificările  pe  cari  ea  le  va  crede  necesare.  Ştiu 
că  anumite  persoane  cari  au  luat  parte  la  conciliul  dela 

Rochelle  aveau  motive  particulare  ca  să  facă  să  fiu  censurat, 
dar  aş  putea  eu  să  cred  că  o  reuniune  de  episcopi  res¬ 
pectabili  să  fie  supusă  unei  influenţe  oculte  a  unei  şlehte 
zăpăcite  care  ar  pierde  Biserica  dacă  Isus  Hristos  nu  i-ar 
fi  promis  nemurirea? 

„Rog  pe  Eminenţa  Voastră  să  mă  onoreze  cu  un 
răspuns  şi  o  rog  să  creadă  în  profundul  respect  cu  care 
am  onoarea  să  fiu 

Al  său  foarte  umil  şi  supus  servitor, 

„Paris,  9  Aug.  1853"  „Abatele  Guettee“. 


Arhiepiscopia  de  Bordeaux. 


Domnului  Abate  Guettee 

♦ 

« Domnule  Abate, 


Bordeaux,  14  August  1853. 


„Volumul  al  optulea  al  d- voastră  a  fost  adus  în  urmă 
în  reuniunea  noastră  provincială  şi  cum  noi  i-am  găsit 
doctrine  în  contradicţie  cu  decretele  primului  nostru  conciliu, 
n’am  putut  să  nu-1  facem  obiectul  unui  examen  serios  şi 
a  unei  unanime  desaprobări.  Dar  noi  n’am  călcat  cu  nimic 
drepturile  superiorilor  d-voastră  imediaţi  cari,  îmi  spuneţi, 
n’au  încetat  de  a  vă  onora  cu  încrederea  lor. 


« Conciliu l  n’a  dat  niciodată  pedepse  nici  n’a  censurat 
pe  autor  sau  opera  lui ;  el  a  semnalat  doctrinele  pentru  a 
fi  cunoscute,  de  vreme  ce  cartea  dv.  a  pătruns  Ia  noi.  Vă 
lăsăm  superiorilor  dv.  după  judecata  cărora  persoana  du., 
pe  care  nici  n’am  numit-o  măcar,  este  cu  totul  recunoscută 
după  ca  şi  înaintea  conciliului  dela  Rochelle. 

„Dumnezeu  v'a  dat  un  talent  frumos ;  aţi  putea  face 
un  bine  mare ;  pentruce,  după  atâtea  avertismente,  nu  vă 
arătaţi  mai  activ  în  a  apăra  unitatea  de  spirit  în  locul  păcii. 
Astăzi  mai  mult  decât  altădată  nu  ni  se  iartă  să  intervenim 
în  chestiunile  întărâtate,  altfel  decât  prin  cuvinte  dulci  cari 
luminează,  mângăe  şi  împacă. 

„Primiţi  domnule  abate,  asigurarea  sentimentelor  mele 
distinse, 

Ferdinand,  cârd.  Donnet, 
„arhiepiscop  de  Bordeaux". 

«Monseniorului  cardinaUarhiepiscop  de  Bordeaux. 


« Monseniore , 


Paris  17  Septemvrie  1853. 


„Mulţumesc  mult  Eminenţei  Voastre  pentru  scrisoarea 
pe  care  mi  a  făcut  onoarea  să-mi  adreseze  în  legătură  cu 
lucrarea  mea. 

„Regret  în  mod  viu.  Monseniore,  că  conciliul  dela 
Rochelle  nu  mi-a  cerut  explicaţii  asupra  pasagiilor  din  opera 
mea  pe  cari  le-a  găsit  rele;  m’aş  fi  grăbit  să  stau  la  dis¬ 
poziţia  sa,  şi  dacă  după  lămuririle  mele  ar  mai  fi  găsit 
încă  păreri  demne  de  censură,  aş  fi  făcut  singur  sacrifi¬ 
ciul  şi  aş  fi  pus  cartoane  îa  locurile  ce-mi  vor  fi  fost  arătate. 

„Sunt  şi-am  fost  totdeauna,  Monseniore,  dispus  să-mi 
corigez  lucrarea.  Dacă  aş  fi  putut  să  obţin  o  convorbire, 
pretinească  cu  teologi  învăţaţi  în  istoria  bisericească,  înţe¬ 
lepţi  şi  cumpăniţi,  sunt  sigur  că  am  fi  fost  îndată  de  acord. 
Ar  fi  revenit  asupra  mai  multor  păreri  cari  sunt  învinuite 
fără  nici  o  raţiune  şi,  din  parte- mi  le-aş  fi  făcut  toate  con¬ 
cesiunile  legitime. 

„Sunt,  Monseniore,  prietin  al  păcii  şi  niciodată  lucrarea 
mea  n’ar  fi  fost  un  subiect  de  turburare  dacă  mi  s’ar  fi 
propus  părinteşte,  corecturi. 

„E  o  nedreptate  să  fiu  considerat  drept  un  agent  de 
turburare;  nu  m'am  amestecat  de  loc  în  discuţiile  pătimaşe 
cari  au  avut  un  răsunet  aşa  de  trist;  am  vrut  să  evit  toate 
felurile  de  adunări  şi  în  singurătatea  mea  lucrez  numai 
pentru  a  servi  Biserica  şi  adevărul  Se  poate  să  mă  şi 
înşel;  recunosc  ca  câteodată  exprimarea  Ia  mine  e  aspră 
şi  dă  loc  la  tălmăciri  rele ;  însă  câteva  sfaturi  părinteşti  ar 
fi  fost  de-ajuns  pentru  a  face  să  dispară  aceste  greşeli. 

„Monseniorul  episcop  de  Blois  mi-a  comunicat  odată 
unele  observaţii  ale  sale  şi  i-am  promis  să  ţiu  seamă  de  ele, 
cu  toate  că  nu  le-am  găsit  întemeiate.  Fiindcă  n’am  făcut-o, 
Monseniorul  episcop  de  Blois  m'a  tratat  ca  duşman  fără 
să  mă  cunoască  şi  dupăce  primise  din  parte-mi  numai  do¬ 
vezi  de  respect  şi  supunere. 

„Scrisoarea  d-voastră,  Monseniore,  se  adaugă  la  pro¬ 
bele  bine  cunoscute  ce  le-aţi  dat  din  spiritul  d-voastră  îm- 

păciuitor  şi  mă  face  să  cred.  Monseniore,  că  nu  v’am  făcut 
nici  o  supărare  scriindu-vă  precum  am  făcut.  îmi  spuneţi 
să  consacru  lucrările  mele  binelui  şi  păcii;  aceasta  e  cea 
mai  vie  dorinţă  a  mea  şi  e  contra  voinţei  mele  că  am  dat 
un  prilej  de  turburare.  Câteva  explicaţii  din  partea  mea 
vor  risipi  norii  şi  simt  cu  totul  dispus  să  le  dau.  Voi  primi. 
Monseniore,  judecătorii  pe  cari  mi-i  veţi  desemna ;  accept 
dinainte  fără  a  le  cunoaşte  persoanele  cari  au  făcut  con¬ 
ciliului  dela  Rochelle  un  raport  contra  lucrării  mele ;  dacă 
binevoesc  să-mi  comunice  plângerile  lor  le  voi  expune 
apărarea  mea  cu  simplitate  şi  corecturile  convenite  vor  fi 
supuse  Eminenţei  Voastre  şi  celorlalţi  Părinţi  din  conciliul 
dela  Rochelle,  sau  tuturor  acelora  pe  cari  îi  veţi  numi. 

„Sfânta  Congregaţie  a  Indexului  m'a  trimis  înaintea 
oamenilor  învăţaţi  şi  cu  doctrină  sănătoasă  cari  sunt  în 
Franţa;  d- voastră  nu  veţi  fi  deloc  contra  intenţiilor  sale. 
Monseniore,  primind  arbritrajul  pe  care  am  onoarea  să-l 
expun  Eminenţei  voastre  cu  tot  spiritul  de  simplitate  şi 
doritor  de  pace. 

„Odată  cu  corecturile  găsite  necesare  vor  fi  hotărâte 
şi  aprobate,  îmi  iau  angajamentul  să  public  de  îndată  o 
ediţie  coractată,  în  care  toate  greşetile  vor  fi  dispărut. 
După  observaţiile  ce  mi  au  fost  adresate,  cuprinzând  şi 
cele  pe  cari  nu  le  găsesc  întemeiate,  corectura  ve  fi  uşoară. 

Sper,  Monseniore,  că  Excelenţa  Voastră  va  binevoi 
să  asculte  cu  bunăvoinţă  această  scrisoare,  să  lină  în 
seamă  bunele  mele  intenţii  şi  să  creadă  în  respectul  adânc 
cu  care  am  onoarea  să  fiu 

Al  Său  foarte  umil  şi  supus  servitori 

„Abatele  Gnettee". 

[Va  urma).  Ilie  Beleuţă. 


«O  enciclopedie  ambulantă  este  tot  atât  de  puţin  un  sa¬ 
vant,  cât  este  un  catalog,  o  bibliotecă ».  Peabody. 

* 

V  * 

Talentul  cade  cu  caracterul.  Clipa  în  care-ţi  pierzi  cre¬ 
dinţa,  este  hotărâtoare  şi  pentru' geniul  tău,  Emerson. 

Moartea  din  punct  de  vedere  creştin. 

«Ne  veselim  şi  te  ’ntristâm. 
Precum  ne  mână  valul  sorţii. 

Şi  rareori  ne  mai  gândim, 

La  ceasul  cel  din  urm’al  morţii». 

Eugen  Revent. 

1.  Cu  toate  că  «moartea  deschide  porţile  filosofiei», 
se  pare  că  lumea  zilelor  noastre  soarbe  nesăţioasă  realismul 
vieţii,  şi  uită  «înţelepciunea»  lui  Isus  Fiul  lui  Sirah,  care 
spune:  «O,  omule ,  adu- ţi  aminte  că  moartea  nu  uită  pe 
nimeni.  Trebue  să  mâri.  Iată  care-i  porunca  acestei 
lumi !  —  Aşa  dar,  ori  de  câte  ori  vei  vrea,  să  faci  ceva, 
adu  ţi  aminte  de  cele  de  pe  urmă  ale  tale,  şi  în  veac 
nu  vei  păcătui». 

Monumentele  lumii,  literatura  veche,  sacrificiile  şi 
cântecele  popoarelor,  dovedesc  că  moartea  a  fost  gândul 
chinuitor  al  tuturor  generaţiilor,  din  toate  popoarele. 

Să  descoperim  văile  şi  să  retezăm  movilele  civili¬ 
zaţiilor  vechi !  Câte  camere  sepulcrale,  câte  movile 
funerare,  câte  statui  mari  nu  cunoaşte  istoria,  pentru  a 
desveli  gândul  la  moarte,  al  omenirei. 

La  sfârşitul  epocii  de  peatră, ba  ceva  chiar  mai  pe 
urmă  —  Israeliţii,  ocupară  Canaanul.  Acolo  ei  găsiră 
monumente  de  obârşie  religioasă,  care  grăiau  veniţilor 
despre  duhul  rel'gios  al  stăpânitorilor  vechi. 

Numeroase  lespezi  de  peatră  ca  masa,  numeroase 
pietre  necioplite  aşezate  într’un  spaţiu  circular  nume¬ 
roase  pietre  monumentale  necioplite  -  extraordinar  de 
mari  purtând  pe  ele  uneori  nişte  mici  săpături,  dovedesc 
legătura  religioasă  dintre  omul  epocei  de  peatră  —  în¬ 
grozit  de  idsea  morţii  —  şi  divinitate. 

Israeiiţii,  au  atribuit  acele  monumente,  unei  popu- 
laţiuni  de  uriaşi  (Deuteronom  3,  11). 

învăţaţii  moderni,  cercetând  multe  serii  de  astfel 
de  monumente,  le-au  fixat  rostul  lor,  numai  pe  tărâmul 
religios. 

In  zilele  noastre,  sub  valurile  uriaşe  ale  Oceanului 
Pacific,  a  dispărut  —  poate  pentru  multă  vreme,  — 

« Insula  Paştilor »,  pe  care  religiositatea  unor  băştinaşi 
necunoscuţi  istoriei,  ridicaseră  sute  de  statui  de  mărimi 
neobicinuite. 

Pretutindeni  pe  glob,  omul  şi-a  spus  gândurile  lui 
prin  monumente. 

Ce  construcţii  măreţe  au  făcut  faraonii  Egiptului 
pentru  trupurile  lor! 

Ce  mijloace  iscusite  au  folosit  aceiaşi  Egipteni, 
pentru  îmbalsamarea  trupurilor  lor !  Cu  câtă  grijă  sculptau 
meşterii  —  sau  pictau  pictorii  —  vremilor  acelora,  faţa 
de  deasupra  a  sicriilor,  în  care  odihneau  osemintele !  Su¬ 
fletul  trebuia  să-şi  cunoască  mumia,  chiar  dacă  era 
ascunsă  în  sicriu! 

Din  resturile  subpământene  ale  civilizaţiei  caldeene 
rezultă  că  asyro-babilonenii  «legau  spiritul  ’nematerial, 
de  corpul  material  al  fiinţii  omeneşti  şi  chiar  de  mo¬ 
numentul  funerar.  De  aceea  era  socotită  ca  o  profanare 
espunerea  oaselor  la  lumina  soarelui».  (Cesar  Papacostea, 
« Intre  Divin  şi  Uman*).  Grecii  erau  convinşi,  că  su¬ 
fletele  morţilor  trăesc  undeva.  De  aceea,  pentru  ei, 
moartea  nu  era  o  distrugere  a  întregei  fiinţi  omeneşti, 
ci  —  mai  de  grabă  —  «o  prefacere,  care  intervine  în 
existenţa  omului»,  prin  permutarea  din  lumea  aceasta. 
De  aici  obiceiul  ca  să  i  se  pue  mortului  lucrurile  tre¬ 
buincioase,  (ca  veşminte,  arme,  vase,  bani  etc.)  în  mor¬ 
mânt.  Fără  banul  din  mână,  luntraşul  Charon  nu  trecea 
sufletul  pe  celalalt  tărâm  1 

In  timpuri  de  invazii,  sau  în  răsboi,  de  multeori 
înmormântarea  nu  se  putea  face.  Urmaşii,  îşi  arătau  pie¬ 
tatea  faţă  de  morţi,  şi-şi  uşurau  conştiinţa,  asvârlind, 
ţărână,  peste  cadavru. 

lată  într’o  ochire  scurtă,  câteva  din  chipurile  în 
care  lumea  veche  îşi  concretiza  ideile  sale  cu  privire 
la  moarte  şi  Ia  morţi. 

2.  Moartea  şi  Literatura. 

Când  lumea  antică  a  putut  să-şi  descopere  prin 
scris  gândurile  sale  pentru  «morţi  şi  moarte»,  atunci 
Ovidiu  dă  viaţă,  următoarelor  versuri: 

«Toţi  suntem  datori  vouă 

«Şi,  după  o  scurta  poposire  (pe  păm&nt), 

«Mai  curând  sau  mai  târziu, 

«Noi  toţi  ne  grăbim  câtrâ  acelaş  iocaş,  — 

«Intr’acolo  ne  ’ndreptâm  cu  toţii. 

«lată  ultima  noastră  locuinţă, 

«Iar  voi  (sunteţi  zeii  care)  stăpâniţi  mai  mult  neamul  omenesc». 

(Metamorfoze  X  5 2—55). 

Moartea  era  ceva  atât  de  sigur,  atât  de  îndrăzneţ, 
atât  de  neîndurat,  încât  nici  scriitorii  care  reprezentau 
sarcasmul,  nu  glumesc  când  vorbesc  de  moarte. 

«La  noi  —  zice  scriitorul  Lucian  —  nu  mai  sunt 
nici  şuviţe  bălăi,  nici  ochi  albaştri  sau  negri,  nici  bu¬ 
jori  în  obrazi  sau  nervi  bine  încordaţi,  sau  umeri  zdra¬ 
veni,  ci  totul  este  numai  ţărână  şi  căpăţine  goale,  fără 
nici  o  frumuseţă». 

—  « Moartea  tiare  chip  —  zicea  mult  mai  târziu 
englezul  Byron  în  opera  sa  «Cain»  —  dar  va  înghiţi 
tot,  orice  făptură,  care  poartă  chip  din  ţărână». 

Siguranţa  ei  era  de  neînlăturat.  Veşnicia  ei  era  în¬ 
grozitoare.  De  aceea  zice  poetul:  «Nu  de  moarte  mă 
cutremur,  ci  de  veşnicia  ei». 

Câte  pagini  măreţe  pu  s’au  scris  cu  privire  la 
moarte!  Câte  gânduri  răzleţe  nici  n’au  putut  câştiga 
viaţa  de-o  clipă,  fiindcă  locul  unde  se  iviseră  era  sălbatec, 
sau  capul  în  care  se  oploşiseră,  era  sortit  îndată  morţii ! 

3.  Moartea  şi  Sacrificiile. 

Frica  morţii  a  descuiat  sertarele  închise  şi  a  îm¬ 
brăcat  şi  săturat  omenirea  flămândă.  După  obiceiuri  şi 
după  ţinuturi,  fiecare  a  sacrificat  ce  a  putut  şi  cum  a 
putut,  pe  altarul  morţii. 

Socrates  vorbeşte  înainte  de  moarte  prietenului 
său  Criton:  «Sacrifică  un  cocoş  lui  Esculap,  că  m’a 
vindecat  de  boala  vieţii  pământeşti».  La  multe  popoare 
păgâne,  femeile  se  ucideau  pe  mormântul  soţului  de¬ 
cedat.  Ruşii  lui  Sviaioslav  (972  d.  H.)  —  spune  istoria 
—  credeau,  că  cine  cade  în  luptă  va  sluji  pe  ceea  lume 
învingătorului,  Ca  să  nu  slujească  pe  ceea  lume  învin- 

gătorului,  cei  prinşi  sau  biruiţi,  îşi  spintecau  noaptea 
pântecele  cu  sabia.  Cei  rămaşi  vii  în  cetate  adunau 
peste  noapte  cadavrele  celor  căzuţi  în  faţa  cetăţii,  şi, 
dupăce  le  dădeau  foc,  aruncau  în  flăcări  —  «după  o 
datină  strămoşească »  —  şi  pe  bărbaţii  şi  femeile  prinse 
dela  inimic.  Adecă,  sacrificau  oamenii  vii  peste  trupurile 
celor  morţi,  iar  pe  copii  şi  pe  cocoşi,  îi  zvârleau  în 
apele  apropiate  (N.  Bănescu:  Scene  şi  chipuri  din  Bi¬ 
zanţ).  Aşa  apucau  drumul  celeilalte  lumi  caii,  uneltele 
şi  celelalte  lucruri  care  au  folosit  în  viaţă  dispărutului. 

Până  azi,  în  Bîrmania,  se  fac  mortului  daruri,  cum 
se  fac  la  noi  tinerilor  căsătoriţi.  Zile  întregi  se  poate 
vedea  la  casa  mortului,  expoziţia  darurilor  primite.  Ru¬ 
dele,  vecinii,  prietenii,  copiii,  indiferent  de  starea  lor 
materială,  aduc  daruri  —  ca  un  fel  de  ofrande  —  pentru 
sufletul  celui  dispărut. 

Cântarea  instrumentală  —  folosită  primadată  la  fu- 
nerariile  lui  Brutus  (sec.  III  a.  H.)  coroanele  naturale  şi 
mai  pe  urmă  artificiale,  jocurile  funebre  şi  alte  obice¬ 
iuri  cu  ocazia  morţii  vre-unui  om,  arată  că  oamenii  au 
căutat  să  distingă  dispariţia  celor  iubiţi  prin  feliurite 
jertfe,  ofrande  şi  manifestaţii  culturale,  religioase  sau 
profane. 

Privind  şi  descusând  viaţa  şi  obiceiurile  celor  vechi 
cu  privire  la  moarte,  constatăm  că: 

Prin  monumente  au  căutat,  să  pue  la  adăpost  tru¬ 
purile,  pentru  clipa  cea  mare  de  reunire  a  lor; 

Prin  literatură  s’a  arătat  legătura  dintre  suflet  şi  di¬ 
vinitate; 

Prin  sacrificii  s’a  încercat  să  se  păstreze  legătura 
între  cei  morţi  şi  cei  vii. 

Se  pare  că  credinţa  în  existenţa  şi  nemurirea  su¬ 
fletului  este  comună  tuturor  popoarelor  vechi  şi  tribu¬ 
rilor  mai  nouă.  Avea  mare  dreptate  Goethe  când  scria: 
«Sufletul  omu  ui  es*e  ca  apa;  el  vine  din  cer  şi  se  urcă 
în  cer».  întreaga  fiinţă  duhovnicească  a  omului  râv¬ 
neşte  veşnicia.  «Mă  urc  spre  Infinit.  Pământul  îmi  dă 
seva  lui  generoasă,  iar  cerul  mă  iluminează  cu  reflexele 
lumilor  întrevăzute»  (V.  Hugo). 

4.  Moartea  din  punct  de  vedere  creştin. 

După  sf.  loan  Hrisostom,  moartea  este  despărţirea 
sufletului  de  trup. 

Cea  mai  aleasă  clipă  din  viaţa  unui  creştin,  este 
clipa  din  urmă,  fiindcă  ea  este  aceia  care  stă  mai  aproape 
de  cer.  In  această  clipă  creştinul  intonează  prima  notă 
din  acel  imn  de  triumf,  pe  care  il  va  cânta  în  vecii  ve¬ 
cilor.  Ah!  Ce  imn  trebue  să  fie  acela!  Credinciosul,  în 
clipa  morţii  poate  spune:  « Acum  totul  e  lumină ». 

Necredinciosul,  cuprins  de  groază,  esclamă:  « Acum 
întru  în  întunerec /» 

«Acum,  trebue  să  părăsesc  toate »  se  tângueşte  ne¬ 
credinciosul  ! 

«Acum  întru  în  stăpânit  ea  moştenirei»  strigă  bu¬ 
curos  creştinul ! 

«Moartea  este  poarta  prin  care  muritorul  intră  în 
împărăţia  nemurirei». 

«Dacă  credem,  că  Hristos  a  murit  şi  a  înviat,  atunci 
şi  Dumnezeu  pe  cei  adormiţi  prin  Isus  îi  va  aduce 
împreună  cu  Dânsul»  (I.  Tesal  4,  14),  fiindcă,  (după 
vorba  profesorului  Găvănescu),  Dumnezeu  este  «Totul». 
«Totul»  rămâne  etern.  Şi,  din  noi  nu  trăeşte  decât  ceeace 
s'a  legat  cu  «Totul».  Păgânul  Horaţiu,  a  exprimat  în 
limba  Romei,  un  adevăr  creştin:  «nan  omnis  mortar» 
(nu  mor  pe  de-a  întregul)  când  sufletul  se  desparte  de 
trup.  Nu.  «Moartea,  pentru  creştin,  este  aurora  soarelui 
când  s’a  ridicat  vălul  nopţei».  Cine  închide  ochii  vede 
mai  bine  veşnicia,  pe  care  ochii  trupului  n’o  pot  pă¬ 
trunde.  De  aceea  filosoful  Cosimo  dei  Medici,  când 
era  pe  patul  de  moarte  şi  a  fost  întrebat  de  soţia  sa,  — 
de  ce  închide  ochii,  —  a  răspuns: 

«Ca  să  văd  mai  bine». 

Noi  oamenii,  suntem  făpturi  cugetătoare.  Noi  nu 
putem  crede  că,  viaţa  omenească,  este  o  continuă  des- 
voltare  şi  o  neîncetată  şi  nesfârşită  pregătire!  Noi, 
credem  inii  o  vreme  de  repaos  şi  răsplătire.  Aşa  ne 
spune  Domnul  în  parabola  bogatului  nemilostiv  şi 


REVISTA  TEOLOOICĂ  241 


apostolul  Pavel  în  cap.  IV  al  epistolei  cătră  Evrei.  — 
Credinţa  noastră,  are  temelie  nesdruncinată :  Dacă  noi 
suntem  chipul  lui  Dumnezeu,  şi  trebue,  să  devenim 
asemănarea  Lui,  nu  putem  decât  să  ne  desvoltăm  până 
Ia  perfecţiunea  relativă,  care  este  aproape  de  perfec¬ 
ţiunea  absolută  a  lui  Dumnezeu.  Dumnezeu  este  din 
veşnicie  perfect,  şi  nu  trebue  de  acum  să  atingă  per¬ 
fecţiunea.  Omul  este  imperfect  —  prin  căderea  în 
păcat  —  şi  trebue  să  se  desvolte  până  ajunge  la  re- 
paosul  vieţii  veşnice. 

A  crede  că  trebue  să  ne  desvoltăm  şi  în  viaţa  asta 
şi  în  cealaltă,  însamnă  să  admitem  panteismul  —  adecă, 
veşnica  schimbare  în  toate.  De  aici,  şi  până  la  metem* 
psichoza  egipteană  —  după  care  sufletele  colindă  prin  di¬ 
ferite  trupuri  —  este  numai  un  pas. 

Ce  frumoasă  comparaţie  între  om  şi  gândacul  de 
mătase  se  poate  face  în  această  privinţă! 

Suntem  gândaci  de  mătasă,  care  ne  ţesem  pânza 
vieţii  noastre  şi  Ia  ceasul  hotărât  de  Domnul,  ne  în¬ 
chidem  în  găoace,  ca  să  moară  gândacul  şi  din  găoace 
să  iasă  —  luându-şi  sborul  —  fluturai  Să  ne  grăbim, 
să  isprăvim  munca.  Să  ţesem  înţelept  găoacea  vieţii, 
şi  să  clădim  casa  unde  vom  dormi  somn  nesbuciumat. 
Căci,  îndată  ce  vom  închide  ochii,  sufletul  va  sbura 
spre  Dumnezeu,  ca  un  flutur.  Nu-i  oare  de  mirat,  să 
vezi  cum  cresc  aripile  unui  gândac? 

Gândul  la  moarte  duce  pe  om  la  înalta  lui  menire 
pe  lume.  Hristos,  voia  mântuirea  lumii.  «încă  trei  zile 
sunt,  şi  Fiul  omului  se  va  da  în  manile  oamenilor  pă¬ 
cătoşi»,  dar  am  făcut  «lucrul  ce  mi-ai  dat  mie,  să-I  fac». 

Pământul  este  puntea  pe  care  se  încearcă  puterile 
omeneşti. 

Meritul  vieţii  este  numai  aici  pe  pământ,  unde  omul 
este  complect:  trup  şi  suflet.  De  aceia,  cu  toate  puterile 
sale  trebue  aici  să  lucreze  pentru  realizarea  scopului 
pentru  care  a  fost  creat. 

Moartea  este  capătul  călătoriei.  La  capătul  călăto¬ 
riei,  toate  gloriile  se  măsoară  după  fapte  bune  şi  după 
suferinţă. 

Fii  gata  ori  şi  când  de  plecare.  înţelegi  porunca 
aceasta?  Iată  cum  îşi  puneau  moartea  în  faţă,  regii  ve- 
chimei : 

Mantaua  regilor  Spaniei  era  împodobită  cu  chipuri 
şi  oseminte  de  ale  morţilor. 

Tidvele  morţilor  slujiau  de  cupe  faraonilor.  Tidva 
lui  Sviatoslov  apărătorul  Silistrei  (972)  sluji  unui  şef 
peceneg  din  Chiev,  drept  cupă  de  beut. 1 

Maximîan,  împăratul  Romanilor,  privindu-şi  dese-ori 
sicriul  de  moarte,  îşi  zicea  :  « Adu-ţt  aminte,  Maximiane , 
de  moarte.  Pentruce  te  desfătezi  ?  Pentruce  strângi  atâta 
avuţie?  Căci,  deşi  de  tine  se  tem  toţi  craii  pământului, 
totuşi  moartea  te  va  răpune  şl  te  va  culca  în  acest  sicriu 
mititeh. 

Pe  regele  Filip  al  Lacedemoniei  îl  deştepta  un 
soldat,  zicându-i:  «Deşteaptă- te,  rege,  şi  nu  uita  că  eşti 
muritor,  ca  şi  ceilalţi  oameni ». 

Împăratul  Saladin  (1137)  după  numeroase  cuceriri 
a  dat  ordin  înainte  de  moarte,  să  se  pue  pânza  lui  de 
moarte  într’o  prăjină  şi  să  se  prirnble  prin  cetate.  Iar 
însoţitorii  ei,  să  strige:  « Atâta  i-a  rămas  lui  Saladin, 
din  comorile  saleh 

‘5.  Moartea,  scepticii  şi  necredincioşii. 

Cu  câtă  uşurinţă  vorbesc  unii  de  moarte,  de  moartea 
sufletului,  de  somnul  sufletului,  viaţa  de  dincolo  şi  aşa 
mai  departe. 

La  ce  ar  mai  sluji  învierea  —  se  întreabă  nedume¬ 
riţi  adventiştii  —  dacă  trupurile  şi  sufletele  ar  mai  con¬ 
tinua,  să  trăiască  după  moarte. 

Prin  botezul  său  ereticesc,  Menandru  —  ucenicul 
ereticului  Simon  Magul  —  credea  că  omul  poate  do¬ 
bândi  nemurirea  trupului! 

Prin  anumite  medicamente  —  credea  Teofrast  Pa- 
racels,  —  «viaţa  se  poate  păstra  totdeauna!» 


1  Slavii  chema{i  de  bizantini  ia  Dunăre  nu  voiră  să  mai  plece  la 
Chievui  lor,  până  ce  nu  fură  siliţi  cu  armele,  să  predea  cetatea  Silistra. 
Când  şeful  lor,  Sviatoslav,  ajunse  la  Chiev,  Pecenegii  îl  omorîră.  (An.  972). 

«Sufletele  păcătoşilor  se  nimicesc»  susţineau  Soci- 
nienii,  Arminienii  şi  alţi  protestanţii 

Revoluţionarii  francezi  desfiinţară  prin  decret  cre¬ 
dinţa  în  nemurirea  sufletului.  Ei  scriseră  pe  frontispiciul 
cimitirelor:  «Moartea  este  un  somn  de  veci».  După  ei, 
hai  şi  adventiştii:  « sufletele  dorm»  după  despărţirea  de 
trupuri  1 

Ceeace  sporeşte  mirarea  noastră,  este  faptul  că,  în 
lucrarea  sa  «Din  Problemele  Educaţiei»,  dl  Stelian  Con- 
stantinescu  prin  citaţii  şi  fraze  proprii,  susţine  enormităţi, 
ca  cele  ce  urmează: 

«Trebue,  să  ne  obişnuim  odată  a  renunţa 
la  naiva  iluzie  a  unei  fiinţări  dincolo  de  moarte. 
Sentimentul  acesta  de  eternitate,  ce  ne  călău¬ 
zeşte  în  tot  timpul  vieţii,  nui  decât  o  obse- 
siune  sugerată 1  nouă  de  trecutul  vechei  ome¬ 
niri,  trecut  plin  de  cea  mai  grozavă  ignoranţă, 
în  care  metafora,  sentimentul  şi  emoţia,  re- 
solvau  marile  probleme  ale  vieţii  omeneşti» 
(pag.  190). 

Sau,  în  altă  parte,  printr’o  citaţie  *•  din  Franţois  de 
Curei : 

«Când  observăm  că  la  oameni  inteligenţi 
spiritul,  graţia  şi  simţemintele  —  într’un  cuvânt 
tot  ce  constitue  fiinţa  omenească,  —  se  sting 
încetul  cu  încetul,  nerămânând  pe  patul  de  du¬ 
rere  decât  o  biată  brută  stupidă,  care  se  văi¬ 
căreşte,  avem  atunci  conştiinţa  că  asistăm  la 
o  disoiuţie  sfâşietoare  a  unei  creaturi,  şi  nici  de 
cum  la  o  glorioasă  călătorie »(!!). 

Răspunsul  hotărât  al  Evangheliei,  pentru  toţi  ne¬ 
credincioşii  este  acesta:  « Toate  sufletele  sunt  nemuri¬ 
toare». 

In  sprijinul  nostru  vin  filosofii  şi  poeţii  şi  spiritiştii. 

«Să  nu  fie  moartea  între  două  vieţi,  ca  noaptea 
între  două  zile?»  (N.  Iorga). 


*  Sublinierea  noastră. 

«Moartea  poate  că  nu  e  decât  momentul  în  care, 
undiţa  divină  ne  scoate  pe  un  mal  nevăzut!»  (Găvănescu). 

«Ce,.,  ţoale  să  fie  nimic? 

Mare  şi  mic 
Să  piară. 

♦  De-a  timpului  gtaiară? 

«Dacă  într’o  picătură 
«De  viaţă,  plină  de  ură 
«Este  atâta  mişcare 

Şi  frământare, 

«Apoi  Sn  neisprăvirea 
«Şi  nemărginirea 

Spaţiului 
Ş’a  timpului 

«Numai  neîmblânzita  moarte 
«Secerei  să-şi  poarte?»1 

Dar,  spiritiştii  spun  că  «sufletul  dobândeşte  calităţi 
superioare  celor  pe  care  le-a  avut  în  momentul  morţii». 
Că  «moartea  nu  aduce  schimbări  mari  în  natura  intimă 
a  fiinţii  —  care  rămâne  ori  unde  aşa  cum  s’a  făcut  ea 
în  vieaţă,  ducând  dincolo  de  mormânt  simpatiile,  iubi¬ 
rile,  urile,  măririle  şi  slăbiciunile  ce  le-a  avut». 

Că  «spiritul  rămâne  legat  de  cei  pe  care  i-a  iubit 
pe  pământ  şi  gata  totdeauna  să  se  apropie  de  ei».2 
Astfel  se  documentează  raţional,  sentimental  şi  ştiinţific, 
adevărul  filosofic  şi  religios  al  unei  lumi  dincolo  de 
moarte. 

Acum  pricepem  de  ce,  un  Michel  Angelo,  ajuns 
la  bătrâneţe,  rosteşte:  «Nu  e  gând  în  mine,  care  să  nu 
poarte  săpat  în  el  moartea ».  —  «Simţesc  că,  fără  ne¬ 
murire,  noi  oamenii,  am  fi  cea  mai  mare  batjocoră 
din  lume».  «întrebarea  cea  grea»  n’a  primit  până  azi 
alt  răspuns  decât  pe  cel  dat  de  Mântuitorul: 

«Eu  sunt  învierea  şl  Viaţa». 

Pr.  Econ.  A.  C.  Cosma 


*  «Dincolo  de  Moarte»  de  N.  Beldiceanu,  voi.  «Poezii»,  pag.  145. 
1  V.  Anestin  Pentru  toţi,  Nr.  653  pag.  i4  şi  23. 

0  scrisoare  a  Mitropolitului  Petru  Movilă  din  Kiew  câtră 
patriarhul  Constantinopolului  Chirii  Veria. 

27.  X.  1638. 


Tradusă  din  limba  latină  de  prof.  I.  Lup  aş. 


Prea  Sfinţite  şi  Prea  fericite  Părinte. 

îndemnată  de  datoria  supunerii,  ce  se  cuvine  prea- 
sfinţitului  Tău  scaun  apostolic.  Smerenia  Noastră  se  gră¬ 
beşte  spre  sărutarea  mânii  Sfinţiei  Tale  cunoscând  că  Ma¬ 
iestatea  preadumnezeescului  scaun  apostolic  din  Constan- 
tinopol  are  o  astfel  de  strălucire  a  dreptului  divin  şi  uman, 
încât  prin  puterea  şi  virtutea  sa  specială  stă  deasupra  ce¬ 
lorlalte  scaune  apostolice  întocmai  ca  o  stea  lucitoare  în 
creasta  cerului.  Căci  înainte  stătătorii  şi  Patriarhii  celor¬ 
lalte  scaune  apostolice  sunt  fără  îndoială  chipurile  vii  şi 
însufleţite  ale  Mântuitorului  nostru,  sunt  exemplare  foarte 
integre,  sunt  în  sfârşit  buni  păstori  ai  propriei  lor  turme,  iar 
nu  năimiţi,  şi  ca  nişte  divini  reprezentanţi  ai  a rhi păstorului 
lor  pe  pământ,  —  dar  sacrosanctul  scaun  apostolic  al  Con¬ 
stantinopolului  prin  o  revărsare  mai  largă  a  Duhului  Dum- 
nezeesc  este  înălţat  deasupra  celorlalte  scaune  şi  precum 
luminează  soarele  stelele  sale,  tot  asemenea  luminează  şi 
acest  scaun  tiarele  Patriarhilor  şi  străluceşte  între  culmile 
Bisericii  luptătoare.  Căci  scaunul  acesta  a  primit  din  vo¬ 
turile  sinoadelor  atâta  şi  astfel  de  prerogativă,  încât  po¬ 
trivit  cu  legile  divine  i  s’a  îngăduit  să  decidă  asupra  con¬ 
troverselor  de  credinţă  ivite  nu  numai  în  cuprinsul  patri¬ 
arhatului  său,  ci  şi  în  alte  scaune  patriarhale.  Drept  aceea 
are  acest  sfânt  scaun  nu  numai  cârma  districtului  său  apo¬ 
stolic  şi  a  tuturor  bisericilor  din  limitele  lui,  ci  i  se  cuvine 
şi  un  drept  special  asupra  tuturor  mitropoliilor,  episcopa¬ 
telor,  mănăstirilor  şi  bisericilor  stauropighii  sau  cu  crucile 
împlântate  (de  patriarh]  precum  şi  asupra  tuturor  lucrurilor 
privitoare  la  mântuirea  sufletului. 

Dar  fiindcă  dela  acest  scaun  a  sosit  în  părţile  noa¬ 
stre  septentrionale  prea  trista  veste  despre  moartea  înalt 
prea  sfinţitului  tău  Antecesor,  a  acelui  divin  Patriarh 

Chirii, 1  fără  îndoială  pe  un  bărbat  atât  de  vrednic  îl  vedem 
împodobit  cu  neveştejita  cunună  a  martirilor '  şi  predicăm 
despre  a  lui  grije  pastorală,  pecetluită  în  mod  strălucit  prin 
sângele  său  propriu.  In  adevăr  durerea  noastră  fiiască  n’o 
putem  ascunde  şi  lacrimile  cari  izbucnesc  de  sine,  nu  le 
putem  opri,  căci  la  prea  multele  şi  prea  înverşunatele  noa¬ 
stre  mâhniri  s’a  adaus  această  nouă  durere  şi  întristare. 
Eram  anume  îndureraţi  ca  nişte  surghiuniţi  în  patria  noa¬ 
stră,  ca  nişte  morţi  între  cei  vii,  ca  nişte  străini  între  con¬ 
cetăţenii  noştri,  bântuind  în  părţile  noastre  un  războiu  crunt, 
care  primejduea  viaţa  şi  mântuirea  noastră  a  tuturor,  îm¬ 
pingând-o  aproape  de  pieire  şi  pe  drept  fiindcă  am  părăsit 
căile  Domnului  şi  ne-am  abătut  pe  potecele  păcătoşilor, 
dar  milostivirea  lui  Dumnezeu  ne-a  venit  în  ajutor  şi  de 
aceea  nu  am  fost  stânşi  de  pe  faţa  pământului.  In  sfârşit 
după  norii  mohorâţi  ai  războaielor  sa  ivit  soarele  milo¬ 
stivirii  divine  şi  din  graţia  prea  luminatului,  prea  nebirui 
tului  şi  prea  milostivului  nostru  Rege  şi  Domn  a  început 
să  lumineze  cu  razele  păcii  şi  ale  liniştei  orizontul  nostru 
întunecat  şi  plin  de  jale.  Iată,  ne-a  venit  ştirea  înveselitoare 
că  Sfinţia  Ta  ai  fost  aşezat  cu  voia  lui  Dumnezeu  în  culmea 
demnităţii  patriarhale,  în  locul  răposatului  şi  astfel  parcă 
s’ar  fi  sculat  din  morţi  preasfinţitul  Patriarh  Chirii  supra¬ 
vieţuind  cu  numele  şi  de  fapt,  ca  un  locţiitor  al  Iui  Dumnezeu 
pe  pământ  şi  ca  Patriarh  ecumenic  al  Bisericii  sale,  căruia 
Smerenia  Noastră  potrivit  cu  datina  înaintaşilor  noştri,  bu- 
curându  se  şi  gratulându-1  îi  aduce  cuvenitul  prinos  al  su¬ 
punerii  filiale  atât  în  numele  său  cât  şi  în  numele  întregii 
biserici  ruseşti  (Ecclesiae  CosolanaeJ,  ca  amplitudinea  Voa¬ 
stră  Patriarhală  să  stea  foarte  mulţi  ani  în  fruntea  bisericii 
ui  Hristos  şi  a  credincioşilor  ei.  Intr'aceea  însă  prin  rân- 
duiala  bisericească  s’a  stabilit,  ca  ceice  au  fost  înălţaţi  de 
curând  cu  demnitate  patriarhală  în  tronul  Constantinopo- 
lului  şi  au  luat  frânele  Administraţiunii  sacre  să  încuno- 
ştiinţeze  poporul  Domnului,  chiar  şi  pe  cel  aflător  în  cele 
mai  dosite  părţi  ale  pământului,  încredinţat  însă  grijii  pa¬ 
storale  a  patriarhilor,  mitropoliţilor,  arhiepiscopilor  şi  epi- 

'  E  vorba  de  Chirii  Lucaris,  vestitul  Patriarh  al  Constantinopolulu  i, 
aruncat  la  1638  în  Marea  Neagră  de  cătră  Ienicerii,  cari  îl  duceau  [atunci 
pentru  a  5-a  oară]  în  exil 

scopilor,  în  sfârşit  întreg  clerul  şi  toată  turma  creştinilor 
ortodocşi,  prin  litere  patriarhale,  despre  dogmele  dreptei 
credinţe  şi  despre  adevărata  doctrină  creştinească,  pen- 
truca  astfel,  luminându-se  întreagă  societatea  acestei  cre¬ 
dinţe  şi  religiuni,  să-şi  poată  face  mai  strânse  legăturile 
de  unitate  în  Dumnezeu.  Astfel.  S.  Părinte,  Biserica  noa¬ 
stră  rusească,  supusă  chiar  dela  primele  ei  începuturi  de 
creştinare  dumnezeeştilor  canoane  ale  păstoririi  înaintaşilor 
tăi,  căzând  cu  umilinţă  la  picioarele  Sf.  Tale,  cere  şi  aşteaptă 
astfel  de  scrisoare  patriarhală  plină  de  dragostea  ta  pă¬ 
rintească,  deoarece  prin  acest  simbol  al  pietăţii  tale  iubirea 
părintească  sinceră,  care  ne  era  nouă  odinioară  lămurit 
cunoscută,  ne  va  îndemna  pe  noi  şi  mai  mult  la  promo¬ 
varea  cultului  divin  în  biserica  noastră  şi  pe  cei  părtaşi 
credinţei  îi  va  face  şi  dragostei  părtaşi,  înlăturând  din  mi¬ 
jlocul  nostru  orice  prilej  de  scandal  şi  orice  piatră  a  smintelii. 

Mai  este  încă  ceva,  ce  aş  dori  să  obţin  dela  Sf.  Ta 
anume  într’o  cauză  a  casei  noastre  Mohileane,  a  cărei  în¬ 
clinare  şi  încredere  s‘a  îndreptat  de  mai  înainte  cătră  Sf. 
Ta  atât  din  partea  noastră,  cât  şi  din  partea  fratelui  nostru, 
a  Domnului  Moise  Mohila  Palatinul  ţărilor  Moldaviei, 1  îm¬ 
potriva  căruia  din  partea  predecesorului  de  pie  memorie 
al  Sf.  Tale,  din  partea  Domnului  Ciiiril  Patriarhul  prin  cu¬ 
tezanţa  unor  oameni  s'a  rostit  afurisania,  cu  stăruinţă  iarăş 
şi  iarăş  mă  rog,  să  se  milostivească  S.  Ta  a  o  deslega 
aceasta. 

Descoper  apoi  Sf.  Voastre  un  izvor  nu  tocmai  de  rând 
al  scandalurilor  săvârşite  în  Biserica  noastră  de  cătră  fraţii 
confraternităţii  (frăţiei  ortodoxe)  din  Lemberg  3  cari  au  ajuns 
la  atâta  temeritate  şi  cutezanţă,  încât  deşi  sunt  oameni  laici 
neînvăţaţi  şi  mai  curând  nişte  neguţători  proşti  decât  cen- 

1  Moise  Movilă,  fratele  Ini  Petru,  a  fost  Domn  al  Moldovei  în  două 
rânduri :  1630 — 1631  şi  1633 — 34.  In  războiul  turco-polon  [163-1  j  făcând  ser¬ 
vicii  Polonilor,  îşi  sdruncină  situaţia  la  Poartă  şi  oferi  lui  Vasile  Lupu, 
care  uneltia  împotriva  lui.  bun  prilej  să-l  răpună.  Mazilit  de  cătră  Sultan 
s’a  refugiat  în  Polonia. 

*  Şcoala  f rafiei  ortodoxe  din  Lemberg  înfiinţată  la  15S6  şi  reorga¬ 
nizată  la  1387  de  patriarhul  coustantinopolitan  Ieremia  urmărea  scopul  de 
a  pregăti  preoţi  pentru  bisericile  rutene  ;  cf.  P.  P.  Panaitescu,  Influenţa 
polonă  în  opera  şi  pers,  cronicarilor  Grigorie  Ureche  şi  Aii  con  Costin. 
Bucureşti  1925  pag.  8  n.  1. 

sori  ai  cărţilor  sfinte,  îndrăznesc  a  da  la  lumină  în  tipo¬ 
grafia  lor  cărţi  bisericeşti  şi  anume  Liturghiere,  Trioade 
şi  Octoice  şi  ceeace  e  culmea:  însaş  Evanghelia,  în  mod 
nepriceput  şi  greşit,  numai  de  dragul  câştigului  spurcat; 
cărţile  astfel  tipărite  le  dau  în  folosinţă  obştească  şi  spre 
cea  mai  mare  batjocură  a  bisericii  noastre  le  împrăştie 
prin  bibliotecile  adversarilor.  împotriva  acestor  Leopo- 
litani  rog  pe  Sf.  Ta  în  numele  întregii  noastre  biserici,  să 
binevoiască  a  da  oprelişte  şi  a  ne-o  trimite  Nouă,  căci 
altfel  nu  va  conteni  îndrăzneala  lor,  spre  cea  mai  mare 
pagubă  a  bisericii  noastre. 

In  sfârşit  pe  tulburătorul  liniştei  noastre  bisericeşti, 
pe  acel  Isaia  Kopinski,  pe  care  predecesorul  de  pie  me¬ 
morie  al  Sf.  Tale  îl  lăpădase  din  scaunul  episcopal  şi  a 
voit  să  rămână  destituit,  pe  acela  Sf.  Voastră  ca  pe  un 
impostor  binecunoscut  şi  pricinuitor  nebleznic  al  multor 
scandaluri  în  biserica  noastră  îl  va  strânge  şi  mai  tare  în 
legătura  destituirii,  dacă  prin  scrisoare  trimisă  bisericii 
noastre  va  recunoaşte  îndreptăţirea  cşluilalt  de  mai  înainte, 
care  scrisoare  o  poftim  dela  Sf.  Ta  cu  toată  supunerea 
aşa,  ca  în  ea  să  fie  cuprinsă  şi  hotărîrea  şi  aprobarea  exco¬ 
municării  date  mai  înainte  de  Sf.  Sa  răposatul,  [al  cărei 
original  scris  de  mâna  proprie  a  Sf.  Tale  îl  voiu  trimite 
Sf.  Tale). 

Intr’aceea  Dumnezeu  cel  prea  bun  şi  atotputernic  şi 
unul  născut  Fiul  său,  Mântuitorul  nostru  cu  Prea  Sf.  şi 
mângăitorul  său  Duh,  care  vrea  să  se  mântuiască  toţi 
oamenii,  să  dea  Sf.  Tale  tărie  şi  faptele  credinţei  plăcute 
Lui  şi  Bisericii  Sale,  Sf.  Ta  să  le  [îndeplinească]  reverse 
asupra  acestui  tron  patriarhal,  în  văzul  Iui,  un  număr  cât 
mai  mare  de  ani.  Noi  fiii  Sf.  Tale  cei  mai  supuşi  ne  rugăm 
şi  cerem  şi  poftim  din  Mănăstirea  Sf.  Lavre  Pecersca  din 
Kiew  la  6  Calende  ale  lunei  Noemvrie  anul  mântuirii  1638. 

Iscălitură  autografă: 

Al  Paternităţii  Voastre  preasfinţite  cel  mai  supus 
fiu  în  Hristos  şi  servitor  Petru  Mohila  Arhiepiscopul-Mi- 
tropolit  al  Kievului  Haliciului  şi  exarh  al  scaunului  apo¬ 
stolic  din  Constantinopol  pentru  întreagă  Rusia,  Arhimandrit 
Piecerscaei. 

Adresa:  Prea  Sfinţitului  şi  Prea  Fericitului  Părinte 
şi  Domnului  nostru  Domn  Chirii  Cyrill  Arhiepiscopul  Sf. 
Scaun  Apostolic  Constantinopolitan  şi  Patriarhului  Ecu¬ 
menic  prea  oficios  se  vor  arăta  [oficiosissime  patebunt}.1 


Congresul  dela  Praga.' 

Ca  cea  mai  mare  parte  a  congreselor,  şi  încă  şi  mai 
mult  ca  multe  altele,  acela  al  „Alianţei  universale  pentru' 
amiciţia  internaţională  prin  biserică",  care  şi  a  ţinut  tocmai 
şedinţele  în  Praga,  trebuie  tudecat  nu  numai  din  punctul 
de  vedere  al  lucrărilor  propriu  zise,  ci  şi  din  punctul  de 
vedere  al  confruntării  frăţeşti  ce  a  permis- o  între  atâţia 
bărbaţi  din  medii,  rasse  şi  tradiţii  religioase  diferite.  Oamenii 
simt  făcuţi  ca  să  se  întâlnească:  aceasta  este  întâia  lecţie 
a  apropierii  internaţionale. 

Sa  stabilit  o  amiciţie  între  reprezentanţii  bisericilor, 
cari  colaborează  de  10  ani  şi  în  această  amiciţie  fiecare 
aduce  cu  sine  certificatul  temperamentului  său  naţional  şi 
religios.  400  de  delegaţi  a  mai  bine  de  30  de  naţiuni  s’au 
găsit  astfel  în  Praga,  într'un  spirit  de  fraternitate  şi  cu  o 
diversitate  de  tipuri,  pe  care  o  accentua  şi  mai  mult  va¬ 
rietatea  atribuţiilor  eclesiastice.  Desbaterile  conferenţei 
s’au  desfăşurat  pe  fondul  acesta  viu  şi  pitoresc,  pe  chiar 
această  imagine  de  apropiere  între  Orient  şi  Occident. 

Alianţa  joacă  rolul  unui  mediator  între  cele  două  mari 
grupări  internaţionale  pentru  ecumenicitate :  asociaţia  pentru 
unirea  bisericilor  prin  viaţă  şi  acţiune  (Life  and  Work)  şi 
aceea  pentru  uniunea  bisericilor  prin  doctrină  şi  organizaţie 
[Faith  and  Order).  E  sigur,  mai  cu  seamă,  că  pregătirea 

1  Textul  original  latinesc  al  acestei  scrisori  e  publicat  în  lucrarea 
profesorului  E.  Smurlo,  apărută  la  Praga  (1928]  sub  titlul:  Le  Saint-Siege 
ei  L’Orient  ortodoxe  Russe  1609—1654  =  k'urie  a  Pravoslavny  vychod 
Letech  1609 — 1654  [Editura  «Orbis>.  partea  II  Appendice  pag.  151 — 153. 

i  Revista  cehoslovacă,  care  apare  în  limba  franceză,  în  Praga, 
„L'Europe  centrale",  publică  o  dare  de  seamă  interesantă  (8  Sept.  1928} 
despre  recentul  congres  al  „Alianţei  universale  pentru  amiciţia  internaţio¬ 
nală  prin  biserică".  Ne  facem  o  plăcere  traducând  acest  articol  al  dlui  A. 
Bouvier. 

congreselor  dela  Lausanne  şi  dela  Stockholm  a  fost  mult 
facilitată  prin  munca  Alianţei.  Mişcarea  spre  ecumenicitate 
este  semnul  sub  care  bisericile  se  apropie,  aducând  astfel 
contribuţia  lor  particulară  la  marea  mişcare  de  înţelegere 
internaţională.  Mobilul  acestei  apropieri  a  bisericilor  nu 
este  nici  politic,  nici  economic,  ci  e  spiritual.  Are  drept  ţintă 
coordoparea,  în  vederea  binelui,  a  valorilor  celor  mai  înalte 
ale  umanităţii.  Dar,  câtă  vreme  altedăţi  un  astfel  de  conciliu, 
orb  faţă  de  realităţile  momentului,  era  preocupat  numai  şi 
numai  de  probleme  metafizice  şi  dialectice,  astăzi  vedem 
congresul  bisericilor  considerând  cu  o  privire  clară  şi  în¬ 
drăzneaţă  problemele  cele  mai  arzătoare  ale  epocii  noastre. 
Acest  fapt  nu  poate  lăsa  pe  observator  indiferent,  fie  el 
credincios,  fie  el  necredincios.  Bisericile  îşi  ocupă  locul  în 
opinia  internaţională  şi  au  recunoscut  că  problemele  poli¬ 
tice  şi  sociale  joacă  un  rol  în  formarea  morală  şi  mistică 
a  omului-individ  ca  şi  a  „omului-naţiune“. 

In  urma  acestora  nu  mai  putea  să  surprindă  subiectul 
conferenţei  dela  Praga :  pacea  şi  desarmarea.  El  marchează, 
cu  toate  acestea,  o  evoluţie  clară  de  tot.  Deposedează  pe 
diplomaţi  de  dreptul  exclusiv  de  a  decide  în  chestiuni,  cari 
erau  altedăţi  obicinuiţi  a  le  trata  cu  uşi  închise,  în  jurul 
mesei  de  joc:  elitele  neguvernamentale  pretind  de  aici  îna¬ 
inte  să-şi  aibă  cuvântul  de  spus  în  chestiunile  de  ordin  na¬ 
ţional  şi  internaţional  şi  acesta  este,  poate,  un  pas  mai 
aproape  spre  acea  diplomaţie  publică,  pe  care  o  chema 
Wilson  din  toată  inima  —  şi  pe  care  nu  ai  voie  să  o  con¬ 
funzi  cu  anumite  excese  ale  parlamentarismului. 

Importanţa  acestui  nou  element  în  solidaritatea  inter¬ 
naţională  a  fost  subliniată  prin  două  remarcabile  discursuri, 
ale  dlor  Beneş  şi  Hodja.  Domnii  Albert  Thomas  şi  Politis, 
reţinuţi  de  aceleaşi  obligaţiuni  ca  şi  colegii  lor  cehoslovaci, 
au  înaintat  un  răspuns  la  chestiunea:  Cum  pot  bisericile 
să  contribue  la  desarmarea  mondială  ?  Dl  Politis,  al  cărui 
discurs,  întocmai  ca  acela  al  dlui  Thomas,  a  fost  cetit,  a 
schiţat  principiile  cooperaţiunii  a  bisericilor  cu  guvernele, 
până  când  directorul  Biroului  Muncii  [Thomas),  socialist 
notorie,  a  cărui  participare  la  un  congres  ecclesiastic  era 
potrivit  să  atragă  atenţia  opiniei  publice,  a  salutat  orientarea 
cea  nouă  a  bisericilor  spre  problemele  sociale  şi  [a  de- 

clarat  în  scris)  că  aici  vede  singura  cale  a  unei  apropieri 
a  puterii  religioase  şi  a  masselor  muncitoreşti. 

Nu  ne  putem  gândi  să  analizăm  aici  comunicările,  cari 
au  fost  prezentate  congresului  din  partea  unui  mare  număr 
de  specialişti  distinşi,  laici  şi  ecclesiastici,  dar  se  pot  des¬ 
prinde  atât  din  lucrările  lor,  cât  şi  din  desbaterile,  cărora 
le-au  dat  prilej,  principiile  generale,  cari  reflectă,  poate, 
destul  de  bine  atitudinea  elitelor  religioase  faţă  de  situaţia 
prezentă  a  lumii.  Cu  privire  la  desarmare  sau  manifestat 
două  tendinţe :  una,  reprezentată  de  grupul  francez,  insista 
asupra  întăririi  puterii  internaţionale  în  limitarea  progre¬ 
sivă  a  armamentelor,  preconizând  totodată  înfiinţarea  unei 
poliţii  în  serviciul  Soc.  Naţiunilor;  alta,  reprezentată  prin 
germani  şi  anglosaxoni  [mai  cu  seamă  americani],  preco¬ 
nizând  o  desarmare  totală  şi  simultană,  „deoarece  expe¬ 
rienţa  Germaniei  probează  că  o  putere  poate  să-şi  reia 
rangul  ei  european,  şi  fiind  desarmată“.  Pe  de  altă  parte 
este  incontestabil  că  problema  responsabilităţilor  prfeocupă 
încă  pe  germani,  cari  nu  pot  accepta  propoziţia  enunţată 
în  privinţa  aceasta  în  tratatul  dela  Versailles.  Pe  de  altă 
parte  însă  se  basează  pe  cele  două  pietre  unghiulare  ale 
Protocolului  dela  Geneva,  siguranţă  şi  arbitraj,  siguranţa 
fiind  indispensabilă  desar mării. 

Susţinute  din  partea  bărbaţilor  politici,  aceste  două 
teze  ar  fi  putut,  de  sigur,  să  se  opună  una-alteia  şi  să  se 
ciocnească  ireconciliabil:  dar  tocmai  privilegiul  spiritului 
creştin  este  de  a  ridica  pe  oameni  pe  o  platformă  a  în¬ 
ţelegerii  reciproce,  deasupra  divergenţelor  naţionale:  cele 
două  partide  s  au  întâlnit  în  convingerea  că  dacă  tra¬ 
tatele  şi  acordurile  existente  ar  putea  servi  drept  bază 
unei  acţiuni  morale  şi  religioase  a  bisericilor,  ar  fi,  cu 
toate  acestea,  nesatisfăcătoare  pentru  a  garanta  pacea,  pe 
care  e  vorba  să  o  stabilim  adânc  în  inima  individuală 
şi  colectivă  prin  desarmarea  morală  a  spiritelor  şi  afir¬ 
marea  viguroasă  a  principiilor  pacifice  ale  Evangheliei. 
Educaţia  orientată  în  acest  sens,  reforma  învăţământului 
istoriei,  predica  şi  pacea,  rolul  femeilor  şi  al  tinerimei, 
toate  chestiunile  acestea  au  fost  subiecte  de  ale  unor  ra¬ 
poarte  substanţiale  şi  sugestive,  prezentate  prin  comisiile 


252 


REVISTA  TEOLOGICA 


A  fost  deosebit  de  interesant  de  a  cunoaşte  opinia 
unui  specialist  al  dreptului  internaţional  asupra  fundamen¬ 
telor  morale  şi  religioase  ale  păcii  mondiale.  Dl  Walter 
Simons,  preşedintele  înaltei  Curţi  a  Imperiului,  fost  mini¬ 
stru  al  afacerilor  streine  al  Reichului,  al  cărui  expozeu 
remarcabil'  mărturiseşte  întrucât  Bismarck  şi  Bethmann- 
Hollweg  [cu  toate  că  numele  lor  n'a  fost  rostit  în  decursul 
desbaterilor  congresului)  sunt  discreditaţi  într'o  bună  parte 
a  Germaniei  de  astăzi,  a  pronunţat  în  privinţa  aceasta  cu¬ 
vinte,  cari  merită  să  fie  reţinute  şi  să  se  mediteze  asupra 
lor:  „obligaţiunile  juridice,  a  spus  dsa,  principiile  procla¬ 
mate  în  convenţiunile  internaţionale  vor  rămânea  fără  de 
acţiune  dacă  crede  cineva  că  trebuie  sancţionate  cu  ame¬ 
ninţarea  forţei:  Quid  leges  sine  moribus,  vanae  proficiunt, 
striga  deja  poetul  roman".  Arătând  mai  apoi  legăturile 
strânse,  cari  asociază  dreptul  de  morală,  vede  oratorul  în 
vigoarea  crescândă  a  revendicărilor  pentru  un  drept  in¬ 
ternaţional  proba  forţei  morale  ce  le  ascund.  Cercul  vicios 
a  suspectării  reciproce,  care  împiedecă  desarmarea,  nu 
poate  fi  nimicit  decât  prin  triumful  moralei  particulare  în 
viaţa  publică :  „Sunt  adânc  convins  că  imoralitatea  politică  nu 
poate  să  aducă,  la  urma  urmelor,  decât  rău  poporului,  care 
a  recurs  la  ea“.  După  ce  a  deplâns  faptul  că,  în  decursul 
răsboiului,  multe  biserici  sau  alăturat  la  apelurile  de  ură, 
oratorul  a  terminat  cu  chestiunea  următoare:  « Vedeţi  du. 
pe  un  servitor  al  lui  Isus  Hristos  binecuvântând  gazurile 
toxice,  bombele  incendiare  sau  avioanele  destinate  să  bom¬ 
bardeze  o  populaţie  desarmatâ  ?»  Cuvinte  curajoase,  cuvinte 
omeneşti  şi  creştine,  al  căror  ecou  ar  fi  binefăcător. 

Am  fi  incompleţi  omiţând  să  semnalăm  ajutorul  dat  în 
special  de  reprezentanţii  bisericilor  Orientului  la  congresul 
din  Praga.  Unul  din  delegaţii  lor  cei  mai  autorizaţi,  epis¬ 
copul  iugoslav  din  Novisad,  a  adus  conferenţei  mesagiul 
bisericii  ortodoxe  în  cuvintele  pătrunse  de  dragostea  cre¬ 
ştină  şi  de  înţelepciunea  Părinţilor  bisericii: 

„Dacă  s’au  putut  împăca  undeva  pe  acest  pământ 
doi  oameni  —  aceasta  este  o  dovadă  că  două  mii  de  oa¬ 
meni,  că  două  milioane  de  oameni,  că  un  număr  nelimitat 
de  oameni  pot,  de  asemenea,  să  uite  vătămările  aduse  re¬ 
ciproc.  A  pune  capăt  răsboiului  însemnează  a  te  întoarce 

spre  Dumnezeu.  întoarcerea  la  Dumnezeu  este  victorie  şi 
pace“. 

Din  aceste  glasuri  diferite  s  a  născut  la  congresul  din 
Praga  o  resoluţiune  finală,  care  a  fost  adoptată  de  toate 
delegaţiunile  prezente  şi  care  a  tradus  spiritul  şi  lucrările 
conferenţei. 

jTrad.  de  H.  P.-P.)  Andre  Bouvier. 

O  podoabă  omiletică  stinsă. 

L 

Un  predicator  care  strălucea. 

In  vremea  noastră,  nu  se  pomenea  vreun  nume 
de  predicator,  despre  care  să  se  fi  vorbit  cu  marea 
însufleţire  cu  care  se  vorbea  despre  vechii  predi¬ 
catori,  precum  cei  francezi  din  veacul  XVII  şi 
XVIII.  Pricina  însă  nu  este  că  nu  ar  mai  fi  fost 
pe  lume  predicatori  mari,  ci  că  lumea  a  mai  slăbit 
în  cunoştinţa  creştinească,  nu  mai  are  grija  de  a 
urmări  lucirile  creştineşti  ca  altădată,  stă  cu  ochii 
ţintă  spre  scornituri  aţâţătoare  de  simţuri,  aşa  că 
am  putea  spune  că  stă  cu  un  suflet  strămutat  aiurea 
decât  în  câmpiile  noastre.  De  aceea  lumea  de  azi 
ia  mai  greu  cunoştinţă  de  lucruri  însemnate,  care 
se  petrec  pe  câmpul  cel  creştinesc,  şi  sar  părea  că 
azi  nu  mai  avem  predicatori  mari  ca  cei  care  au 
fost  odată  şi  că  sămânţa  lor  a  pierit. 

E  foarte  adevărat  că  predicatori  în  felul  celor 
care  au  fost  nu  mai  sunt,  predicatori  cu  o  desăvâr¬ 
şită  rânduială  retorică,  la  care  tot  şirul  vorbirii  merge 
după  calea  trasă  de  arhitectura  cuvântărilor.  Cu 
toate  acestea  predicatori  care  au  avut  mare  răsunet, 
cuvânt  cu  putere  şi  o  ascultare  nemaipomenită, 
care  au  fost  o  uimire  pentru  vremea  în  care  au 
trăit,  —  lumea  a  mai  avut.  Chiar  dacă  la  dânşii 
rânduiala  vorbirii  n’a  fost  o  săvârşire  aşa  de  deplină 
ca  la  predicatorii  cu  dunga  fără  greş  în  tăietura 
graiului,  cu  toate  acestea  ei  au  avut  de  multeori  o 

ascultare  mai  uimitoare  decât  aceia.  Puterea  vieţii 
s’a  revărsat  şi  peste  porunca  rânduielii  şi  au  avut 
izbândă  şi  prin  aceasta. 

Despre  astfel  de  predicatori  noi  am  scris  anul 
acesta  şi  se  află  încă  în  şir  de  tipărire,  cercetări 
care  au  eşit  şi  ies  la  lumină  în  revista  « Căminul » 
din  Galaţi,  începând  din  luna  Iunie  1928.  Am  pomenit 
acolo  de  predicatori  însemnaţi  din  vremea  noastră, 
din  care  unii  chiar  trăiesc,  deşi  vestea  despre  dânşii 
a  ajuns  prea  puţin  în  ţara  noastră  sau  chiar  de  loc. 
Şi  încă  nici  străinătatea  nu  a  vorbit  de  ei  prea  mult. 

In  vremea  noastră,  se  vorbeşte  de  o  amorţire 
a  predicii.'  Şi  e  adevărat.  Nu  că  nu  sar  predica, 
dar  puterea  predicii  s’a  mai  veştejit  în  sânul  creşti¬ 
nătăţii.  Cu  toate  acestea,  în  mijlocul  uscăciunii,  sau 
ivit  şi  chipuri  luminoase,  despre  care  e  cu  dreptate 
să  se  vorbească  şi  care  sunt  cu  atât  mai  mult  de 
băgat  în  seamă,  cu  cât  au  trăit  într’o  vreme  mai 
pustie  sufleteşte.  Deci  dacă  numele  lor  sunt  mai 
puţin  cunoscute,  nu  este  că  n’au  fost  chipuri  de 
seamă,  ci  că  şi  lumea  de  azi  e  mai  nepăsătoare 
către  astfel  de  lumini. 


II. 

Predicatorul  Frank  Thomas. 

Predicatorul  Frank  Thomas  din  Geneva,  acel 
ale  cărui  predici,  confer enţe  sau  tratate  sau  tipărit 
şi  în  revistele  noastre,  între  care  şi  în  « Revista 
Teologică »,  nu  mai  este  între  cei  vii.  In  ziua  de  24 
August  a.  c.,  când  s’a  făcut  în  Praga  deschiderea 
şedinţelor  comitetului  congresului  Alianţei  Mondiale 
pentru  înfrăţirea  popoarelor  prin  Biserici,  am  întrebat 
în  sala  de  şedinţe  pe  un  preot  din  Geneva  ce  mai 
face  Frank  Thomas,  pe  care  eu  îl  cunoscusem  şi 
pe  care  îl  vizitasem  în  Geneva  în  casa  sa.  Mi-a  spus : 

1  Vezi  Dr.  N.  Cotlarciuc :  «Trepte  formale  psihologice  în  predică». 
Cernăuţi  1924,  paginile  dela  început. 

„Oh!  azi  este  Vineri.,  iată  acum  câteva  zile,  Marţi, 
a  fost  înmormântarea  lui“. 

In  aşa  împrejurări  am  aflat  că  Frank  Thomas 
a  trecut  la  cele  veşnice  şi  cu  vie  părere  de  rău  am 
primit  ştirea  aceasta.  De  atunci  mi-am  zis,  că  trebuie 
să  scriu  despre  el,  şi  unde  mai  întâi  decât  în  « Re¬ 
vista  Teologică »,  în  care  au  fost  cuprinse  pagini  pre¬ 
ţioase  ale  scrisului  său  şi  care  singura  mai  este  în 
viaţă,  din  mai  multe  reviste  care  au  tipărit  lucrări 
ale  sale  în  traducere.  Nici  « Viitorul »  dlui  Dr.  D. 
Boroianu  nu  mai  trăieşte,  nici  « Păstorul  Ortodox » 
din  Piteşti,  în  care  D.  Cornilescu  traducea  odată  din 
predicatorul  genevez,  nici  « Revista  Idealistă »,  care 
se  tipărea  în  Bucureşti. 

înainte  de  toate,  câteva  arătări  despre  viaţa  lui. 

Frank  Thomas  sa  născut  la  Coligny,  lângă  Ge¬ 
neva.  A  studiat  în  Geneva  şi  în  Montauban,  Francia. 
La  început  a  intrat  în  slujba  organizării  Evangelisation 
populaire  din  Geneva,  iar  în  1898  a  întemeiat,  îm¬ 
preună  cu  Gaston  Frommel  organizarea  Association 
chretienne  evangelique,  care,  afară  de  munca  pentru 
evanghelizarea  poporului,  îşi  luase  şi  o  năzuinţă  de 
a  desface  Biserica  de  legătura  cu  StatuL  La  1902, 
a  fost  numit  profesor  de  teologie  practică  la  Şcoala 
liberă  de  teologie  (Ecole  de  Theologie)  din  Geneva. 
Afară  de  aceste  însărcinări,  el  a  lucrat  ca  predicator. 
Predicile  lui  aveau  multă  putere  de  trezire  a  cugetelor 
şi  o  trăsătură  apologetică.  El  predica  la  Victoria 
Hali  în  Geneva,  având  multă  putere  de  atragere 
asupra  sufletelor. 

Intre  1894  şi  1912,  a  tipărit  peste  20  de  volume 
de  predici,  din  care  unele  sunt  traduse  şi  în  alte 
limbi,  precum  în  nemţeşte.  Scotea  şi  broşuri  săptă¬ 
mânale,  cu  titlul  Bonne  Nouvelle  [Vestea  cea  Bună], 
care  cuprindeau  mai  cu  seamă  predicile  sale  dela 
Victoria  Hali.  Printre  cele  mai  cunoscute  scrieri 
ale  sale,  pomenim  Questions  vitales,  care  au  fost 
traduse  şi  pe  româneşte  de  D.  Cornilescu  în  «Re¬ 
vista  Teologică» ;  colecţiunea  revistei  Bonne  Nou¬ 
velle,  în  8  volume;  En  route  vers  la  Foi  [Pe  drum 

spre  credinţă];  « Fictions  ou  Realites;  Notve  corps 
et  ses  destinees  (Trupul  nostru  şi  menirea  lui];  La 
Royaute  du  Chvist  [Hristos  ca  Rege],  tradusă  şi  pe 
româneşte  de  Cornilescu,  sub  titlul  împărăţia  lui 
Hristos 1  (Piteşti  1913],  tipărită  mai  întâi  în  revista 
« Păstorul  Ortodox »  din  Piteşti,  tot  pe  vremea  când 
Questions  vitales  se  tipăreau  în  « Revista  Teologică » ; 
La  Croix  du  Christ  [Crucea  lui  Hristos];  Vie  en 
Christ  (Viaţa  în  Hristos];  La  Familie  (Familia];  Pa- 
rents  et  Enfants  (Părinţi  şi  copii];  Le  Bonheur  et 
le  mariage  (F ericirea  şi  căsătoria]. 2 

m. 

Predicarea  lui  Frank  Thomas. 

Frank  Thomas  nu  predica  numai  în  Geneva. 
Fiind  un  predicator  cunoscut,  el  era  chemat  să  pre¬ 
dice  şi  aiurea  şi  a  fost  o  clipă  vorba  să  predice  şi 
la  noi,  prin  1910,  pe  când  ieşia  la  lumină  Revista 
Idealistă,  al  cărei  director,  dl  Holbări,  urmărea  astfel 
de  lucruri.  Umbla  în  ţările  de  limbă  franceză,  deci, 
afară  de  partea  franceză  din  Elveţia  sa,  încă  şi  în 
Francia  şi  Belgia. 

Eu  am  avut  prilejul  să-l  ascult  de  două-ori,  amân¬ 
două  dăţile  în  Strassburg.  Deşi  Strassburgul  se  afla 
pe  atunci  în  Germania,  totuşi  limba  franceză  era  cu- 

1  Aşa  a  tradus  Cornilescu  titlul  acestei  cărţi  „împărăţia  lui  Hristos*'. 
Noi  însă  nu  l-am  păstrai  şi  nu  l-am  dat  astfel  cărţii  pe  româneşte,  fiindcă 
nu  ni  se  pare  exact.  Francezii  au  cuvintele  Royaume  şi  Royaute.  Cel 
dintâi  cu  adevărat  se  poate  traduce  cu  „împărăţie".  Titlul  cărţii  însă  este 
în  original  la  Royaute  du  Christ.  Dar  r oyaute  nu  se  poate  traduce  la 
fel  cu  royaume,  împărăţie,  fiindcă  nu  este  acelaş  lucru.  Traducerea  exactă 
pe  româneşte  este  „Regalitatea  lui  Hristos".  Regalitate  însă  e  un  neolo¬ 
gism.  De  aceea  noi  am  fugit  de  el  şi  am  zis,  tot  exact  pe  româneşte, 
„Hristos  ca  Rege”.  Iată  de  ce  noi  n'am  păstrat  titlul  pe  care  Cornilescu 
l-a  dat  cărţii. 

*  Datele  privitoare  la  viaţa  lui  Frank  Thomas  şi  scurtele  aprecieri 
despre  felul  predicării  lui,  împletite  cu  acele  date,  sunt  luate  din  Die 
Religion  in  Geschichte  und  Gegenwart,  dicţionar  publicat  de  Friedrich 
Michael  Schiele  şi  Leopold  Zscharnack,  voi.  5,  Tubingen  1913.  coloanele 
1927—1928. 

noscută  şi  întrebuinţată  în  acel  oraş  al  Alsaciei. 
Deci,  ca  pretutindenea,  a  vorbit  în  franţuzeşte. 

Amândouă  dăţile,  încăperile  în  care  a  vorbit 
erau  pline.  Lumea  nu  mai  încăpea.  întâia  oară  a 
vorbit  în  Evangelisches  Vereinshaus,  căreia  acum 
îi  zice  altfel,  pe  franţuzeşte,  Cercle  Protestant.  A 
doua  oară,  a  vorbit  întro  biserică. 

Nu-mi  mai  aduc  aminte  despre  ce  a  vorbit  în¬ 
tâia  oară.  A  doua  oară  mai  ţin  minte.  Ştiu  că  a 
vorbit  despre  „Părută  înfrângere  a  lui  Dumnezeu" 
(VAppavente  defaîte  de  Dieu). 

La  aceasta  din  urmă,  care  a  fost  ţinută  în  1908, 
am  dus  împreună  cu  mine  şi  pe  diaconul  de  atunci 
dela  biserica  noastră  din  Baden-Baden,  păr.  iero- 
diacon  Pavtenie  Alexandrescu.  De  asemenea  am 
luat  şi  pe  un  student  catolic. 

Amândoi  au  fost  încântaţi  şi  de  înfăţişarea  pre¬ 
dicatorului  şi  de  cele  auzite.  Cel  din  urmă,  pără¬ 
sind  locul  adunării,  mi-a  spus:  „A  fost  măreţ!"  In 
adevăr,  vreme  de  un  ceas,  Frank  Thomas  a  desfă¬ 
şurat  o  materie  plină  de  miez,  bogată  ca  dovedire, 
uşoară  de  urmărit,  întrun  glas  domol,  care  ici-colo 
se  avânta,  întro  ţinută  blândă  care  te  câştiga.  Avea 
tot  ce  trebue  pentru  a  trage  sufletele  către  el. 

Temele  sale  erau  de  cele  mai  multe  ori  de  soi 
apologetic.  Nu  era  însă  o  desfăşurare  a  părerilor 
care  se  ciocnesc,  deci  un  ton  de  harţă  şi  gâlceavă, 
cum  ne-am  fi  aşteptat,  cum  răsare  aceasta  mai  viu 
în  conferenţele  lui  Lacordaire  sau  ale  lui  Monsabre. 
Printr ’o  lină  desfăşurare  a  materiei,  dovedirea  ieşea 
foarte  bine  la  iveală,  încât  ascultătorul  ieşea  foarte 
luminat  şi  încredinţat  că  aşa  este. 

Vorbirea  sa  era  plină  de  măreţie.  Stăpânea 
adunarea  cu  cuvântul  său.  Efectul  predicării  era  pe 
deplin  dobândit.  Aveai  într  ansul  o  înţelegere  de¬ 
plină  despre  ce  putea  fi  predica,  ce  tărie  putea  să 
aibă. 

Cu  atât  mai  mult  îţi  dădeai  seamă  despre  mă- 
estria  lui,  când  îl  asemănai  cu  alţii  In  aceeaşi  bi- 

serică,  în  care  l-am  ascultat  pe  el,  am  ascultat  şi  pe 
alţii.  A  venit  odată  un  pastor  din  Paris.  Iar  am  luat 
cu  mine  însoţitori.  Nici  pe  departe  n’a  fost  ca  Thomas. 
Diaconul  dela  Baden-Baden  a  fost  nemulţămit 

Fără  îndoială,  Frank  Thomas  a  fost  o  podoabă 
a  predicării  din  ziua  de  azi.  Moartea  lui  trebue  pri¬ 
vită  ca  o  pagubă  pentru  strălucirile  omileticii.  Intr’o 
vreme  când  vorbitorii  sunt  mulţi,  pe  fel  de  fel  de 
ogoare  ale  vieţii,  e  mai  greu  vorbirii  să  strălucească 
întriin  singur  ogor.  Gustul  lumii  se  supţiază,  n’o  mai 
poţi  mulţămi  cu  orice.  Ea  aude  şi  pe  unul  şi  pe  altul 
şi  este  atunci  mai  pretenţioasă. 

Cu  toate  acestea  Frank  Thomas  s’a  putut  de¬ 
osebi  printre  alţii.  S’a  ridicat  peste  calea  mijlocie  a 
predicii  şi  a  făcut  să  se  vorbească  de  el.  A  făcut 
cinste  amvonului  şi-l  putem  privi  ca  pe  unul  din 
acei  prin  care  predica  şi-a  păstrat  vrednicia  de  altă¬ 
dată.  In  ce  priveşte  plângerile  din  ziua  de  azi,  că 
predica  nu  mai  are  puterea  de  odinioară,  că  vlaga 
ei  s’a  muiat,  plângeri  care  în  zilele  noastre  au  fost 
aşternute  şi  în  scris  prin  multe  condeie,  nici  vorbă 
că  acestea  nu-1  puteau  atinge  pe  Frank  Thomas.  Ei 
era  o  dovadă  de  dimpotrivă,  că  predica  îşi  ţine  încă 
treapta  pe  care  o  avea  şi  că  ea  stăpâneşte  inimile, 
dacă  este  cine  s’o  mânuiască. 

IV. 

Frank  Thomas  ca  conferenţiar. 

Cine  citeşte  acum  pe  Frank  Thomas,  nu  are 
aceeaşi  întipărire  în  inimă  ca  atunci  când  îl  auzia 
vorbind.  Era  mult  mai  cald  şi  mult  mai  uşor  te  câ¬ 
ştiga  atunci.  Nu  e  de  mirare.  Aceasta  e  o  gustare 
pe  care  o  simţim  faţă  de  mulţi.  In  vorbire,  omul 
are  mai  multe  mijloace  de  a  câştiga  inima  decât  în 
scris.  Se  înţelege,  dacă  are  şi  meşteşugul  pentru 
aceasta,  căci  sunt  unii  care  sunt  mai  meşteri  la  scris 
decât  la  vorbă.  Dar  dacă  are  omul  meşteşugul 
acesta,  ei,  atunci  vorbirea  îţi  dă  mai  multe  mijloace 

decât  scrisul  de  a- ţi  împărtăşi  gândul  altuia.  Vor¬ 
birea  e  totdeauna  mai  vie,  mai  deadreptul,  mai  în¬ 
ţelegătoare  cum  să-l  ia  pe  om,  fiindcă-1  vede  de 
faţă.  Frank  Thomas  avea  meşteşugul  acesta  al  vorbei. 
In  cuvântul  său,  găseai  ceeace  omiletica  numeşte 
ungerea,  adecă  dulceaţa  care-ţi  curge  pe  inimă  din 
glasul  său  şi  te  câştigă.  Era,  cum  spuneau  Romanii : 
fortiter  in  re,  suaviter  in  modo ,  adecă  puternic  în 
miezul  lucrului,  dar  dulce  în  chipul  de  a-1  înfăţişa. 

Mai  mulţi  mi-au  spus  cum  li  sa  părut  lor,  că, 
la  citit,  nu  se  pare  o  tratare  aşa  de  viguroasă  şi  că 
trece  prea  uşor  peste  unele  chestiuni  în  sine  foarte 
adânci. 

Această  apreciare  nu  este  greşită.  Dar  trebue 
să  facem  o  deosebire.  Frank  Thomas  a  fost  două 
lucruri :  a  fost  predicator  şi  conferenţiar.  Conferenţa, 
se  înţelege,  are  în  sine  ceva  mai  multă  demonstrare, 
ştiinţă  rece,  mai  multă  umblare  cu  mintea  încordată 
decât  predica.  Ea  se  îndreaptă  mai  mult  cătră  minte. 
Tratând  însă  chestiuni  mari  şi  grele,  chestiuni  pline 
de  controversă  filozofică,  în  faţa  marei  mulţimi  care 
venea  să  te  asculte,  se  înţelege  că  trebuia  să  iei 
partea  mai  uşoară  a  lucrului,  atât  cât  se  putea  ur¬ 
mări  de  toţi  ascultătorii.  Nu  vorbeai  la  universitate 
pentru  studenţi,  nici  într’un  cerc  ales  cu  oameni  tot 
trecuţi  prin  şcoale  înalte.  Trebuia  să-ţi  scobori  vor¬ 
birea  la  înţelegerea  celor  mulţi. 

Frank  Thomas  trebuia  să  facă  aşa.  De  aceea 
azi,  dacă  citeşti  conferenţele  de  altădată,  nu-ţi  mai 
par  o  tratare  atât  de  adâncă  şi  străbătătoare  peste 
toate  greutăţile.  Aici  trebue  să  vedem  noi  pricina 
pentru  care  conferenţele  sale  nu  erau  din  aluatul 
cel  mai  fin. 

Găsim  în  ele  multă  vorbă  şi  nu  o  încleştare  în¬ 
destulătoare  a  chestiunii.  Cu  toate  acestea  nu  trebue 
să  zicem  că  aceasta  este  croiala  tuturor  conferen- 
ţelor.  Sunt  unele  care  ne  fac  această  întipărire. 
Deci  am  putea  spune  numai  că  nu  laturea  de  con¬ 
ferenţiar  e  cea  mai  strălucită  a  sa.  Trebue  să  ştim 
însă  că  şi  în  ce  priveşte  conferenţele,  dacă  îl  auziai 

vorbind,  ele  îţi  lăsau  o  mult  mai  puternică  întipărire 
decât  acum  după  citite. 

Partea  lui  cea  mai  tare  însă  erau  mai  degrabă 
predicile.  Aci,  şi  când  îl  citeşti  azi,  dai  peste  unele 
care  te  scutură  sufleteşte  şi  te  lasă  pe  gânduri. 

O!  ce  material  bogat  de  simţire  creştinească 
este  în  ele  şi  ce  frumos  este  înfăţişat  şi  cum  îţi  cu¬ 
prinde  inima !  Sunt  atâtea  din  predicele  lui,  cu  care 
ne-am  putea  îndestula  sufleteşte  şi  în  ziua  de  azi 
şi  chiar  ar  fi  o  bună  treabă  dacă  le-ar  scoate  cineva 
la  iveală. 

Predicile  se  vede  că  au  fost  date  în  tipar  mai 
aşa  cum  au  fost  rostite,  pe  când  conferenţele  pare 
că  au  fost  prelucrate  şi  de  aceea  nu  au  totdeauna 
vioiciunea  vorbei. 


V. 

Cum  îl  ştim  pe  Frank  Thomas.  Q 

Dacă  despre  Frank  Thomas  sau  putut  auzi  vorbe 
care  să  nu  preţuiască  prea  mult  lucrul  lui,  pricina 
mai  este  şi  aceia  că,  în  întrebuinţarea  lumii,  nu  sau 
găsit  atât  predicile  lui,  cât  alte  lucrări,  în  croială 
de  conferenţe  şi  date  în  tipar  ca  nişte  tratate  la  în¬ 
demâna  celor  mulţi  pentru  apărarea  adevărurilor 
religioase.  Sunt  o  citire  plăcută,  dar  aşa  ca  să  poată 
fi  înţelese  şi  de  omul  cu  o  învăţătură  mijlocie. 

Deci  dacă  mai  cu  seamă  pe  acestea  le  întâlneşti 
din  condeiul  lui  Frank  Thomas,  de  unde  să-ţi  faci 
o  idee  despre  el  ca  predicator?  Materialul  curat 
omiletic  îl  întâlneşti  mai  greu.  Chiar  eu,  când  m’am 
apucat  acum,  scriind  acest  studiu,  ca  să  cercetez 
din  nou  materialul  pe  care-1  am  despre  el,  găsesc 
mai  cu  seamă  tratatele  lui,  cele  care  la  obârşie  au 
trebuit  să  fie  conferenţe,  dar  mult  mai  puţin  predi¬ 
cile  lui  Deci  dacă  n’ar  fi  fost  ca  să-l  fi  auzit,  l-aş  fi 
cunoscut  mai  puţin  ca  predicator. 

.  Din  ce  avem  tradus  la  noi,  nu  este  tradusă  din 
el  decât  o  singură  predică,  iar  toate  celelalte  sunt 

tratatele  cele  care  au  trebuit  să  fie  conferenţe.  Prin 
urmare,  în  ţara  noastră,  era  greu  să  fie  cunoscut 
sub  înfăţişarea  cea  mai  însemnată  a  sa,  care  a  fost 
cea  de  predicator.  Şi  în  Revista  Teologică  şi  în  Pă¬ 
storul  Ortodox  din  Piteşti  şi  în  Revista  Idealistă, 
Cornilescu  na  tradus  decât  ce  a  găsit  la  mine.  Căci 
aici  este  locul  s’o  spun :  cel  care  l-a  făcut  cunoscut 
la  noi  a  fost  scriitorul  acestor  rânduri.  Dela  locul 
meu  de  preot  la  biserica  lui  Mihail  Sturza  din  Ba- 
den-Baden,  m’am  întors  în  1909,  cu  câteva  volume 
din  Frank  Thomas.  Pe  acestea  le-am  făcut  cunos¬ 
cute  în  Seminarul  Central  din  Bucureşti,  a  cărui  câr¬ 
muire  mi  s’a  încredinţat  ca  director.  Intre  şcolarii 
mei  era  şi  D.  Cornilescu,  care  era  foarte  harnic  şi, 
eşind  din  seminar,  a  tot  muncit  cu  traducerea  ace¬ 
stor  materii,  pe  care  le  cunoscuse  la  mine  şi  pe  care 
şi  eu,  însufleţit  de  ele,  le  făceam  cunoscute.  Era 
vremea  cea  bună  a  lui,  până  a  nu  se  face  sectant. 

Aşa  a  ajuns  Frank  Thomas  cunoscut  între  noi 

Tot  Cornilescu  a  tradus  o  predică  din  Frank 
Thomas,  pe  care  i-am  dat-o  eu  s’o  traducă,  despre 
cufundarea  Titanicului,  marele  vas  plutitor  peste 
Atlantic,  care  s’a  înecat  în  1912.  împreună  cu  alte 
bucăţi  despre  aceeaşi  materie,  date  şi  altora  a  fi 
traduse  {una  tradusă  de  Păr.  Dr.  Gr.  Cristescu  dela 
Sibiu],  le-am  tipărit,  cu  o  introducere  de  mine,  în 
acelaş  an  1912,  sub  numele  de  învăţăminte  filozo- 
fice-morale  din  naufragiul  « Titanicului >. 

In  această  cărticică,  se  află  predica  lui  Frank 
Thomas  şi  e  singura  care  e  tipărită  pe  româneşte. 
Ea  alcătuia  un  caeţel  din  colecţiunea  săptămânală 
pe  care  o  tipăria  el  sub  numele  de  La  Bonne  Nou- 
velle.  Pe  fiecare  săptămână,  aveai  câte  o  astfel  de 
predică,  rostită  de  el  în  Geneva.  Dar  pe  când  ace¬ 
stea  erau  răspândite  mai  puţin  şi  se  găseau  mai 
greu,  scrierile  Iui  Frank  Thomas  care-şi  făcuseră 
drum  mai  mult  erau  tratatele. 

Iată  de  ce  cineva  mai  mult  se  poate  rosti  despre 
alte  laturi  ale  lucrului  lui  Frank  Thomas  decât 
despre  predicile  lui. 

Cu  toate  acestea,  chiar  dacă  ai  citit  o  singură 
predică,  ajunge  ca  să  cunoşti  pe  maestru.  Este  tot 
aşa  ca  şi  cu  predica  arhimandritului  Vartolomei  Mă- 
zăreanu  la  pomenirea  lui  Ştefan  cel  Mare  în  1770. 
Nu  are  decât  această  singură  predică,  pe  care  citi¬ 
torii  de  azi  s’o  cunoască.  Dar  cu  toate  acestea  îţi 
poţi  face  o  judecată  despre  puterea  lui  de  a  pă¬ 
trunde  şi  a  mânui  materia. 

Citesc  acuma  din  nou,  în  traducerea  lui  Corni- 
lescu,  predica  lui  Frank  Thomas,  cea  tipărită  în  1922 
despre  Titanic.  Se  cunoaşte  mintea  ascuţită  care 
cârmueşte  cuvântul  cu  meşteşug,  ca  să  limpezească 
cutare  sau  cutare  lăture  a  chestiunii. 

După  ce  vesteşte  fapta  de  care  e  vorba,  ca  o 
introducere,  păşeşte  la  analiza  ei  şi  o  face  din  două 
puncte  de  vedere:  pentru  a  arăta,  pe  de  o  parte, 
micimea  omului,  pe  de  altă  parte,  măreţia  lui.  Totul 
e  tâlcuit  la  lumina  înţelepciunii  creştineşti,  care  iese 
bine  dovedită,  ca  adevărata  cârmă  a  vieţii,  şi  neno¬ 
rocirea  omului,  dacă  umblă  cu  alte  cârme.  Inima 
iese  cu  totul  câştigată,  din  scuturarea  pe  care  te  face 
s’o  simţi  faţă  de  acea  nenorocire,  care  a  fost  mai 
mare,  tocmai  din  trufia  omului,  adecă  nu  numai  din 
pricini  oarbe,  ci  şi  din  slăbiciunile  morale  ale  omului. 

E  o  temeinică  analiză  aceea  pe  care  Frank 
Thomas  o  face  aci  unei  părţi  din  starea  de  suflet 
a  societăţii  noastre.  Prin  aceasta  este  el  mare  pre¬ 
dicator. 

La  urma  urmei,  ce  este  a  fi  mare  predicator? 
Nu  este  a  fi  mare  meşter  al  cuvântului.  Fără  în¬ 
doială,  este  şi  aceasta,  ca  o  unealtă  prin  care  scoţi 
la  iveală  puteri  ale  cugetării  şi  ale  simţirii.  Dar 
nu  este  aceasta  singură.  Nu  eşti  mare  predicator 
numai  fiindcă  ai  vorba  uşoară.  Prin  aceasta  poţi  fi 
un  priceput  retor.  Mare  predicator  eşti  prin  puterea 
de  pătrundere,  prin  măestria  cu  care  ştii  să  găseşti 
adevărul  şi  lumina  în  peatra  seacă,  în  graiuri  şi 
fapte  în  care  altul  nu  poate  descoperi  ceva,  pe  care 
tu  însă,  dupăce  ai  descoperit  grăuntele,  ai  îndemâ- 

narea  de  a-1  scoate  la  iveală  printr’o  vorbire  mă¬ 
iastră  şi  fermecătoare,  luminându-1,  când  dintr’o  parte, 
când  din  alta. 

Luaţi  pe  ori  care  din  marii  predicatori  şi  veţi 
descoperi  această  împlinire.  Fiecare  este  şi  cuge¬ 
tător  şi  cuvântător.  Aşa  este  Jlie  Miniat,  aşa  este 
Arhiepiscopul  Inochentie  al  Odesei,  ca  să  nu  vorbim 
decât  de  ortodocşi. 

Această  condiţiune  se  găseşte  împlinită  şi  ia 
Frank  Thomas.  O  găsim  în  predica  pomenită.  De 
aceea  el  este  predicator  mare. 

Se  găseşte  şi  în  alte  predici  ale  lui,  pe  care, 
din  pricină  că-1  cunoaştem  numai  dintr’o  lăture, 
dacă-1  cunoaştem  şi  dinte aceea,  suntem  datori  a-1 
face  cunoscut  şi  din  laturea  predicării.  Va  trebui 
să  alergăm  tot  la  colecţiunea  pomenită  pentru  a 
le  descoperi. 

Să  nu  ne  fie  de  mirare  că  Frank  Thomas  a 
putut  fi  un  puternic  trâmbiţaş  al  Evangheliei  şi  totuşi 
mulţi  n’au  auzit  de  el.  Oamenii  nu  sunt  cunoscuţi 
totdeauna,  în  tot  preţul  lor,  din  însăşi  vremea  când 
grăiau.  Azi  Bossuet  e  socotit  drept  cel  mai  în¬ 
semnat  predicator  din  Biserica  Romei  în  vremurile 
nouă.  Cu  toate  acestea,  în  vremea  lui,  nu  era  preţuit 
chiar  în  felul  acesta.  Oameni  de  seamă  din  vremea 
aceea  socoteau  mai  presus  pe  Bourdaloue.1  Tot  aşa, 
câţi  au  cunoscut  pe  Charles  Wagnev  ca  predicator! 
Mai  mult  în  alte  privinţe,  şi  cu  toate  acestea  el  are 
însemnătatea  lui  ca  predicator.  In  această  privinţă, 
el  împărtăşeşte  soarta  lui  Frank  Thomas,  sau,  mai 
mai  bine  zis,  Frank  Thomas  o  împărtăşeşte  pe  a 
lui,  fiindcă  el  a  murit  cu  câţiva  ani  mai  nainte  de 
Frank  Thomas. 


1  Vezi,  Des  Granges,  Histoire  iHustree  de  la  Litterature  Francalse, 
Paris  1926.  ed,  10,  pag.  398. 

VI. 

Alcătuirea  predicilor  lui  Frank  Thomas. 

Despre  Charles  Wagner,  un  biograf  al  lui 1  spune 
că  el  nu  întrebuinţează  în  predicile  lui,  croiala  şi 
limba  obişnuită  pentru  aceasta  în  Biserică.  Tot  aşa 
putem  spune  despre  Frank  Thomas.  El  intră  în  ma¬ 
terie  ca  şi  cum  ar  vorbi  cu  cunoscuţii.  Pleacă  dela 
vreun  fapt  cunoscut  şi  de  acolo  începe  a  depăna 
frumos  .şirul  cuvântării,  trecând  cu  judecată  din  cu¬ 
getare  în  cugetare  şi  ajungând  la  dovedirea  care  îi 
trebuia.  Nu  are  pentru  aceasta  împărţirile  noastre 
obişnuite,  ci  predica  curge  una,  dela  început  până 
la  sfârşit.  Cu  toate  acestea  predica  nu  e  fără  rân- 
duială.  Ea  merge  din  pas  în  pas,  încât,  la  urma 
urmei,  îi  putem  face  noi  împărţirea.  Dar  nu  caută 
singur  să  facă  aceasta,  cum  fac  mulţi  predicatori, 
mai  cu  seamă  în  Biserica  Romei.  El  e  ceva  mai 
slobod  în  această  privinţă,  fiindcă  predica  lui  e  mai 
familiară,  mai  prietenească  şi  nu  se  simte  legat  de 
înţepeneli  stilistice.  Din  această  pricină,  predica  iui 
nu  se  înfăţişează  cu  ţinută  solemnă,  ci  de  multeori 
e  o  tratare  frăţească  şi  foarte  apropiată  de  inimă. 

Dar  aceasta  să  nu  se  ia  în  înţelesul  că  predica 
lui  ar  fi  mai  slab  încheiată  în  armătura  ei  logică  ori 
că  ar  fi  numai  ceva  pentru  gloată.  Nu.  Predica  lui 
e  strânsă  în  dovedire  şi  bine  legată.  Numai  ca  în¬ 
făţişare  e  mai  în  felul  vorbirii  omului.  E  lipsită  de 
orice  retorism  şi  prin  aceasta  e  mai  cu  lipici  şi 
merge  drept  la  inimă. 

Din  pricina  aceasta,  el,  şi  ca  materie,  e  mult 
deosebit  de  alţi  predicatori.  La  dânsul  nu  găseşti 
predici  pe  Duminicile  anului  bisericesc,  cu  Dumineca 
II,  DI,  IV  după  Rusalii,  cum  facem  noi  şi  romano- 
catolicii  şi  încă  şi  mulţi  protestanţi,  ci  pleacă  dela 
un  fapt,  de  multeori  ceva  petrecut  proaspăt,  şi-l  tâl- 


1  Vezi  Die  Religion  in  Geschichte  u.  Gegenu/art,  voi.  5  la  numele 
Charles  Wagner. 

cuieşte  la  lumina  evangheliei.  Aşa  a  făcut,  de  pildă, 
cu  chestiunea  cufundării  Titanicului .  Numai  decât 
a  găsit  aici  ceva  cu  care  pijtea  învăţa  comunitatea 
lui.  Greu  găseşti  lucrul  acesta  în  predicile  obişnuite. 
E  o  raritate  în  Biserica  Romei  că  acelaş  fapt  al 
înecării  Titanicului  sa  putut  bucura  de  o  tratare  în 
predică,  ceeace  a  făcut  Cardinalul  Pietro  Maffi,  ar¬ 
hiepiscopul  oraşului  Pisa,  la  26  Maiu  1912. 

Frank  Thomas  aşa  lucra.  Când  Papa  Piu  X  a 
dat  o  enciclică,  la  26  Maiu  1910,  cu  prilejul  împli¬ 
nirii  a  300  de  ani  dela  decretarea  ca  sfânt  a  lui 
Cavol  Boromeul,  arhiepiscop  al  Milanului,  în  care 
enciclică  Papa  batjocorea  pe  întemeietorii  reformei 
protestante,  Frank  Thomas  numai  decât  a  prins 
faptul  şi  a  ţinut  despre  el  o  predică  la  26  Iunie  1910 
în  Geneva,  sub  titlul:  „Libertate.  Adevăr.  Dragoste". 

Prin  felul  acesta  de  tratare,  el  aşează  predica 
mult  mai  viu  în  însăşi  curgerea  vieţii  de  azi.  A  fost 
ca  o  turnare  de  picături  creştineşti  peste  şirul  zgo¬ 
motos  al  vieţii  noastre.  Prin  aceasta,  a  putut  trezi 
luarea  aminte  a  multora,  care  veneau  şi-l  ascultau. 
Şi  dupăcum  singur  spune  în  predica  pomenită,  la 
el  veneau  să-l  asculte  şi  mulţi  catolici. 

„Nu-mi  este  neştiut,  spune  el,  că,  printre  ascul¬ 
tătorii  dela  Victoria  Hali,  şi-mi  place  să  cred  că  şi 
printre  cititorii  cărticelelor  La  Bonne  Nouvelle,  sunt 
mulţi  care  ţin  de  religiunea  catolică.  Fără  îndoială, 
ei  s’ar  mira  şi  cred  că  mi-ar  lua  în  nume  de  rău, 
dacă  naş  zice  nimic  despre  vestita  enciclică.  Fiind 
deprinşi  să  asculte  pe  predicatorul  dela  Victoria,1 
ba  încă  să-l  audă  spunând  sus  şi  tare  ceeace  el 
crede  că  este  adevărul,  ei  n’ar  înţelege  că  el  să 
tacă  într’o  asemenea  împrejurare.  Dar  să  fie  pe 
pace.  Gândul  său  nu  este  de  a  jigni  pe  nimenea, 
cu  toate  că,  supunându-se  cugetului  său,  strigă  din 
toate  puterile  sale  împotriva  greşelilor  sau  neade¬ 
vărurilor  hotărât  prea  strigătoare"  [din  numita  enci¬ 
clică). 

Din  înseşi  aceste  cuvinte  ale  lui,  spuse  în  pre- 

1  Adecă  pe  el  însuşi.  Nota  traducătorului. 

dică,  se  vede  cum  îşi  agonisia  el  materia  predicii. 
Judeca  fapte  ale  zilei.  Nu  fapte  mărunte,  ci  fapte 
răsunătoare.  Lumea  se  deprinsese  cu  aceasta.  Venea 
să-l  asculte,  poate  că  tocmai  pentru  asta  sau  şi  din 
pricina  asta.  Predica  lui  nu  cuprindea  numai  lucruri 
vechi,  ci  lucruri  nouă,  pe  care  însă  le  judeca  după 
vechile  cântare  şi  prin  aceasta  acele  cântare  erau 
mult  mai  bine  înţelese. 

Cu  alte  cuvinte,  Frank  Thomas  a  fost  un  pre¬ 
dicator  de  o  croială  proprie  şi  originală.  El  nu  a 
umblat  pe  drumurile  bine  aliniate  ale  omileticii  ştiute, 
ci  şi-a  tras  şi  o  brazdă  a  lui,  fără  a  călca  legile 
fireşti  ale  vorbirii,  care  trebuie  să  se  găsească  ori 
unde,  chiar  şi  fără  a  învăţa  omiletică  sau  retorică, 
fiindcă  sunt  fireşti.  Dar  găsea  el  că  este  mai  hun 
tonul  familiar,  mai  apropiat  şi  că  desgheaţă  inimile 
mai  uşor.  Şi  socotim  că  este  bine  să  se  ştie  că  se 
poate  vorbi  şi  aşa,  că  nu  trebuie  să  ne  vedem  numai 
ca  nişte  trâmbiţaşi,  care  stăm  pe  înaltul  unei  stânci 
şi  glăsuim  măreţ  către  mulţimea  care  stă  mută  îna¬ 
intea  noastră,  ci  şi  nişte  prieteni  şi  sfătuitori  blânzi, 
care  grăim  şi  cum  ne  este  vorba  noastră  obişnuită. 

Dacă  nu  se  poate  face  o  regulă  din  aceasta  şi 
dacă  nu  se  poate  spune  că  trebuie  să  răpim  pre¬ 
dicii  solemnitatea  ei,  totuşi,  deoarece  pot  fi  co¬ 
munităţi  şi  comunităţi  creştineşti,  biserici  de  mijloc 
şi  biserici  catedrale,  şi  deoarece  mai  numeroase 
simt  comunităţile  cu  oameni  de  mijloc  şi  cu  biserici 
la  fel,  —  par’că  nu  e  o  greşală  să  fie  şi  preoţi  care 
să  poată  vorbi  în  tonul  familiar  şi  prietenesc,  care 
merge  la  inimă  şi  câştigă  sufletele. 

Frank  Thomas  trăia  într’un  centru  ca  Geneva 
şi  putea  vorbi  în  felul  acesta.  Şi  a  vorbit  cu  roadă 
bună.  Dovadă  că  a  găsit  ascultare,  până  şi  la  străini. 
Deci  se  poate.  Prin  urmare  să  privim  acest  fel  de 
înfăţişare  ca  o  îmbogăţire  a  mijloacelor  de  vorbire 
pe  care  le  avem  şi  putem  spune  că,  prin  aceasta, 
Frank  Thomas,  cu  libertatea  lui  şi  în  felul  acesta, 
a  adăogat  omileticii  o  zare  nouă,  afară  de  alte  me¬ 
rite  din  care  poate  fi  judecată  propovedania  Iul 

VIL 

încheiere. 

Am  putea  spune  că  am  isprăvit  ce  aveam  de 
spus  despre  el.  Dar  ajunge  să  ne  oprim  numai  la 
atâta?  La  urma  urmei,  ce  ştim  despre  el  din  câte 
am  înşirat  până  aici?  Eh!  câteva  trăsături  generale, 
dar  nu  putem  spune  că-1  ştim  mai  în  de  aproape. 
Căci  deşi  avem  câteva  bune  lucrări  ale  sale  date 
pe  româneşte ;  deşi  4  reviste  au  fost  în  lucru  pentru 
a  ne  da  cugetările  sale,  totuşi,  din  predica  sa,  nu 
ştim  multe.  Şi  din  cele  scrise  în  arătările  din  Die 
Religion  in  Geschichte  und  Gegenwart,  se  vede  că 
colecţiunea  de  predici  numită  La  Bonne  Nouvelle 
cuprinde  nu  mai  puţin  de  8  volume  de  predici.  Din 
acestea  însă,  nu  e  nimic  pe  româneşte.  Urmează 
atunci  că-1  cunoaştem  prea  puţin  ca  predicator.  Iată 
pentru  ce,  încheind  acestea,  ne  gândim  că  nu  e 
isprăvit  ce  am  făcut  cu  el,  scriind  numai  aceste  zu¬ 
grăviri  aici,  ci  ar  trebui  să  vie  cineva  care  să  ne 
dea  din  predicile  lui.  Aceasta  cu  atât  mai  mult,  cu 
cât  la  noi,  unde  lumea  nu  e  prea  învăţată  în  cele 
religioase,  se  simte  nevoie  de  cuvântări  în  tonul 
familiar,  prin  care  predicatorul  se  simte  mai  aproape 
de  credincioşii  săi.  Această  frumoasă  noutate  tre¬ 
buie  preţuită,  împreună  cu  meşteşugul  său  de  a  găsi 
teme  vii  de  tratat  înaintea  credincioşilor.  Prin  ur¬ 
mare  ar  mai  fi  de  făcut  ceva :  a  culege  din  predicele 
lui  materiale  pentru  a  fi  împărtăşite  preoţilor  şi 
credincioşilor  noştri.  Cuvintele  mele  trebuiesc  pri¬ 
vite  numai  ca  o  vestire,  pentruca  cineva  să  ducă  lu¬ 
crul  acesta  mai  departe. 

Intro  vreme  în  care  se  vorbeşte  de  îmbolnă¬ 
virea  predicii,  iată  unul  la  care  boala  nu  s’a  simţii 
Căci  predica  lui  a  tras  lumea  la  cuvântul  său.  De 
aceea  trebuie  să  învăţăm  a-1  cunoaşte  şi  aceasta  o 
vom  face  citind  din  cuvintele  propovedaniei  sale. 

Bucureşti,  22  Octomvrie  1928. 

arhim.  SCRIB  AN. 

Cnrtea  se  cere  citită  cu  răgaz  şi  studiată  cu  interesul 

cu  care  te  aproprii  de  o  lucrare  cu  adevărat  inspirată  şi 

inspiratoare.  Prof-  Dr-  Gr.  Cristescu. 

* 

Protopresuiterul  Dr.  Gh.  Ciuhandu :  Patronatul  ecle- 
siastic  ungar  în  raport  cu  drepturile  statului  român. 
[Preţul  100  Lei). 

Părintele  Ciuhandu.  unul  dintre  cei  mai  competenţi  şi 
mai  eroici  campioni  ai  bisericii  noastre,  în  lupta  dusă  cu 
prilejul  votării  legii  cultelor,  un  vechiu,  iscusit  şi  neobosit 
cercetător  de  documente  pentru  susţinerea  şi  apărarea 
drepturilor  bisericii  noastre,  ne  prezintă  un  studiu  impu¬ 
nător  cu  privire  la  patronatul  eclesiastic  ungar  în  raport 
cu  drepturile  statului  român,  atrăgând  atenţia  conducătorior 
statului  nostru,  asupra  primejdiilor  legate  de  calul  troian  al 
concordatului  şi  de  legiferarea  în  chestia  raportului  dintre 
deosebitele  culte,  fără  considerarea  istoriei  naţionale  şi  a 
martiriului  milenar  îndurat  de  biserica  noastră  strămo¬ 
şească.  Lucrarea  merită  să  fie  studiată.  Concluziile  ei  sunt 
decizive. 

* 

Pr.  C.  Dron :  Valoarea  actuală  a  canoanelor.  (Preţul 
100  Lei). 

Teza  de  doctorat  în  teologie  a  Părintelui  Dron,  cu 
titlul  de  mai  sus,  impune  preocupărilor  noastre  o  problemă 
de  o  deosebită  importanţă,  şi  anume  problema  legitimităţii 
şi  valabilităţii  actuale  a  străvechilor  norme  fixate  de  sinoa¬ 
dele  ecumenice,  a  canoanelor  pentru  conservarea  şi  afir¬ 
marea  în  instituţia  sacră  a  bisericii  a  principiului  de  au¬ 
toritate  şi  prin  urmare,  pentru  garantarea  disciplinii  cano¬ 
nice  atât  de  necesare  azi,  ca  şi  ieri.  Autorul  nu  are  pre¬ 
tenţia  de  a  rezolva  problema,  ci  numai  pe  aceea  de  a  o 

tine  la  suprafaţă  şi  a  contribui  astfel  prin  actualizarea  ace¬ 
stei  probleme  şi  prin  trezirea  interesului  faţă  de  ea,  la  o 
grabnică  deslegare  a  ei.  Lucrarea  nu  sufere  nici  de  lipsa 
aparatului  ştiinţific,  nici  de  aceia  a  clarităţii.  O  recomandăm 
cu  toată  căldura  atenţiunii  şi  studiului  preoţilor  şi  profe¬ 
sorilor  noştri  de  teologie. 

* 

Pr.  C.  Dron :  Idealul  creştin  şi  slujitorii  lui.  [Preţul 
50  Lei). 

Lucrarea  de  care  nfe  ocupăm  cuprinde  2  articole  de 
o  respectabilă  extensiune,  cu  caracter  apologetic.  Desle- 
garea  suverană  a  multiplelor  probleme  sociale  o  dă  Sf. 
Evanghelie.  Slujitorii  bisericii  sunt  chemaţi  —  „să-şi  iten- 
sifice  lucrarea  lor  pastorală,  reluând  opera  apostolilor  şi 
martirilor  din  primele  secole“.  Sugestiunile  salutare  pe  care 
ni  ie  oferă  autorul  în  acest  studiu  sunt  o  inspiraţie  fecundă 
pentru  activitatea  religioasă  şi  socială  a  slujitorilor  bisericii 
noastre. 

* 

Preot.  Iosif  Trifa :  Mai  lângă  Domnul  meu,  mai  lângă 
E!  [Preţul  15  Lei]  şi  Corabia  lui  Noe  [Preţul  15  Lei).  Două 
noi  cărţi  de  evanghelizare  ieşite  din  nepregetatele  preocu¬ 
pări  misionare  ale  entusiastului  redactor  ai  „Luminii  Sa¬ 
telor"  şi  inspiratului  ctitor  al  „Oastei  Domnului".  Cărţile 
trebue  să-şi  ia  locul  de  cinste  pe  care-!  merită  de  altfel 
toate  lucrările  Păr.  Trifa,  în  biblioteca  preoţilor  noştri  — 
dupăcum  ele  stau  cu  cinste  şi  pe  masa  celor  peste  15,000 
de  ţărani  cititori  ai  „Luminii  Satelor". 

* 

Preot.  N.  Donos :  Tâlcuirea  Rugăciunii  Domneşti 

(Huşi,  fără  arătare  de  preţ]. 

In  8  cuvântări  de  o  impresionantă  limpezime  şi  sim¬ 
plicitate,  autorul,  un  harnic  profesor  de  seminariu  teologic, 
ne  tâicueşte  „Tatăl  Nostru".  Scopul  urmărit  de  autor  este 
acela  de  a  da  elevilor  săi,  care  se  deprind  cu  oratoria  bi¬ 
sericească,  un  exemplu  de  cum  pot  proceda  ca  începători 
în  ale  predicii,  dar  scopul  pare  a  fi  fost  depăşit,  deoarece 
lucrarea  este  o  admirabilă  interpretare  care  poate  j:i  citită 
cu  mare  folos  atât  de  preoţii  şi  profesorii  noştri,  cât  şi  de 
popor.  Atragem  asupra  ei  luarea  aminte  a  cititorilor  no¬ 
ştri.  Se  poate  comanda  direct  la  autor  la  Seminarul  teo¬ 
logic,  Huşi.  Prof.  Dr.  Gr.  Cristescu. 

* 

„Contribuţiuni  la  istoria  bisericească  din  Ardeal", 

de  Matei  Uoileanu,  protopresbiter  şi  asesor  consistorial, 
Sibiu,  1928,  editura  autorului,  fără  indicaţia  preţului. 

Aproape  octogenarul  consilier  arhiepiscopesc,  păr. 
protopresbiter  Matei  Voileanu  tine  să  ne  complecteze  seria 
statisticelor  despre  biserica,  preoţii  şi  credincioşii  ortodocşi 
din  Ardeal  după  marea  desbinare  a  Românilor  din  Ardeal 
dela  1700.  După  broşura  „Să  se  facă  lumină",  care  ne  dă 
datele  arătate  mai  sus  pentru  anii  1760—62,  în  cea  de  faţă 
ne-o  dă  pe  cea  dela  1805,  lăsându-ne  să  înţelegem  printre 
rânduri,  că  nădăjduieşte  să  mai  găsească  vre-una  care  să 
ne  arete  situaţia  dela  moartea  fericitului  Moga  (1845J.  Bi¬ 
serica  unită,  dela  1700  până  la  1760  neîncetat  a  afirmat, 
că  toţi  Românii  ardeleni  au  trecut  la  unire,  părere  pe  cari 
mulţi  uniţi  o  susţin  şi  azi,  fiindcă  poporul,  minţit  că  nu  s'a 
făcut  nici  o  schimbare,  nu  s’a  mişcat,  decât  cu  mici  escepţii. 
Păr.  consilier  scoate  la  iveală  statistica  episcopului  Klein 
dela  1733,  cea  a  lui  Aron  şi  pe  cea  dela  Viena  din  1760 — 62 
şi  dela  1805,  comparându-le  între  sine,  fără  a  trage  con¬ 
cluziile  mari,  ce  se  desprind,  —  lăsându-le  din  cunoscuta  ! 
modestie  pe  seama  vre  unui  scriitor  de  istorie  recunoscut. 
Şi  în  adevăr  adunarea  acestor  statistici  face  mari  servicii 
scriitorilor  de  monografii  parohiale  şi  istoriei  în  general, 
arătându-ne  cine  şi  câţi  erau  preoţi  în  parohiile  ardelene 
pe  acel  timp  [întâlnim  tot  nume,  pe  cari  le  crezi  culese 
dela  preoţii  de  azi !]  şi  arătându  ne  pe  unde  alergau  după 
hirotonire.  Tocmai  din  acest  motiv,  credem  că  facem  un 
bun  serviciu,  recomandându-o  spre  cumpărare  oficiilor  pa¬ 
rohiale  pentru  biblioteca  sau  arhiva  lor.  Dar  stăruinţa  Sfin¬ 
ţiei  Sale  ne  oferă  totodată  şi  un  admirabil  isvor  pentru 
Monografia  şematică  a  Mitropoliei  Ardelene,  în  care  să 
găsim  pe  scurt  istoricul  fiecărei  parohii,  indicându-se  şi 
numele  preoţilor,  cari  s‘au  perindat  prin  ele,  şi  alcătuirea 
cărei  monografii  nu  mai  poate  întârzia  mult.  pr.  Gh.  M. 

* 

Voila  vos  bergers...  Jesus  devant  la  Science,  par 

Dr.  Emile  [Ier  ut :  (Iată  păstorii  voştrii...  Isus  în  faţa  Ştiinţei] 
Pref.  de  L.  Bertrand,  Ed.  Medicale  Nobert  Maloine  Paris 
1928.  Pr.  12  fr.  pag.  306. 

Iată  o  gândită  şi  documentată  operă  apologetică,  în 
care  erudiţia  se  împleteşte  admirabil  cu  inima  şi  ştiinţa  se 
împacă  cu  credinţa. 

—  Un  doctor  după  o  practică  medicală  de  40  de  ani, 
pune  din  nou  problema  personalităţii  Mântuitorului  nostru 
Isus  Hristos  în  faţa  raţionaliştilor  şi  o  rezolvă  în  lumina 
ultimelor  cercetări  şi  dovezi  pozitive  ale  ştiinţei  medicale. 
Cartea  are  o  prefaţă  de  academicianul  L.  Bertrand,  o 
Introducere  şi  două  părţi :  tactica  şi  tezele  raţionaliştilor 
şi  minunile  evanghelice,  soluţia  pozitivă,  ştiinţifică  —  faţă 
de  problema  personalităţii  Mântuitorului  Hristos. 

In  introducere  autorul  pune  întrebarea:  cine  a  fost 
I sus  ?  A  fost  Dumnezeu,  cum  cred  creştinii,  sau  om,  cum 
pretind  raţionaliştii  ?  In  alternativa  a  doua,  a  fost  Isus  un 
simplu  drept,  sau  cel  mai  mare,  dintre  oameni  ? 

I /oltaire  pretindea  că  Isus  a  fost  „un  drept  plăcut  Iui 
Dumnezeu",  Renan  că  „între  fiii  oamenilor  nimeni  nu  s’a 
născut  mai  mare  decât  Isus",  lules  Sourp  îl  considera  „pa¬ 
ralitic  general”,  raţionaliştii  moderni  abatele  Loisy  şi  ie¬ 
zuitul  Tyrrell  \-a\i  negat  chiar  realitatea  istorică,  Binet-Saugle 
l-a  tratat  ca  „nebun  religios"  şi  în  sfârşit  ti.  Barbusse  a 
făcut  din  el  „promontorul  comunismului". 

In  partea  întâi,  autorul  expune  tezele  raţionaliste  amin¬ 
tite,  le  face  examenul  critic  şi  dovedeşte  prin  texte  evan¬ 
ghelice  şi  date  ştiinţifice,  că  sunt  antişţiinţifice  şi  absurde, 
în  desacord  cu  mărturisirile  Evangheliilor  canonice  şi  îm¬ 
bibate  de  „rea  credinţă  manifestată",  iar  autorii  lor  sunt 
mistificatori  şi  batjocoritori,  ignoranţi  şi  monomani  păstori 
ai  unei  turme  vrednice  de  plâns.  Aceste  teze  apoi  se  mai 
lovesc  de  o  mare  piatră  de  poticneală :  nu  pot  explica 
răspândirea  creştinismului  în  lume.  —  Oricine  voeşte  să 
atace  problema  personalităţii  lui  Isus,  trebue  să  se  razime 
pe  textele  autentice  ale  evangheliilor  canonice,  cari  evi¬ 
denţiază  în  mod  clar  şi  precis  divinitatea  Mântuitorului 
Hristos.  Dar  pe  cum  textul  evanghelic  nu  sprijineşte  teza 
raţionalistă,  nici  ştiinţa  nu-i  vine  în  ajutor,  pentrucă  zice 
autorul:  « Ştiinţa  nu  furnizează  nici  un  argument  raţio¬ 
naliştilor'». 

In  partea  a  doua  autorul  expune  şi  tâlcueşte  faţă  în 
faţă  cu  ştiinţa  medicală,  minunile  evanghelice.  Minunile  lui 
Isus  nu  sunt  nici  sugestiuni  persuasive  sau  imperative, 
nici  halucinaţii,  ci  sunt  „realităţi",  acte  Supraraţionale,  din 
punct  de  vedere  ştiinţific  inexplicabile.  Ele  sunt  „loviturile 
de  graţie"  cari  strivesc  tezele  raţionaliste,  pentrucă  numai 
prin  ele  se  explică  şi  justifică  răspândirea  creştinismului 
prin  Apostoli,  a)  Vindecările  [leproşii,  îndrăcitul  din  Gadara, 
copilul  lunatec,  femeia  cu  duhul  neputinţei,  orbii,  slăbă¬ 
nogii,  omul  cu  idropică,  omul  cu  mâna  uscată,  surdo¬ 
mutul,  bolnavii  vindecaţi  dela  distanţă,  învierile,  vindecarea 
orbului  din  naştere,  a  soacrei  lui  Petru  şi  a  femeii  ce  era 
în  curgerea  sângelui)  şi  b)  apariţiunile  lui  Isus  au  făcut  lu¬ 
cruri  imposibile  unui  om,  prin  urmare  El  a  fost  mai  mult 
decât  om. 

Sunt  importante  şi  interesante  apendicele  dela  fiecare 
teză,  în  cari  autorul  nostru  citează  părţi  alese  din  lucrările 
autorilor  raţionalişti,  pentru  a  le  combate,  prin  ceeace  com¬ 
pletează  critica  acestor  teorii  eronate,  —  precum  şi  capi¬ 
tolul  despre  teomanie,  simptomele  nebuniei  religioase. 

despre  generaţiunea  spontanee  şi  transformisrn  (antiştiinţă), 
principiul  « cauzelor  finale 9  pentru  existenţa  Iui  Dumnezeu 
susţinut  şi  demonstrat  prin  ştiinţă  de  dl  prof.  univ.  Paulescu 
dela  Bucureşti,  citat  de  autor,  în  fine  corectitatea,  abilitatea 
şi  spiritul  de  selecţionare  isteaţă  a  textelor  evanghelice 
dovedite  de  autor. 

In  orice  caz  avem  în  faţă  un  „studiu  foarte  serios  şi 
foarte  solid",  eşit  din  „vasta  erudiţie  a  autorului,  din  abon- 
denţa  şi  siguranţa  informaţiunilor  sale,  cum  şi  din  supleţa 
şi  subtilitatea  criticei  sale"  ţL.  Bertrand],  —  o  luminoasă, 
largă  şi  binevenită  contribuţiune  la  problema  personalităţii 
Iui  Hristos  Domnul  nostru. 

Autorul,  dupăcum  singur  afirmă,  şi-a  supus  argumen¬ 
taţia  medicală  unui  distins  profesor,  membru  al  Academiei 
franceze  de  medicină  şi  a  clinicei  franceze  (poate  chiar 
L.  Bertrand],  iar  din  punct  de  vedere  teologic  e  recunos¬ 
cută  ireproşabilă. 

Pentru  noi  impresia  ultimă  a  fost  credinţa  şi  convin¬ 
gerea  departe  de  ouce  îndoială  sau  nesiguranţă.  Autorul 
a  argumentat  prin  textele  alese  ale  evangheliilor  canonice 
şi  prin  dovezile  pozitive  ale  ştiinţei  medicale  că,  „raţiunile 
prin  cari  sa  impus  creştinismul,  nu  şi-au  pierdut  nimic  din 
valoarea  lor  primitivă"  şi  că  Religiunea  şi  Ştiinţa  pot  sta, 
fără  ceartă  şi  fără  compromis  alăturea,  în  acord  perfect 
şi  deplină  armonie. 

Deci  Mântuitorul  Hristos,  pus  în  faţa  tribunalului  ştiinţei 
medicale  contimporane,  trăeşte  neatins  de  cinismul  raţio¬ 
naliştilor  atei ;  ieri  şi  azi  şi  ’n  veci  rămâne  acelaş :  Om  de¬ 
săvârşit  şi  Dumnezeu  adevărat,  precum  îi  ştim  şi  cunoaştem 
din  viaţa  şi  din  doctrina  noastră  creştină  ortodoxă. 

Pr.  Ier.  Felea. 


CRONICA. 

INTERNĂ, 

Sfinţirea  Schitului  şi  Inaugurarea  sanatorului  preo¬ 
ţesc  dela  Păltiniş.  Sfântul  lăcaş  pentru  preamărirea  lui 
Dumnezeu,  ascuns  în  brădetul  întunecat  al  Păltinişului  şi 
impunătorul  Sanator,  scos  mai  la  lumină,  în  ziua  Schimbării 
ia  faţă  din  a.  cr.  a  cerut  şi  a  primit  sfinţire  de  sus  prin 
mâna  binecuvântată  a  I.  P.  S.  nostru  Părinte  Mitropolit  Ni- 
colae,  în  faţa  A.  S.  R.  Principele  Regent  Nicolae,  a  5 
miniştri  şi  a  unui  număros  public,  alcătuit  din  oameni  din 
clasa  cultă  şi  din  popor,  venit  din  satele  dimprejur. 

Rară  zi  de  bucurie  şi  de  sărbătoare ! 

După  săvârşirea  slujbei  religioase,  L  P.  S.  Sa  Mitro¬ 
politul  Nicolae  rosteşte  cuvântarea  următoare: 

Alteţă  Regală , 

Domnilor  Miniştri, 

Domnilor  Generali, 

Stimate  Doamne, 

Stimaţi  Domni, 

Iubiţii  mei  fii  sufleteşti. 

Cu  sfială  iau  cuvântul  aici  în  mijlocul  naturii,  de  teamă 
să  nu  tulbur,  prin  cuvintele  mele,  solemna,  dar  în  acelaş 
timp  atât  de  elocventa  ei  tăcere. 

Ii  cer  totuşi  îngăduinţa  pentru  ca  în  ziua  solemnităţii 
de  astăzi  să-i  fac  mărturisirea  că,  pentru  iubirea  curată 
faţă  de  frumseţile  ei,  am  aşezat  aici,  pe  acestă  coastă  a 
munţilor  noştri,  instituţiunea  asupra  căreia  am  cerut  darul 
şi  binecuvântarea  Ziditorului  a  toate. 

Iubirea  de  natură  —  frumos  şi  înălţător  simţământ  — 
pentru  mine  n'a  izvorât  dintr’un  studiu  de  specialitate  al 
puterilor  şi  fenomenelor  ei,  ci  e  un  dar  pe  care  mi  l-a 
coborât  în  suflet  credinţa  religioasă. 

Ea,  credinţa,  m’a  învăţat  să  privesc  natura  ca  pe  o 
făptură  a  lui  Dumnezeu,  ca  pe  o  minune  a  înţelepciunii  şi 
atotputinţei  Creatorului. 

In  această  lumină  a  credinţii  privind  natura,  contactul 
cu  ea,  cu  minunătăţile  ei  pe  cari  cu  atâta  dărnicie  le-a  ri¬ 
sipit  Făcătorul  pe  întinsul  scumpei  noastre  Românii,  te 
răsplăteşte  cu  neîntrecute  binefaceri  pentru  sănătatea  tru¬ 
pului,  pentru  veselia  şi  înălţarea  sufletului. 

In  afară  de  mângăerile  credinţii,  rezultând  din  con¬ 
tactul  cu  Divinitatea,  cu  greu  cred  să  existe  simţeminte 
atât  de  curate  şi  desinteresate  ca  acelea  pe  cari  ţi  le  tre¬ 
zeşte  în  suflet  contemplaţia  misterelor  din  marele  templu 
al  naturii. 

Ea  îţi  cheamă  gândurile  spre  culmi  înalte  de  unde 
întrezăreşti  Infinitul  şi  Veşnicia;  ea  îţi  purifică  simţirea, 
îţi  înseninează  cugetul,  te  învaţă  să  respectezi  legile  firii, 
îţi  umple  sufletul  de  armonie  şi-ţi  revarsă  în  inimă  simţe¬ 
minte  de  veselie  şi  bucurie  cari  înviorează  şi  înalţă. 

Traiul  în  mijlocul  frumuseţilor  naturii  îi  face  pe  oa¬ 
meni  mai  buni,  îi  face  să-şi  deschidă  unui  altuia  inimile, 
să-şi  descopere  însuşirile  şi  să-şi  înfrăţească  cugetele. 

Şi  nu-ţi  poţi  iubi  numai  în  abstract  Ţara  ta,  ci  trebue 
să-i  dai  acestei  iubiri  un  cuprins  concret,  rezultând  din  cu¬ 
noaşterea  frumseţilor  ei,  a  câmpiilor  ei  dătătoare  de  hrană 
şi  a  munţilor  ei  salvatori  prin  adăpostul  pe  care  în  vre¬ 
muri  de  bejenie  I-au  dat  neamului  nostru  veacuri  dearândul. 

Aceste  idei  şi  îndemnuri  ar  trebui  propoveduite  în 
şcolile  de  toate  categoriile  tineretului  nostru;  prin  scrieri 
şi  conferinţe  intelectualilor  noştri,  apăsaţi  de  multele  griji 
ale  vieţii  zbuciumate  de  astăzi. 

Şi  dacă  evadând,  măcar  din  când  în  când,  din  clubu¬ 
rile  politice,  bărbaţii  noştri  de  stat  ar  lua  contact  în  mij¬ 
locul  binecuvântatei  armonii  a  naturii,  cred  că  ne-ar  fi  dat 
să  vedem  sălăşluindu-se  mai  multă  armonie  şi  mai  româ¬ 
nească  împrumutată  bunăvoinţă  în  raporturile  vieţii  publice. 

Aceste  gânduri  m’au  călăuzit  când  am  luat  hotărârea 
să  înfiinţez  în  apropierea  centrului  mitropoliei  noastre  ar¬ 
delene,  în  munţii  aceştia  deasupra  istoricei  comune  Răşi¬ 
nari,  Schitul  „Păltiniş"  şi  căminul  preoţesc  în  legătură  cu  el. 

Am  vrut  să  dau  preoţilor  mei,  dar  şi  altor  intelec¬ 
tuali  putinţa  ca,  trecând  în  pios  pelerinaj  pe  lângă  mor¬ 
mântul  marelui  nostru  ierarh  Andrei  Şaguna,  să  găsească 
aici  în  munte  un  loc  de  schimbare  la  faţă,  la  faţa  sufle¬ 
tului,  un  cămin  de  înviorare  a  puterilor  trupeşti  şi  sufle¬ 
teşti,  ca  —  cu  faţa  strălucind  de  lumina  Taborului,  să  se 
întoarcă  înoiţi  în  mijlocul  poporului. 

In  acest  scop,  deşi  păstor  şi  eu,  peste  o  turmă  cuvân¬ 
tătoare,  nu  m’am  mulţumit  să  întocmesc  numai  tradiţiona¬ 
lele  aranjamente  de  stână  la  munte,  ci  —  îndemnat  de  fru¬ 
museţile  naturii,  —  m’am  străduit  să  întemeiez  o  operă  de 
cultură,  dând  şi  în  acest  chip  dovada  cum  biserica  noastră 
înţelege  să  facă  sinteza  între  aceşti  doi  factori;  natura  şi 
cultura. 

Sunt  mulţumitor  tuturor  acelora  cari  mi-au  dat  mări¬ 
nimosul  lor  sprijin,  să  îndeplinesc  această  operă.  [Mulţu¬ 
meşte  celorce  au  ajutat  la  înfăptuirea  acestei  minunate 
opere,  care  ne  face  fală  şi  bisericii  şi  neamului,  şi  mulţu¬ 
meşte  celorce  au  asistat,  încheindj : 

Incheindu-mi  cuvântul  în  bucuria  acestor  stropi  de 
ploaie  pe  care  să  o  trimită  Domnul  cât  mai  bogată  şi  mai 
rodnică  pe  însetatele  noastre  câmpii,  Lui,  Ziditorului  şi 
Binefăcătorului  nostru  Ii  închin  acest  aşezământ  şi-L  rog 
cu  smerenie  să-l  ocrotească  de  toată  reaua  întâmplare, 
binecuvântând  intrările  şi  ieşirile  celor  ce  vor  sta  într'însul. 

Făcând  să  răsune  frumoşii  noştri  munţi  de  tainicul 
zvon  al  clopotelor,  chemăm  ciobanii  dela  stână  la  rugă 
împreună  cu  păstorii  duhovniceşti  ai  satelor  noastre,  şi’n 
această  zi,  a  Schimbării  la  faţă,  rugăm  pe  Tatăl  cel  ceresc 
să  coboare  statornic  în  acest  lăcaş  lumina  Taborului. 

Frumoasei  vorbiri  a  I.  P.  S.  Sale  i-a  urmat  cuvântul 
de  felicitare  al  înaltului  guvern,  adus  de  dl  ministru  al  ju¬ 
stiţiei  Stelian  Popescu,  la  adresa  I.  P.  S.  nostru  părinte, 

dorindu-i  să  înfăptuiască  multe  opere  de  sănătate  sufle¬ 
tească  şi  trupească,  spunându-i  că  privirile  ţării  sunt  în¬ 
dreptate  spre  I.  P.  S.  Sa,  —  ca  spre  un  vrednic  condu¬ 
cător.  Iar  la  masă,  A.  S.  R,  apreciind  binefacerile,  ce  vor 
rezulta  după  această  casă  de  odihnă  şi  prin  influinţa  să¬ 
nătoasă  a  bisericii,  doreşte  ca  prin  munca  bisericii  să  se 
facă  schimbarea  la  faţă  a  sufletului  nostru  românesc. 

La  coborâre  în  Răşinari,  lângă  mormântul  lui  Şaguna, 
s'a  înălţat  o  doxologie  şi  o  rugăciune  pentru  odihna  su¬ 
fletului  marelui  Arhiereu,  la  care  A.  S.  R.  a  îngenunchiat 
împreună  cu  înalţii  oaspeţi  şi  cu  mulţimea  cea  mare  de 
popor. 

Rugăm  şi  noi  pe  I.  P.  S  nostru  Părinte  să  binevoiască 
a  primi  expresiunea  urărilor  noastre:  Dumnezeu  să-I  hă- 
răziască  îndelungare  de  zile  şi  în  cursul  lor  multe  bucurii, 
cum  a  fost  cea  dela  Schimbarea  Ia  faţă. 

* 

învăţământul  religios  în  şcoalele  secundare.  La  Mi¬ 
nisterul  Instrucţiuni  se  întruneşte  în  zilele  acestea  comisia 
pentru  stabilirea  programei  de  materii  pentru  liceu.  Nu 
ştim  ce  soarte  va  avea  religia.  După  proiectul  Sf.  Sinod 
şi  al  Comisiei  profesorilor  nu  putem  nădăjdui  o  simţitoare 
îmbunătăţire  a  acestui  învăţământ.  Când  gimnasticei,  bo¬ 
tezate:  educaţia  fizică,  i  se  rezervă  4  ove  de  clasă  la  săp¬ 
tămână,  la  cari  impulsivitatea  spre  joc  şi  încurajarea  spre 
sport  a  societăţilor  şi  a  societăţii  mai  adaugă  cel  puţin  12 
la  săptămână,  credem  că  pentru  sănătatea  sufletului,  mult 
mai  rău  zdruncinată  decât  a  trupului,  cu  tot  dreptul  se  pot 
cere  2  ore  de  clasă  la  săptămână.  Iar  din  programul  ce¬ 
lorlalte  materii  să  se  scoată  toate  acele  teorii,  deci  nu 
ştiinţa,  pe  cari  profesorii  fără  prevedere  şi  scrupul  moral, 
le  speculează  împotriva  religiei.  Iar  proiectelor  de  pro¬ 
gramă  pentru  religie  să  li  se  aducă  îmbunătăţirile,  recla¬ 
mate  de  consideraţii  de  pedagogie  practică. 

*  EXTERNĂ. 

Se  zăreşte  pacea  perpetuă?  La  27  August  1928  în 
sala  Orologiului  din  Paris  16  state  mari  au  iscălit  pactul 
Kellog,  menit  să  desfiinţeze  răsboiul. 

Iată  pactul  la  care  a  aderat  şi  România: 

Articolul  I.  —  înaltele  părţi  contractante  declară  so¬ 
lemn,  în  numele  popoarelor  lor  respective,  că  condamnă 
recurgerea  la  răsboi  pentru  aranjarea  controverselor  in¬ 
ternaţionale  şi  că  renunţă  la  el  socotit  ca  instrument  de 
politică  naţională  în  relaţiunile  lor  mutuale. 

Articolul  II.  —  înaltele  părţi  contractante  recunosc,  că 
regularea  sau  soluţionarea  tuturor  diferendelor  sau  con- 

dietelor,  de  orce  natură  şi  de  orce  origine  ar  fi,  care  ar 
putea  să  se  ivească  între  ele,  nu  va  trebui  căutată  nicio¬ 
dată  decât  prin  mijloacele  pacifice. 

Articolul  III.  —  Prezentul  tratat  va  fi  ratificat  de  înal¬ 
tele  părţi  contractante  conform  prevederilor  constituţiunilor 
lor  respective,  şi  el  va  începe  să  aibă  efect  contra  lor  în¬ 
dată  ce  diversele  instrumente  de  ratificare  vor  fi  depuse. 

O  desfiinţare  a  răsboiului  ?  Nici  ministrul  de  externe 
al  Statelor-Uniţe  şi  autor  al  pactului,  ce  face  furori,  dl  Frank 
B.  Kellog  nu-şi  face  iluzii.  Statele-Unite  au  câştigat  o  nouă 
biruinţă  în  politica  mondială,  chiar  dacă  pactul  ne  trece 
pe  dinainte  numai  feeria  unui  vis. 

Dela  sângele  mucenicilor  creştini  pentru  pacea  a  toată 
lumea  şi  până  Ia  această  semnare,  ce  lungă  cale  prin  valea 
plângerii!  Şi  încă  nani  ajuns  la  pacea  internăja  pacea  din 
sufletul  omului,  fără  care  pactul  Kellog  rămâne  numai  un 
petec  de  hârtie.  Şcoala,  biserica  şi  presa  numai  vor  fi  în 
stare  să  aducă  pacea  perpetuă. 

Totuşi  am  fi  câştigat  mult,  dacă  pactul  iscălit  în  Sala 
Orologiului  cu  atâta  fast  ar  îndruma  spre  pace  cele  trei 
instituţii  mondiale,  de  care  aminteam. 

* 

Tot  cei  vechi!  „Sfântul  părinte  dela  Roma,  capul  cre¬ 
ştinătăţii",  cum  ne  spune  „Vestitorul"  bisericii  unite  dela 
Oradea,  —  nu  poate  durmi  de  grija  împăcării  bisericeşti, 

Eornite  din  altă  tabără  şi  pe  altă  cale  decât  cea  dela  Roma. 

a  8  Septemvrie  c.  a  grăit  din  nou  popoarelor  catolice  din 
lume  [catolice  în  adevăr,  ori  romano-  şi  greco- catolice?], 
„ocupându-se  cu  un  nou  mijloc  de  apropiere  a  sufletelor 
creştine  desbinate,  care  mijloc  este :  Institutul  Oriental  dela 
Roma. 

Nouă  nu  ne-a  trimis  enciclica,  de  aceea  ne  folosim 
numai  de  resumatul  pe  care  ni-î  dă  „Vestitorul".  Papa 
„constată  cu  durere,  că  desbinarea  ce  s’a  produs  în  trecut 
şi  mai  durează  şi  astăzi,  este  în  mare  parte  consecinţa 
necesară  a  necunoaşterii  şi  dispreţuirii  împrumutate  a  po¬ 
poarelor  precum  şi  a  prejudiciilor  urmate  de  o  îndelun¬ 
gată  înstrăinare  a  inimilor"  şi  „arată  ce  au  tăcut  papii  în 
toate  timpurile  pentru  înlăturarea  acestor  piedeci,  pentru 
cunoaşterea  şi  iubirea  mai  apropiată  a  Orientalilor".  Amin¬ 
teşte  de  „cinstea"  dată  lui  Ciril  si  Matodiu,  de  discuţiile 
„binevoitoare"  dela  Bari,  Lyon  şi  Florenţa,  d.e  opera  unor 
savanţi  catolici  pentru  „desvelirea"  lucrurilor  onentale.de 
colegiile  şi  seminarele  zidite  pentru  Orientali  şi  bursele  acor¬ 
date  nenumăraţilor  studenţi  din  Răsărit  şi  de  „străduinţele  ce 
le- au  depus  pentru  înţelegerea  şi  cucerirea  Orientalilor  prin 

adevăr  şi  iubire,  Grigorie  al  16-lea“  şi  alţii,  până  la  „Be- 
nedict  al  15-lea,  întemeetorul  Congregaţiei  orientale  şi  al 
Institutului  Oriental",  pe  care-1  recomandă  atenţiunii  deo¬ 
sebite  a  episcopilor  din  lume.  „îndeamnă  în  termini  foarte 
insistenţi,  ca  să  trimită  tineri  la  acest  celebru  Institut,  din 
fiecare  dieceză  măcar  unul,  pentruca  la  fiecare  Seminar 
să  fie  un  profesor  apt  a  preda  cu  competenţă  studiile  ori¬ 
entale,  cum  sunt  dogmatica  orientală,  liturgica,  dreptul  ca¬ 
nonic,  istoria  şi  limbile  orientale.  Acestea  toate  în  vederea 
cât  mai  exactei  cunoaşteri  şi  mai  strânsei  apropieri  de 
popoarele  orientale,  pe  cari  sf.  Părinte  le  iubeşte  sincer  şi 
doreşte  arzător  întoarcerea  lor  la  unicul  staul  al  lui  Hristos. 
îndeamnă  şi  provoacă  pe  episcopi  să  ia  parte  la  opera  de 
apropiere  a  Orientalilor,  nu  numai  cu  dorinţa,  ci  şi  cu  fapta, 
din  răsputeri  ca  să  putem  saluta  cât  mai  în  grabă  revenirea 
la  străbuna  unire  cu  biserica  Romei  nu  a  unora  numai,  ci 
a  majorităţii  Grecilor,  Slavilor,  Românilor  şi  a  altor  nea¬ 
muri  orientale,  până  acum  despărţite".  Confratele  dela 
Orade  adaugă  şi  un  comentar  cu  sentimente  amestecate: 
„Sf.  Părinte  ne  aminteşte  şi  pe  noi  (Românii],  doreşte  ca 
şi  noi  să.  facem  parte  din  acei  fericiţi,  cari  se  află  în  marea 
familie  a  Bisericii  lui  Hristos"  [fiindcă  noi  Românii,  adecă 
ortodocşii,  nu  facem  parte!);  Şi  încă  un  adaos:  „ştiu,  că 
dorinţa  sfântă  a  Papiii  va  fi  zeflemisită  şi  batjocorită  de 
unii  matadori  [ce  urban !]  ai  neunirii,  străini  de  marile 
aspiraţii  ale  neamului  nostru". 

A,  nu,  illustrissime ;  află,  că  noi  nu  ridiculizăm  pe  ni¬ 
meni,  dacă  nu  este  purtător  de  ridicol.  Dorinţa  împăcării 
bisericilor  o  dorim  şi  noi,  poate  mult  mai  fierbinte,  decât 
sfântul  dv.  dela  Roma.  Acest  ideal  îl  urmăreşte  biserica 
noastră  dela  1054  şi  se  va  ruga  totdeauna  „pentru  împre¬ 
unarea  credinţi!"  adecă  reunirei  bisericilor.  Aprobăm,  că 
necunoaşterea  şi  dispreţul  Occtdentalilor  a  provocat  pre¬ 
judicii  la  Orientali,  cari  au  răspuns  cu  aceleaş  sentimente. 
Dar  nu  aprobăm  falşificări  de  date  istorice.  întâi :  nu  bi¬ 
serica  Romei  este  mama  bisericilor  creştine  şi  nici  cea 
mai  credincioasă  testamentului  Domnului:  „Mergând  învă¬ 
ţaţi  toate  neamurile,  botezându-le  în  numele  Tatălui  şi  al 
Fiului  şi  al  Sfântului  Duh,  şi  învâţându-ie  să  păzească  toate, 
câte  v’am  poruncii  eu  vouă».  Deci  o  împăcare  nu  se  poate 
face  până  când  Orientalilor,  cari  au  rămas  strict  în  spiritul 
Evangheliei  Domnului  şi  al  tradiţiei  sfinte,  li  se  cere  capi¬ 
tulare.  A  doua,  să  se  recunoască  faptul,  că  desbinarea  dela 
1054  este  actul  lui  Humbertus,  marele  îngâmfat  şi  dispre¬ 
ţuitor  al  Orientalilor,  cari  atunci,  cum  fac  „uniţii"  noştri  şi 
acum,  erau  confundaţi  intenţionat  cu  Grecii ;  să  se  recu¬ 
noască,  deci  greşala,  că  biserica  romană  s’a  depărtat  de 
noi  cu  afurisanie.  Că  inovaţiile  introduse  după  sinoadele 

ecumenice  nu  au  temei  şi  le  vor  abandona,  iar  sfântul 
părinte  dela  Roma  se  va  mulţumi  numai  cu  rangul,  să 
zicem,  de  „primus  inter  pares“.  „Geniul  neamului"  nostru, 
care  caută  şi  iubeşte  pacea,  nu  cere  să  trimitem  tineri  la 
Institutul  Oriental,  fiindcă  e  sătul  de  cei  trimişi  la  „Propa¬ 
ganda  fide“.  Noi  v’am  recomanda  să  cetiţi  şi  să  puneţi 
în  mâna  tinerimii  dv.  « Procanonul *  lui  Petru  Maipr,  care 
n’a  fost  ortodox,  ca  să  vedeţi  încătrău  ne  duce  geniul  nea¬ 
mului. 

Altcum,  lăsaţi-ne  să  credem,  că  noua  enciclică  a  Papei 
vrea  să  retuşeze  deprimanta  impresie,  pe  care  a  făcut-o 
în  toată  lumea,  dar  mai  ales  în  lumea  romano-catolicâ,  cir¬ 
culara  « Mortalium  animos »,  şi  încearcă  să  zădărnicească 
şi  cu  ea  un  lucru  pornit  pe  drum  bun,  dar  din  alt  staul,  şi 

fentru  care  lucru  sunt  şi  mulţi  credincioşi  de  ai  sfântului 
ărinte. 

Enciclica  ultimă  a  Papei,  pentru  noi  nu  e  prilej  de 
bucurie.  Ea  ne  spune  un  singur  lucru:  că  «Dang  nach 
Osfen »  sa  mutat  ceva  mai  la  sud.  Şi  nu  numai  de-acuma 

Pr.  Gh.  Maior. 

* 

„Cavalerii  Păcii".  Societatea  „Cavalerii  Păcii"  îmbră¬ 
ţişează  o  ceată  de  bărbaţi  însufleţiţi  pentru  idea  păcii.  Ea 
este  de  origine  franceză.  Dupâce  toate  adunările  interna¬ 
ţionale  şi  le- a  ţinut  până  acum  pe  pământ  francez,  în  anul 
acesta  au  fixat  locul  de  întrunire  în  Germania.  Ce  va  să 
zică  această  schimbare  va  înţelege  oricare  cetitor. 

Programa  a  fost  aceea  a  unităţii  spirituale,  o  nizuinţă. 
care  în  mare  măsură  este  caracteristică  pentru  această 
societate,  ba  mai  mult,  ea  este  sâmburele  esenţial  al  ei. 
Societatea  „Chavaliers  de  la  paix"  sa  născut  din  cel  mai 
profund  sentiment  de  datorinţă  faţă  de  Dumnezeu-,  pulsul 
mişcării  este  ua  sentiment  curat  individual,  care  precum 
zice  psihologia  de  azi  îşi  are  rădăcinile  în  domeniul  ira¬ 
ţional.  In  aceasta  se  deosebeşte  de  alte  mişcări  pentru 
pace,  cari  urmăresc  un  scop  real  şi  raţional.  Cele  mai 
multe  —  având  un  scop  conştient  pacific  —  sunt  legate  în  mod 
necesar  de  politică.  Aceasta  Ie  dă  putere  de  desvoltare. 
«C.  P.»  doreşte  să  aducă  pe  oameni  de  diferite  limbi  şi  lege 
la  un  contact  personal,  la  o  comunitate  intimă  în  acest 
„Iraţional".  Prin  aceasta  şi-a  îndeplinit  datorinţa. 

Acum  să  trecem  la  programa  desfăşurată  în  şedinţa 
din  anul  acesta. 

Foarte  pe  larg  s'au  tratat  condiţiile  în  cari  s’a  născut 
această  societate.  S  a  vorbit  despre  viaţa  cavalerilor  cru¬ 
ciaţi  în  familie,  şcoală  şi  biserică:  din  care  în  mod  firesc 
avea  să  rezulte  ţinuta  membrilor  acestei  societăţi. 

Grea  ciocnire  de  păreri  a  fost  la  desbaterea  proble¬ 
melor  sociale.  S'au  format  două  tabere.  Unii  considerau 
problemele  certelor  economice  întemeiate  în  mod  psiho¬ 
logic;  ceilalţi  se  arătau  conştienţi  de  puterea  capitalismului, 
căruia  i-au  declarat  războiu.  A  fost  caracteristic,  că  îndeo¬ 
sebi  francezii  se  arătau  neînţelegători  faţă  de  puterea  capi¬ 
talului  ca  un  fapt  obiectiv,  şi  faţă  de  indignarea  muncitorilor 
ca  o  nizuinţă  după  dreptate.  Cine  cunoaşte  economia  politică 
franceză,  care  în  mare  măsură  mai  poartă  încă  un  caracter 
agrar,  deci  nu  simte  în  mod  .arzător  nevoile  statului  indu¬ 
strial  [proletariatul,  problema  chiriilor]  —  acela  va  înţelege 
acest  lucru. 

Această  divergenţă  de  păreri  a  dat  motiv  multor  ger¬ 
mani  să  tragă  concluzia  că  o  mişcare  curat  internă,  aşa 
zicând  metafizică,  nu  este  posibilă,  cum  eschis  este  a  înte¬ 
meia  o  activitate  politică  pe  sentimente  curat  spirituale. 

Noi  însă  dorim  acestei  societăţi  ca  în  lumea  aceasta 
cam  lipsită  de  o  profundă  viaţă  internă,  să-şi  păstreze  ca¬ 
racterul  său  original,  să  renunţe  la  orice  politică  şi  să  ră¬ 
mână  la  izvorul  iraţional  al  vieţii  sufleteşti.  Dr.  N.  T. 


Note  şi  informaţii. 

Dupăce  şi-a  înzestrat  eparhia  cu  o  mulţime  de  instituţii 
culturale  şi  de  binefacere,  entuziastul  şi  neobositul  episcop 
al  Orăzii,  P.  S.  Roman  Ciorogariu,  e  învitat  de  frumosul 

Sând  de  a  zidi  şi  o  mănăstire  în  cuprinsul  eparhiei  P  S. 

ale.  Acest  sfânt  locaş  se  va  ridica  într’o  poiană  frumoasă 
împrejmuită  de  pădure  de  fag,  aproape  de  satul  Călugări 
din  Biharia,  unde  după  vorba  bătrânilor  a  mai  fost  odată 
mănăstire.  Locul  este  cu  atât  mai  potrivit,  cu  cât  frumuseţii 
lui  i  se  adaogă  şi  binecuvântarea  unui  izvor  cu  putere 
tămăduitoare. 

Pentru  realizarea  izbăvitorului  gând.  Prea  Sfinţitul 
episcop  Roman  a  dat  de  curând  o  circulară  îndemnând 
pe  credincioşi  să-şi  dea  obolul,  pentruca  locaşul  de  închi¬ 
nare  să  se  poată  înălţa  cât  mai  curând  spre  fericirea  oame¬ 
nilor  şi  mărirea  lui  Dumnezeu. 

Apelul  Prea  sfinţitului  Roman  este  atât  de  frumos  şi 
de  emoţionant,  încât  suntem  siguri  că  va  găsi  cel  mai  rodnic 
răsunet  în  sufletele  celorce  iubesc  „buna  podoabă"  a  casei 
lui  Dumnezeu. 

Noua  mănăstire  va  fi  un  simbol  de  mulţumire  adusă 
Celui  Preaînait,  că  ne- a  ajutat  să  „lăcuim  împreună"  —  şi 

îd  acelaş  timp  un  simbol  pentru  duşmani,  că  şi  la  graniţa 
de  vest  veghiază  credinţa  străbună. 

Tocmai  de  aceea,  monumentul  se  cade  să  se  ridice  din 
jertfa  tuturor  fiilor  Ţării.  Dăruirile  de  bună  voie  se  vor 
trimite  Consiliului  eparhial  ortodox  al  Orăzii  Mari. 

* 

Eruditul  profesor  Gheorghe  Ib-  Barton,  propunătorul 
limbelor  semitice  la  universitatea  din  Pennsylvania  şi  tot¬ 
odată  director  al  şcoalei  americane  din  Bagdad,  înfiinţată 
pentru  explorarea  Orientului,  a  trimis  „Societăţii  de  Istorie" 
din  America  un  raport  vast  despre  noile  descoperiri  ar¬ 
heologice,  ce  s’au  făcut  la  Babred-Dra  situată  Ia  500  urme 
peste  nivelul  mării  moarte,  din  cari  se  poate  cunoaşte  şi 
deduce,  că  locul  acesta  a  fost  părăsit  cam  în  acelaş  timp, 
în  care  conform  tradiţiunei  biblice  a  urmat  devastarea 
şi  nimicirea  totală  a  oraşelor  Sodoma  şi  Gomora  de  odi¬ 
nioară.  O  expediţie  sub  conducerea  lui  Iosif  Kyle  a  des¬ 
coperit  acolo  un  loc  fortificat,  care  a  fost  zidit  Ia  mar¬ 
ginea  unei  stânci,  de  unde  se  deschidea  o  vedere  peste  o 
prăpastie  spre  sud.  Din  mărfurile  de  olârie,  cari  s'au  aflat 
în  aceasta  cetate,  se  dă  cu  socoteala,  că  colonizarea  acestor 
locuri  a  fost  începută  cam  cu  2800  ani  înainte  de  Hristos, 
şi  terminată  cu  o  mie  de  ani  mai  târziu,  adecă  pe  la  anul 
1800  înainte  de  Hristos.  S’a  dat  de  indicii,  după  cari  pe 
teritoriul  acoperit  de  marea  moartă  au  existat  cândva  de 
fapt  oraşe  înfloritoare. 

* 

In  Tipografia  diecezană  din  Oradea  apare  de  curând 
Biblioteca  Bunului  Creştin ■  Iu  „Cuvânt  înainte"  din  prima 
cărticică  a  Bibliotecii,  P.  S.  S.  episcopul  Roman  al  Orăzii 
arată  că  în  urma  propagandei  nenorocite  de  a  înstrăina 
poporul  dela  legea  strămoşească,  s’a  dat  fiinţă  acestei  nouă 
biblioteci,  cu  gândul  de-a  face  lumină  asupra  dreptei  credinţe, 
atăcată  de  duşmanii  ei,  urmaţi  de  cei  slabi  de  înger.  Din 
publicaţiile  bibliotecii  care  cheamă  Ia  mântuire,  au  apărut 
până  acum  trei  numere  şi  adecă: 

Nr.  1.  Care  este  botezul  cel  adevărat  ?  de  Cornel  Ma- 
gieru,  preot  misionar  eparhial,  preţul  3  Lei; 

Nr.  2.  Cinstiţi  sfintele  icoane  şi  sf.  cruce !  de  acelaş, 
preţul  3  Lei ; 

Nr.  3.  Cine  sânt  pocăiţii»  ?  de  George  Popa,  fost  pre¬ 
dicator  pocăit ;  preţul  3  Lei.  Broşură  interesantă,  care  des- 
văleşte  însuşiri  şi  apucături  baptiste. 

De  vânzare  la  librăria  Arhidiecezană,  Sibiu. 

* 

O  nouă  lege  rusească  vrea  să  supună  la  rezerve 
silite  şi  cultul  divin  particular.  Opreşte  sub  cele  mai  groaz¬ 
nice  pedepse  orice  întruniri  cu  caracter  religios,  biblioteci 
sau  săli  de  lectură  religioasă.  Toate  obiectele  de  cult  se 
declară  proprietate  naţională  şi  se  împrumută  numai  socie¬ 
tăţilor  religioase  proprietare.  Săvârşirea  cultului  divin  în 
spitale  sau  alte  localuri  publice  este  interzisă  şi  pentru  cei 
grav  bolnavi  numai  cu  rugări  speciale  se  admite. 

Biserica  germană  luterană  din  Moscova  a  fost  închisă 
de  cătră  Soviete  pe  motivul,  că  lăcaşul  sfânt  împiedecă 
ridicarea  unei  clădiri  pentru  scopuri  tehnice  ştiinţifice.  — 
Secţia  evreiască  a  partidului  comunist  din  Rusia  vrea  să 
confişte  sinagogile;  Comunităţile  se  opun  fără  rezultat.  In 
Coresten  au  aşezat  în  locul  sicriului  legii  tabloul  lui  Lenin, 
în  Progrenitşe  au  transformat  Sinagoga  în  Cinematograf, 
în  Radomial  au  aranjat  petrecere  cu  dans  în  sinagogă. 

# 

„Casca  de  oţel"  în  Berlin  şi  în  alte  centre  face  apel 
ia  membrii  săi  să  ia  parte  activă  la  alegerile  în  corpora- 
ţiunile  comunei  bisericeşti.  Pe  calea  aceasta  se  va  crea  o 
majoritate  „care  va  face  rodnică  biserica  pentru  naţiunea 
germană".  Asigurarea  unei  educaţii  creştineşti  pentru  ti¬ 
neret  se  mai  poate  face  numai  din  partea  bisericii,  căci 
statul  de  azi  în  privinţa  aceasta  nu  mai  face  nimic;  iar  dacă 
biserica  va  primi  dreptul  să  se  îngrijească  de  educaţia 
religioasă  a  tineretului,  ea  va  putea  stăpâni  şi  şcoala  sau 
cel  puţin  învăţământul  religios,  care  este  inima  educaţiei 
tineretului. 

* 

Intr’un  interwiew  dat  Ia  1  Iulie  1925,  dl  Ministru  La- 
pedatu  a  declarat  între  altele .- 

„Statul  a  secularizat  averile  enorme  ale  Bisericii  or¬ 
todoxe  şi  nu  trebue  să  fie  o  apropiere  între  salarizarea 
clerului  ortodox  şi  a  celorlalte  confesiuni,  cari  dispun  după 
voe  de  averi  colosale  şi  cari  nu  pot  avea  aceleaşi  pretenţii. 

„Aşa  dar  pentru  a  nu  fi  în  inferioritate  faţă  de  cele¬ 
lalte  confesiuni  şi  secte,  clerul  ortodox  are  datorii  faţă  de 
generaţiile  viitoare  şi  trebue  să  ceară  răsplata  pe  care  o 
merită,  care  în  orice  caz  trebue  să  fie  mai  bună  de  cum 
a  fost". 

Dl  Ministru  Lăpedatu  (Alexandru)  îşi  mai  aduce  aminte 
de  aceste  declaraţii,  cari  obligă . . .  ? 

* 

Biserica  încoronării,  dela  Alba-Iulia,  a  ajuns  într’un  hal 
care  a  stârnit  —  şi  cu  drept  cuvânt  —  o  adevărată  furtună 
în  presă. 

Noi  avem  o  simplă  întrebare :  Cine  este  stăpânul  acestei 
biserici?  Stăpânul  chemat  să  ne  scape  odată  de  această 
ruşine  fără  păreche  ?  Catedrala  din  cetatea  Iui  Mihaiu  Vi¬ 
teazul  este  simbolul  veciniciei  izbânzii  noastre.  Vrem  să 
facem  din  ea,  prin  nepăsarea  noastră,  un  simbol  al  monu¬ 
mentalei  noastre  netrebnicii? 

* 

S’a  terminat,  după  trei  ani  şi  jumătate  de  muncă,  în 
„Cetatea  celor  trei  fluvii"  în  domnul  „Sf.  Ştefan"  [Bavaria) 
orga  cea  mai  gigantică  din  lume. 

Orga  aceasta,  e  împărţită  în  5  orgi,  pe  care  le  poate 
suna  simultan  unul  şi  acelaş  organist.  Are  208  registre 
şi  un  total  de  16,500  de  ţevi,  sau  tuburi. 

Tubul  cel  mai  mare  are  o  înălţime  de  11  m.  Acest 
rege  al  instrumentelor  a  fost  binecuvântat  de  către  Epis¬ 
copii)  din  Passavia,  în  faţa  unui  mare  număr  de  organişti 
veniţi  din  Bavaria  şi  Austria,  cari  l-au  încercat  rând  pe 
rând,  rămânând  uimiţi  de  maiestatea  lui. 

* 

Numeroşi  cetitori  ni  s'au  plâns  de  greutatea  cu  care 
pot  ajunge  la  procurarea  unei  cărţi  bune  de  cuprins  re¬ 
ligios- mor  al.  Nu  fiindcă  n’ar  exista  asemenea  cărţi  în  lite¬ 
ratura  românească,  ci  fiindcă  desfacerea  acestora  nu  este 
organizată.  Cetitorul  chiar  când  aude  de- o  carte  bună,  nu 
ştie  de  unde  să  şi-o  cumpere,  ori  chiar  dacă  ştie,  librarul 
nu  totdeauna  e  aşa  de  conştienţios,  ca  să-şi  servească 
clienţii  după  cuviinţă. 

Este  datoria  Bisericii  să  intreprindă  această  operă  de 
o  necesitate  incontestabilă:  organizarea  desfacerii  cărţii. 

In  Ardeal  acest  postulat  este  realizat  măcar  în  parte 
Ar  trebui  însă  realizat  pe  ţară  şi  anume  prin  înfiinţarea 
librăriilor  eparhiale  cari  să  fie  înzestrate  cu  tot  ce  se  tipă¬ 
reşte  în  domeniul  literaturii  religioase-morale,  plus  lite¬ 
ratura  frumoasă,  neviciată  şi  nevicianţă. 

In  felul  acesta  cititorul  ar  ajunge  sigur  şi  uşor  la  cartea 
cea  bună,  care  altfel  se  perde  prin  librăriile  noastre  exi¬ 
stente  printre  „Băetanele"  importate  sau  printre  maculatura 
în  fascicole,  cu  care  tineretul  nostru  îşi  otrăveşte  sufletul. 

Biserica  ar  putea  avea  două  câştiguri:  cel  sufletesc 
al  credincioşilor,  şi  cel  material.  Acesta  pus,  fireşte,  tot¬ 
deauna,  în  slujba  celui  dintâi. 

* 

Scaunul  pontifical  roman  doreşte  cu  orice  să  i  se  re¬ 
cunoască  rolul  de  mare  putere  politică  [stat  aparte).  Mai 
ales  după  răsboiul  cel  mare  a  căutat  prin  fel  de  fel  de 
manevre  să-şi  asigure  măcar  aparenţa  acestei  dorinţe.  Şi 

au  fost  state,  între  cari  şi  al  nostru,  cari  s’au  lăsat  înşelate 
de  această  „fata  morgana",  răsfrântă  de  pe  meleagurile 
evului  mediu.  La  înfiinţarea  Ligii  Naţiunilor  a  încercat  să 
câştige  un  loc,  şi  sigur  nu  cel  din  urmă.  Dar  diplomaţii 
au  zâmbit  mieros.  Papa  le- a  înţeles  acreala  şi  s'a  făcut 
că  e  lucru  prea  mărunt  pentru  el.  Acum  din  nou  şi-a  pus 
agenţii  în  mişcare,  cari  să  facă  rugare  prin  gazete  şi  tele¬ 
grame,  că  papa  să  binevoiască  a  trimile  un  delegat  la 
Liga  Naţiunilor. 

* 

Pentru  cei  buni  şi  curaţi  la  inimă  scriu.  Nu  răspund 
nimănui.  Vechiul  seminar  din  Sibiu  „cu  trei  clase",  pentru 
ortodoxia  şi  naţionalismul  nostru  are  un  trecut  de  glorie. 
Pe  timpul  lui  Şaguna  celorce  intrau  aici,  li  se  cerea  să 
aibă  „toată  şcoala  până  la  filozofie”,  adecă  liceul  cu  6 
clase,  cum  era  întocmită  şcoala  pe  atunci.  Fiind  criză  de 
preoţi  sau  admis  şi  absolvenţi  ai  şcoalei  normale  biseri¬ 
ceşti,  şcoală,  care  avea  profesori  comuni  şi  convieţuire  în 
seminar.  După  1900  nu  mai  primeşte  decât  absolvenţi 
cu  8  clase  gimnaziale  (liceu  clasic]  şi  între  1907—1914  e 
în  apogeu.  In  acest  timp  toţi  studenţii  „seminarului  cu  trei 
clase”  sunt  cu  examen  de  maturitate  [bacalaureat].  Studii 
clasice  nu  se  făceau,  pentrucă  se  făcuseră  intens  în  licee, 
cari  erau  toate  clasice,  cu  câte  6  ore  de  latină  în  cursal 
inferior  şi  5— 4  în  cel  superior,  cu  3  şi  2  de  1.  elină  în  ceţ 
superior.  Materiile  după  nume  „sunt  cele  ale  seminarului 
din  V.  Regat",  fiindcă  fără  bi-  şi  trifurcări  aceleaşi  sunt 
şi  ale  facultăţii.  —  I  se  zicea  „seminar”,  ca  să  nu  ajungă 
sub  poruncile  ministerului  de  instrucţie  ungar,  cum  s'ar  fi 
întâmplat  dacă  era  „Academie”  sau  „Facultate”,  când  tre¬ 
buia  să  se  predea  teologie  ortodoxă  In  limba  maghiară 
(cazul  dela  Cernăuţi !],  dar  numai  seminar  nu  era,  cu  toatecă 
studenţii  erau  obligaţi  a  cerceta  regulat  lecţiile.  —  Că  ab¬ 
solvenţii  nu  sau  manifestat  numai  pe  teren  religios,  ori  pe 
acesta  mai  puţin,  cauza  nu  e  seminarul,  ci  viaţa  poporului 
de  aici,  care  cerea  altceva  mai  urgent. 

Dacă  azi  nu  vin  numai  cu  bacalaureat,  vina  o  poartă 
împrejurările.  Absolvenţii  cu  diplomă  de  învăţători,  cari  se 
primesc  în  Academia  „Andreiană”.  ca  „ascultători  extra¬ 
ordinari”,  aproape  toţi  au  terminat  şcoala  normală  „A. 
Şaguna”  din  Sibiu,  care  a  avut  până  acum  3  ani,  8  clase, 
iar  de  atunci  încoace  7  clase,  şi  cu  o  atmosferă  religioasă 
nu  prea  departe  de  cea  a  unui  seminar  bun.  Dar  acest  fe¬ 
nomen  e  trecător. 

Rectificăm  astfel  afirmaţiile  unei  broşuri,  care  trage 
concluzii  falşificând  premisele. 

* 

Părintele  arhim,  Poîicarp  dela  Sfta  Mănăstire  Hodoş- 
Bodrog  —  tocmai  într’o  vreme,  când  ziarele  atacă  biserica 
ortodoxă  din  Ardeal  şi  şcoalele  ei,  —  tine  să  arate,  care 
este  rostul  mănăstirilor  oriodoxe :  poarta  prin  care  se  con¬ 
duce  mulţimea  de  credincioşi  cătră  împărăţia  lui  Dumnezeu. 
A  dat  o  deosebită  importanţă  pelerinajelor  religioase,  îm¬ 
părţind  pe  credincioşii  din  dieceza  Aradului  după  ţinuturi 
şi  rânduindu-le  anume  zile  pentru  mergerea  lor  la  mănă¬ 
stire,  dacă  au  necesităţi  sufleteşti  individuale  de  împlinit, 
iar  pe  cel  tradiţional  dela  Sfta  Mărie  mare  păstrându-l  cu 
un  caracter  general,  fără  a  nega  însă  împlinirea  şi  a  ne¬ 
cesităţilor  de  ordin  sufletesc  individual.  La  Sfânta  Mărie, 
după  modelul  drumului  Golgotei  dela  Ierusalim,  cu  cele  14 
popasuri  a  întocmit  unui  în  grădina  Sf.  Mănăstiri,  la  fie¬ 
care  popas  cu  cetiri  de  pericope,  ectenii  şi  meditaţii,  o 
înălţare  sufletească  până  la  poalele  Crucii  depe  Goigota. 
—  Credincioşii,  cari  au  luat  parte,  ne  spun,  că  nu  pot  uita 
emoţiile  religioase,  ce  le- au  trăit  cu  ocazia  pelerinajului 
dela  Sf.  Mărie  din  anul  acesta. 

* 

Demisia  arhiepiscopului  de  Cantenbury  l)r.  Davidson 
din  fruntea  bisericii  anglicane  pe  ziua  de  12  Noemvrio  a.  c. 
departe  de  a  fi  o  umilire,  cum  se  interpretează  ia  noi  re¬ 
tragerile,  este  semnul  unei  conştiinţe  treze  şi  a  unei  tării 
de  caracter  care  face  cinste  celor  80  de  ani  ai  săi. 

Arhiepiscopul  Davidson,  un  bun  creştin,  doreşte  sincer 
împăcarea  bisericii  anglicane,  ier  a  acesteia  apoi  cu  biserica 
ortodoxă,  cu  adevărata  păstrătoare  a  creştinismului  —  cum 
o  socotea  el,  —  dar,  contrar  părerii  multor  coreligionari  de 
ai  lui,  nu  chemând  biserica  ortodoxă  ia  cea  anglicană,  ci 
îndrumând-o  pe  cea  anglicană  la  ortodoxie.  Drumul  ducea 
prin  tradiţie.  Şi  de  aceea  o  revizuire  în  înţeles  tradiţio¬ 
nalist,  a  Cărţii  de  rugăciuni ,  se  impunea.  Parlamentul  en¬ 
glez  însă  nu  sa  putut  ridica  până  la  înălţimea  acestui 
ideal !  [Poate  acesta  e  rostul  parlamentelor  să  nu  se  înalţe 
mai  sus  de  linia  de  unde  se  zăresc  perimetrele  petrolifere !]. 
Ideea  lui  era  însă  o  convingere,  şi  omul  cu  asemenea  „idei", 
nu  înţelege  să  mai  rămână  dacă  i  sa  prăbuşit  ideea;  el 
trebue  să  „moară"  deodată  cu  ea.  Iată  cauza  pentru  care 
dl  Dr.  Davidson  şi-a  anunţat  retragerea  pe  12  Noemvrie. 

înainte  de  a  veni  această  retragere,  un  convins  repre¬ 
zentant  al  evangheliei  cum  era  e!,  trebuia  să  secere  o 
biruinţă.  Motive  uşor  de  ghicit  [Ardelenii  le  cunosc  din 
practica  Saşilor)  îndeamnă  guvernul  englez  să  prezinte  un 
proiect  de  lege,  prin  care  admite  căsătoria  unui  văduv  cu 
cumnata  sau  chiar  cu  nepoata  sa.  Bătrânul  arhiepiscop 
în  numele  creştinismului  a  făcut  un  impresionant  apel  la 

reprezentanţii  naţiunii  engleze  să  nu  voteze  o  asemenea 
monstruositate.  Şi  proiectul  a  căzut! 

Peste  câteva  zile  părăseşte  dar  postul  de  primate  al 
bisericii  anglicane,  învăluit  însă  de  aureolă. 

O  retragere,  care  vorbeşte  pentru  mulţi. 

* 

Regele  Angliei  a  numit  în  postul  de  primate  al  bise¬ 
ricii  anglicane  pe  episcopul  de  York,  Dr.  Lang.  Merită 
să  reţinem  cuvintele  episcopului  Londrei  dl  Dr.  Igram,  care 
era  superiorul  Drului  Lang,  rostite  când  a  auzit  vestea 
numirii  acestuia „Nici  6  altă  numire  nu  mi-ar  fi  cauzat  o 
bucurie  mai  mare.  Pentru  mine  e  o  mare  fericire  să  slu¬ 
jesc  unuia,  care  mi- a  servit  mie  cu  credinţă;  îi  voiu  da  tot 
ajutorul,  de  care  sunt  capabil,  în  noua  sa  răspundere". 

* 

Dorina  Dr.  Zileriu,  născută  Teculescu,  un  suflet  avântat 
de  femeie  ortodoxă,  s’a  depărtat  din  această  lume  tre¬ 
cătoare  Ia  10  Septemvrie  cor.,  părăsind  trupul  ei  cu  ochii 
înlăcrimaţi  şi  cu  manile  strângând  la  piept  o  iconiţă  şi  o 
carte  de  rugăciuni  din  copilărie.  Reuniunea  femeilor  orto¬ 
doxe  din  Diciosânmărtin  au  pierdut  pe  neobosita  lor  pre- 
zidentă,  biserica  de  acolo  pe  cea  care  a  adunat  pentru 
bunapodoaba  ei  atâtea  obiecte  de  preţ,  pe  cea  care  nu  cu 
multe  zile  înainte  de  moartea  ei  făcea  pregătirile  de  lipsă 
pentru  a  transforma  o  cameră  de  a  ei  în  atelier  de  ţăsut 
covoarele  necesare,  pentru  înfrumseţarea  frumosului  lăcaş 
al  Domnului,  ce  se  ridică  acum  în  piaţa  amintitului  orăşel. 
—  Odihnească  în  pace!  Viaţa  ei,  deşi  scurtă,  pilduieşte 
pentru  multe  femei  ortodoxe. 

* 

„Săptămâna  de  retragere"  (17  Aug. — 7  Sept.  cor.], 
rânduită  pentru  preoţii  din  arhiepiscopia  de  Bucureşti,  la 
Sfânta  Mănăstire  Cheia  din  Prahova,  este  un  pas  însemnat 
spre  ceeace  ne  cere  ortodoxia  astăzi;  şi  iniţiatorii  ei  me¬ 
rită  recunoştinţă.  Scopul  ei  a  fost  apropierea  de  Domnul 
prin  participarea  activă  şi  zilnică  la  sf.  liturgie,  cu  predică 
la  fiecare  liturgie  despre  Taina  Sfintei  Cuminecături,  prin 
meditaţii  zilnice  dela  orele  11  la  12'A  a.  m.  asupra  unor 
pericope  din  evanghelie  anume  alese,  iar  seara  între  6 — 7 'A 
ţinând  conferenţe  asupra  vieţii  religioase  proprii  a  preotului, 
şi  acestea  în  liber,  pe  pajişte. 

Un  pas  aşa  dar  spre  aprofundarea  vieţii  religioase  şi 
spre  solidarizarea  slujitorilor,  iar  prin  ele  un  pas  spre 
Domnul 

* 

Cineva  vorbia  de  protestantism  în  biserica  arde¬ 
leană.  Noua  organizare  bisericească  n'are  nimic  protestant. 
Marele  Şaguna  n’a  plecat  dela  protestanţi,  ci  dela  practica 
bisericii  ortodoxe. 

Faptele  apostolilor  vorbesc  de  trei  sinoade  apostoleşti 
[eu  cred  în  mai  multe].  In  primul  credincioşii  aleg  pe  Matia 
şi  pe  Varsava,  în  al  doilea,  pe  cei  şepte  diaconi,  —  iar 
apostolii  numai  hirotonesc ;  în  al  treilea,  care  se  ocupă  de 
probleme  de  credinţă,  se  întrunesc  numai  apostolii.  Se  pu¬ 
nem  alăturea  şi  pe  cel  cu  dania  Ananiei  şi  Safirei,  şi  ni 
se  impune  dela  sine  concluzia:  în  cele  de  organizare 
şi  administrare  dispune  sinodul  tuturor  credincioşilor,  în 
cele  de  credinţă  numai  cei  cu  darul  hirotoniei  —  Iată  că 
nu  e  nimic  proteslant.  Aceasta  a  fost  practica  bisericii 
ortodoxe  multă  vreme.  Cred,  că  părintele  prof.  Mihălcescu 
nu  poate  fi  învinuit  de  protestantism  şi  nici  de  ardelenism, 
Sf.  Sa  „mulţumindu-se“  să  facă  carte,  ştiinţă  numai.  Cetiţi 
pag.  16,  17  şi  18  din  Istoria  bisericii  universale,  II,  tip.  la 
1920,  unde  spune:  „încă  din  cele  mai  vechi  timpuri  pa¬ 
triarhii  se  alegeau  în  acelaş  fel  ca  episcopii  şi  mitropoliţii, 
adecă  erau  designaţi  de  popor,  aleşi  de  sinod  şi  conhrmati 
de  împărat.  Norma  aceasta  fusese  legiferată  de  Iustinian  I. 
(527 — 565],  şi  nu  s'a  schimbat  în  teorie  nici  în  veacurile 
ce  s'au  scurs  dela  despărţirea  bisericilor  până  la  căderea 
Constantinopolului.  In  teorie  numai,  căci  în  practică  lucrurile 
s'au  petrecut  in  cea  mai  mare  parte  (deci  nu  tot  aşa  Red.) 
cu  totul  altfel".  Şi  aduce  câteva  exemple.  Un  sinod  cu 
laici  şi  preoţi  ţine  în  Muntenia  şi  Mitropolitul  Nifon,  grec 
tradiţionalist,  fost  patriarh  Constantinopolitan.  Marele  Şa¬ 
guna  a  pus  sinodul  compus  din  preoţi  [73]  şi  laici  (3/3)  să 
aleagă.  Sfântul  Sinod  Episcopesc  compus  numai  din  epis- 
copi  să  se  pronunţe,  dacă  e  vrednic  să  fie  hirotonit  sau 
înaintat,  împăratul  [atunci]  să-l  confirme.  —  Dare-ar  Dumne¬ 
zeu  bisericii  noastre  româneşti  numai  ortodocşi  ca  Şaguna! 

Pr  Gh.  M. 

* 


„Hristomol"  e  tergjen  sovietic  alcătuit  după  chipul  şi 
asemănarea  lui  „Comsomol",  acesta  fiind  foarte  cunoscut, 
nu  numai  în  literatura  propagandistă  sovietică  şi  în  reali¬ 
tatea  socială  de  acolo,  dar  şi  în  străinătate  —  în  cercurile 
comuniste. 


„Comsomol“  este  aşa  dar  alcătuit  în  mod  prescurtat 
i  cuprinde  primele  două  silabe  din  „Comunisticescaia  mo- 


termen  aşişderea  prescurtat,  din  „Hristianscaia  molodei" 
şi  înseamnă  tineret  creştin. 


„Comsomolul"  vechiu  îşi  trage  originea  din  primele 

zile  revoluţionare  bolşevice,  când  a  luat  naştere  şi  „Inter¬ 
naţionala  Comunistă",  prescurtat  Comintern. 

Guvernul  sovietic  pregătea  din  tineretul  contimporan 
o  generaţie  comunistă,  —  din  cap  şi  până  în  picioare  co¬ 
munistă,  care  trebuia  în  cursul  anilor  ce  vin  să  moştenească 
atât  testamentul  leninist  relativ  la  revoluţia  socială  şi  mon¬ 
dială  cât  şi  să  ducă  la  infinit  realizările  socialiste  ale  actua¬ 
lilor  protagonişti. 

Spre  surprinderea  tuturor  însă,  vedem  tocmai  în  Rusia 
sovietică,  unde  Dumnezeu  a  fost  detronat  în  mod  oficial 
şi  definitiv  din  înălţimea  sa  sfântă  şi  autocrată,  unde  religia 
ca  „opium  al  poporului"  a  fost  declarată  un  pericol  pentru 
patria  şi  pentru  naţiunea  comunistă,  vedem  că  apare  un 
curent,  o  massă  grupată,  o  generaţie  cu  steag,  cu  ideologie, 
cu  voinţa  de  a  se  opune  în  casă,  pe  străzi,  în  oraşe  şi  în 
sate  —  o  generaţie  creştină,  tocmai  generaţia  aceea  de 
tineri,  din  care  guvernul  sovietic  luptă  de  unsprezece  ani 
să  facă  cetăţenii  viitorului  comunist. 

Ironie  a  soartei  comuniste :  „Comsomolul"  a  devenit 
„Hristomol". 

Tineretul  comunist  devine  tineret  creştin.  Din  ouăle  pe 
care  le-a  clocit  cloşca  leninistă  au  eşit  puişori  ai  Bisericii 
creştine.  Ce  s’a  întâmplat  ? 

Vre-o  contrafacere? 

Vre-o  bătae  de  joc?  Ai  de  ce  râde,  urmărind  con¬ 
structivismul  sovietocomunist,  care  în  rezultatele  sale  ese 
la  lumina  zilei  deandoasele:  în  loc  de  dictatură  a  prole¬ 
tariatului  vezi  dictatura  ţăranului  sănătos  şi  bogat,  în  loc 
de  revoluţie  planetară  vezi  îngeaunchiere  în  faţa  capitalului 
şi,  în  loc  de  tineret  comunist  auzi  alarma  cercurilor  anti- 
religioase  pe  chestia  creşterii  elementare  a  curentului  creştin 
în  tineret,  curent  care  în  împrejurări  favorabile  ar  putea  să 
răstoarnă  întreg  edificiul  comunist  —  ceeace  n’au  izbutit  să 
facă  toate  asalturile  contrarevoluţionare  dinlâuntrul  Fede¬ 
raţiei  sovietice ».  [Izvestia]. 

Ce  decepţie  pentru  marxiştii- leninişti  de  acolo  şi  de  aici ! 

Natural  ar  fi  fost,  ca  până  acum  biserica  ortodoxă  să 
fie  lichidată  din  temelie,  preoţii  stârpiţi  şi  pretutindeni  unde 
până  în  1918  a  atârnat  chipul  lui  Hristos  — în  biserici,  în 
inimi,  în  suflete,  în  miile  şi  milioanele  de  relaţiuni  între 
oameni,  în  însăşi  viaţa  omului  şi  a  oamenilor  —  să  se  ridice 
şi  să  strălucească  în  lumina  sinistră  a  râului  în  purpur 
infernal  faţa  lui  Iuda,  apostolul  arginţilor  şi  al  materiei. 

„Hristomolul"  e  încă  un  mic  argument  în  eternitatea 
lucrurilor:  Biserica  noastră,  cea  creştină,  nu  o  vor  strica 
porţile  Iadului. 

{„Îndreptarea",] 


G.  At.  luanov. 

MĂRUNTE. 

—  Guvernul  Ceho-Slovac  a  reintrodus  sărbătorirea  zilei 
a  doua  de  Paşti,  Rusalii  şi  Crăciun  precum  şi  alte  săr¬ 
bători  şterse  înainte  cu  trei  ani,  ca :  Botezul  Domnului,  Ispa¬ 
sul,  Sf.  Petru,  Sf.  Mărie  etc. 

* 

—  In  Spania  au  fost  eliminate  din  şcoală  şase  eleve 
evanghelice  pentrucă  nu  au  vrut  să  sărute  icoana  Maicii 
Domnului. 

* 

—  In  Catedrala  din  Lausanne  s’a  aşezat  o  placă  come¬ 
morativă  întru  amintirea  Congresului  internaţional  biseri¬ 
cesc  din  anul  1927. 


Către  toţi  scriitorii  bisericeşti 

Apel  repeţit. 

După  4  ani  de  muncă  încordată  sunt  aproape  de  a-mi 
termina  operele: 

1.  Lexicon  Biblic ,  Bisericesc  şi  Teologic  [cu  15  mii  de 

articole  enciclopedice]  în  2  volume. 

2.  Galeria  scriitorilor  bisericeşti  [cam  2000  autori). 

Restul  materialului  de  prelucrat  pentru  ambele  opere 

ar  fi  numai  datele  biografice  ale  unor  scriitori  bisericeşti, 
şi  în  special  ale  celor  moderni. 

Dacă  activitatea  literară  a  acestora  o  pot  găsi  prin 
bibliografii  şi  prin  biblioteci,  —  nu  le  pot  găsi  însă  datele 
biografice,  relative  la  viaţa  şi  la  situaţia  lor  culturală  şi  mi¬ 
sionară.  Acestea  trebue  să  mi  le  servească  fiecare  deosebit. 

Lipsa  acestor  informaţii,  nu  numai  că  îmi  îngreuează 
situaţia,  dar  mă  şi  împedecă  chiar,  întru  terminarea  cu 
succes  şi  întru  desăvârşirea  acestor  opere. 

De  aceea  rog  —  acum  a  3-oară  —  pe  toţi  onor.  scrii¬ 
tori  bisericeşti,  să  binevoiască,  îndată  ce  vor  lua  ştire  de 
acest  apel,  a-mi  trimite  o  scurtă  schiţă  biografică  cu  date 
asupra  vieţii  lor  [d.  p.  când?  unde  s’au  născut?  Când,  unde 
şi  ce  au  studiat?  Calitatea  funcţiunei  actuale  etc.]  precum 
şi  asupra  activităţii  lor  literare,  in  domeniul  teologiei,  al  pa- 
storaţiei  şi  al  vieţii  bisericeşti.  [Ce  au  scris  ?  Când  şi  unde 
au  publicat?  In  volum  ori  prin  reviste?] 

Insuccesul  acestui  apel  va  justifica  eventualele  lipsuri 
şi  scăderi  ce  se  vor  observa  în  acest  punct,  în  operele  ce 
le  voi  termina  în  curând. 

Pr.  D.  Voniga, 

preot,  publicist 
în  Ghiroc  [lângă  Timişoara]. 


